ޞިއްޙަތު | Page 16\nވިހާތަނުން ޖިންސީ ގުޅުން ހިންގުމަކީ ސިއްހީގޮތުން އެއްގޮތަކަށްވެސް ރައްކާތެރި ކަމެއް ނޫނެވެ. އެއީ ވިހެއީކަމުގައިވިޔަސް އަދި އޮޕަރޭޝަން ކޮށްގެން ދަރިފުޅު ނެގިކަމުގައި ވިޔަސް ރައްކާތެރި ކަމެއް ނޫނެވެ. ވިހެއުމަށްފަހު ނުވަތަ ދަރިފުޅު ނެގުމަށްފަހު ރަހިމަށާއި ރަހިމުގެ ކަރަށް ވަރަށް ބޮޑެތި އަވަސް ބަދަލުތަކެއް އަންނަމުންދެއެވެ.\nދުވާލަކު 300 މިލިގުރާމަށްވުރެ ގިނައިން ކެފެއިން ބޭނުން ކުރުމަކީ ދަރިފުޅަށް ގެއްލުންވާ ކަމެކެވެ. ނަމަވެސް މިއަށްވުރެ މަދުން ބޭނުން ކުރުމަކުން ދަރިފުޅަކަށް ގެއްލުމެއް ނުލިބޭނެއެވެ. ވުމާއެކު މަދުފަހަރަކު ކޮފީ ތައްޓެއް ބުއިމަކުން ދަރިފުޅަކަށް ގެއްލުމެއް ނުލިބޭނެއެވެ. އާއްމުގޮތެއްގައި 240 މިލިލީޓަރ ހުންނަ އާދައިގެ ކޮފީ ތައްޓެއްގައި 300 މިލިގުރާމްވަރު ކެފެއިން ހުންނާނެއެވެ.\nފޯލިކު އެސިޑު ނުވަތަ ވިޓަމިން ބީ9 އަކީ އުފެދުމުގައި ދަރިފުޅަށް ދިމާވާ ބައެއް އުނިކަންތައްތަކުން ދަރިފުޅު ހިމާޔަތް ކޮށްދޭ މާއްދާއެކެވެ. ސްޕައިނާ ބިފިޑާ ފަދަ ބަލިތަކަކީ ފޯލިކު އެސިޑު ބޭނުން ނުކުރާ މައިންގެ ދަރިން އުފަންވާއިރު ޖެހުން ވަރަށް ގާތް ބަލިތަކެކެވެ. ސްޕައިނާ ބިފިޑާ އަކީ މައިބަދަ ފުރިހަމަ އަށް ނުއުފެދުމުގެ ސަބަބުން ނުވަތަ މައިބަދަ އުފެދުމުގައި ދިމާވާ އުނިކަމެއްގެ ސަބަބުން މައިބަދައިގެ އެތެރޭގައި ހުންނަ\nލޭގައި ހިމެނޭ މާއްދާއެއް ކަމަށްވާ ހިމޮގުލޮބިން އުފެއްދުމަށް ދަނގަޑަކީ ކޮއްމެހެންވެސް ބޭނުންތެރި މާއްދާއެކެވެ. ހިމޮގުލޮބިން އަކީ ލޭގެ ރަތްހަތާގައި ހުންނަ ޕްރޮޓީންއެކެވެ. ހަށިގަނޑުގެ އެކިހިސާބުތަކަށް އޮކުސިޖަން ގެންގޮސްދެނީ ހިމޮގުލޮބިން މެދުވެރިކޮށެވެ. އަދި ހަށިގަނޑުގެ މަސްތަކުގައި ހުންނަ ހުންނަ ޕްރޮޓީނެއް ކަމުގައިވާ މަޔޯގުކލޮބިން އުފެއްދުމަށްވެސް ދަގަނޑަކީ ކޮންމެހެން ބޭނުން ތެރި މާއްދާއެކެވެ. މިއީ މަހުގެ ހަތާތަކަށް ހަކަތަ ހޯދުމަށްޓަކައި އޮކުސިޖަން ގެންގިސްދޭ އުޅަދެވެ.\nވިހެއުމަށްފަހު ވީހާވެސް އަވަހަކަށް ދަރިފުޅުގެ ތުންފަތް މައިމީހާގެ ވައްގަޑުގައި ޖެއްސޭތޯ ބަލާށެވެ. ދަރިފުޅު ދުނިޔެއަށް އަންނައިރު މައިމީހާގެ އުރަމަތީގައި އަދި ރަނގަޅަށް ކިރެއް ނުއުފެދޭނެއެވެ. ނަމަވެސް ފުރަތަމަ ދެތިން ދުވަހު އުރަމަތިން އަންނަ ރީދޫ ކުލައިގެ ކިރަކީ މަދު އެހެނަސް ދަރިފުޅަށް ވަރަށް ފައިދާ ހުރި ކިރެކެވެ. އަދި ކިތައްމެ މަދު ނަމަވެސް އެއިން ދަރިފުޅަށް ފުރަތަމަ ދެތިން ދުވަހު ފުދޭނެއެވެ.\nބަލިވެއިނުމުން ހަށިގަނޑުގެ ހޯމޯންތަކަށް އަންނަ ބަދަލާއިއެކު އުރަމަތީގެ ހަތާތަކާއި ލޭގެ ހިގުމަށް ވަރަށް ބޮޑެތި ބަދަލިތައް އާދެއެވެ. ވުމާއިއެކު އުރަމަތިބޮޑުވެ އިހުސާސް ގަދަވެއެވެ. މިއީ ވަރަށް ގިނަ އަންހެނުންނަށް މައްސަރުކަންތައް ދިމާވާއިރުވެސް ދިމާވާ ކަމެކެވެ. އާއްމުގޮތެއްގައި އުރަމަތި ބޮޑުވެ ރިއްސުމަކީ ބަލިވެއިނުމުން އެންމެ ފުރަތަމަ ދިމާވާ އަލާމާތް ތަކުގެ ތެރެއިން އަލާމާތެކެވެ.\nބަލިވެއިނުމުގެ ކުރިން ހުރިވަރަށް ވިހާތަނުން ލުޔެއް ނުވާނެއެވެ. މިކަމަށް ވަގުތު ނަގާނެއެވެ. ނަމަވެސް ވިހާތަނުން ވަރަށް ބޮޑުތަން ލުއިވެގެން ދާނެއެވެ. ދަރިފުޅުގެ 3- 3.5 ކިލޯއާއި މަހުގެ 0.5- 1 ކިލޯއާއި ބޭރުވެގެންދާ ފެނާއި ލެއިން ގާތްގަޑަކަށް ކިލޯއަކާއިއެކު ޖުމުލަ ވިހާތަނުން ގާތްގަޑަކަށް 5- 5.5 ކިލޯ ލުއިވެގެންދާނެއެވެ. ވިހާތަނުން ލުއިވެގެންދާ ގާތްގަނޑަކަށް5ކިލޯގެ އިތުރުން ކުރިއަށްއޮތް ދުވަސްތަކުގައިވެސް ހަށިގަނޑު ދާނީ ލުއިވަމުންނެވެ.\nޖުމްލަ ޞަފްޙާ 16 ގެ 28


Singaa Eh Bodu Kinbi'hse Alhaa Manzaru Dhekunin Tha? - Vaguthu\nސިންގާ އެއް ބޮޑު ކިނބިއްސެއް އަޅާ މަންޒަރު ދެކުނިންތަ؟\nސިންގާ ކިނބިހި އަޅަނީ\nޒަމާނުންސުރެ ޖަންގަލީގެ ރަސްކަން ކުރާ ޖަނަވާރެއްގެ ގޮތުގައި ބަލަމުން އަންނަނީ ސިންގާއެވެ. ސިންގާ އުފެދުމުގައި ހުންނަ ގޮތާއި އޭތި އުޅޭގޮތުން ހަގީގަތުގައިވެސް ރަސްކަލުންތަކެއް އުޅޭހެން ހީވެއެވެ. ނަމަވެސް ސިންގާ އާއި ބެހޭގޮތުން އެނގެނީ ކިހާ ވަރަކަށް ހެއްޔެވެ؟ ދުވަހަކުވެސް ސިންގާ އެއް ކިނބިހި އަޅާ މަންޒަރު ދެކުނިން ހެއްޔެވެ؟\nއާއްމު ގޮތެއްގައި ސިންގާ އެއް ޖަންގަލީގައި 15 އަހަރު ދުވަހުގެ މުއްދަތަކަށް ދިރިހުންނައިރު ޒުލެއްގައި މި އަދަދު 30ށް އިތުރުވެގެން ދެއެވެ. ސިންގާ އެއް ގޮވާ އަޑު 4.8 ކިލޯމީޓަރު ދުރަށް އިވޭ އިރުގައި މިގޮތަށް ގޮވުމުން ދެން ތިބޭ ސިންގާތަކަށް ކޮންމެވެސް މެސެޖެއް ރައްދުވެއެވެ. އަދި ޖަންގަލީގެ އެހެން ޖަނަވާރުތަކަށް އެމީހުންނަކީ ޖަންގަލީގެ ރަސްކަލުންކަން ހަނދާން ވެގެންދެއެވެ.\nއާއްމު ގޮތެއްގައި ސިންގާތަށް އުޅޭނީ ގްރޫޕް ގުރޫޕަށެވެ. އަދި އެ ގުރޫޕާއި ނުދަންނަ ފިރިހެން ސިންގާ އެއް ގުރޫޕާއި ގުޅެން ބޭނުންނަމަ ޖެހޭނީ އެ ގުރޫޕެއްގެ ފިރިހެން ސިންގާތަކާއި ކުރިމަތިލައި އެމީހުން ބަލިކުރާށެެވެ. އެހެންނޫންނަމަ، އެ ސިންގާ އެތަނަކުން ފަހާލެވޭނެއެވެ.\nމި ގުރޫޕުތަކުގައި ގިނައިން ކާނާ ހޯދަން މަސައްކަތް ކުރާނީ އަންހެން ސިންގާތަކެވެ. ނަމަވެސް ފިރިހެން ސިންގާތައްވެސް ބޮޑެތި ޖަނަވާރުތައް ޝިކާރަ ކުރުމުގައި ބައިވެރިވެއެވެ. މި އެއްޗެހި މައިގަނޑު ގޮތެއްގައި ކުރާ ކަމަކީ ސަރަހައްދު ރަނގަޅަށް ބަލަހައްޓައި، އިތުރު ސިންގާތަކެއް އާދޭތޯ ސަމާލުވެ ތިބުމެވެ. އަދި އަންހެން އެއްޗެހި ޝިކާރަ ކުރަން ދާއިރު ފިރިހެން ސިންގާތައް ދަރިންވެސް ބަލާނެއެވެ.\nކޮންމެއަކަސް، މިހާރު ސިންގާ އާއި ބެހޭ ގޮތުން ކޮންމެެވެސް ވަރެއްގެ މައުލޫމާތުވެސް އެނގޭއިރު، ތިރީގައި އެވަނީ ސިންގާ އެއް ބޮޑު ކިނބިއްސެއް އަޅާ މަންޒަރެވެ. މި ވީޑިއޯ އަށް އާއްމުންގެ ސަމާލުކަން ލިބުނު ދެ ސަބަބެއް އެބައޮތެވެ. އެއީ ސިންގާ ކިނބިހި އަޅާ މަންޒަރަކީ އަބަދު ފެންނަ އެއްޗަކަށް ނުވުމާއި އޭތި ކިނބިހި އެޅުމުގެ ކުރިން ކިނބިހި ނާޅައި ވޭތޯ މަސައްކަތް ކުރުމެވެ.\nއަހަރެމެން އިންސާނުންވެސް ބައެއް ފަހަރު ކިނބިއްސެއް އަންނަން އުޅުމުން އެކަން ހުއްޓުވޭތޯ ބަލައެވެ. ނަމަވެސް ގިނަ ފަހަރަށް އެކަން ކާމިޔާބުވާ ގޮތެއް ނުވެއެވެ. މި ސިންގާ އަށްވެސް މިފަހަރު ވީ މިފަދަ ގޮތެކެވެ. މި ވީޑިއޯ މީސް މީޑިއާގައި އަންނަނީ ވަރަށް ހަލުވިކަމާއި އެކު ދައުރުވަމުންނެވެ.\nދިވެހިންގެ ބަޔަކު ނަމާދަށް "ޖޯކު ޖަހާ" ވީޑިއޯއެއް އާންމުވެއްޖެ\nގެރިތަކެއް ހަމަލާ ދިނުމުން މުސްކުޅިއަކު މަރުވެއްޖެ!\nޑިސެމްބަރު 3, 2019 15:49\nމީދެން ހަބަރެކޭ ކިޔާފަ ޖަހަން ކޯޗެއްތަ\nސުޖާ ، ހުޅުމާލެ ވަކަރުގެ\nޑިސެމްބަރު 3, 2019 16:18\nސިންގާފޮޑިޖަހާ މަންޒަރު ވެސް ދުނިޔެ ދެކެފައި ނުވެއެވެ.ސާބަސް ވަގުތު ނޫސް\nޑިސެމްބަރު 3, 2019 16:27\nއަބަދު ސިޔާސީވެގެން މީސްތަކުންގެ މަސްކެއުމަށް ވުރެ މިކަހަލަ މައުލޫމާތު ގެ ޚަބަރު މާފައިދާ ބޮޑު\nޑިސެމްބަރު 3, 2019 16:51\nހަޗިސް ...މަވެސް ރޯގާޖެހިފަ މީނީ\nޑިސެމްބަރު 3, 2019 16:52\nސަޅި ތިކަހަލަ ޚަބަރުތަށް މުނިފޫހި ފިލުވުމަށް ވަރަށް ސަޅި! " ދަރީމަރުވުމުން ރާމާ މަކުރު ރޮއުން " ގުޑު ވޯކު!


Ibra Vidhaalhuvanee Inthi Ah Vure Eyna 'Hayaai Kuda' Vaane Kamah! - Vaguthu\n“ހަޔާތް ކުޑަވާން”ވެއްޖެނަމަ، އިންތިމެންނަށްވުރެ މާ “ހަޔާތް ކުޑަވާނެ”ކަމަށް ވިދާޅުވެ މަންދު ކޮލެޖްގެ ޗެއަރމަން އިބްރާހިމް އިސްމާޢީލް (އިބްރާ) މަޖިލީހުގެ ޖުޑިޝަރީ ކޮމިޓީގެ މުޤައްރިރު އިމްތިޔާޒް ފަހުމީއަށް ވަރުގަދަ ރައްދެއް ދެއްވައިފިއެވެ.\nއިބްރާ، އިންތިއަށް އެފަދަ ރައްދެއް ދެއްވާފައިވަނީ މަންދު ކޮލެޖަށް ދަޢުލަތުން ބަދަލު ދިނުމަށް ނިންމާފައިވާ މައްސަލައާއި ގުޅިގެން ބޭއްވި ނޫސްވެރިންގެ ބައްދަލުވުމަކީ އިބްރާގެ ޓްވީޓްތަކުގެ ތަފްސީލް ދިނުމަށް ބޭއްވި ނޫސްވެރިންގެ ބައްދަލުވުމެއް ކަމަށް ބެލެވޭ ކަމަށް ބުނެ އިންތި ވާހަކަ ދައްކާފައިވާތީއެވެ.\nއެގޮތުން އިންތި ވިދާޅުވީ، އެ ބައްދަލުވުމުގައި މަޢުލޫމާތު ދެއްވި ރައީސްގެ ލީގަލް ކައުންސެލް އަޙްމަދު ޢަބްދުﷲ އަފީފަކީ އިބްރާގެ "ޅިޔަނެއް" ކަމަށެވެ.\nމިކަމާއި ގުޅިގެން އިބްރާ ކުރެއްވި ޓުވިޓެއްގައި ވިދާޅުވީ، ޙައްޤު ހޯދުމަކީ އޭނާ ވަރަށް ފަރިތަކަމެއް ކަމަށާއި، ބިރަކީ ދަންނަ އެއްޗެއް ނޫން ކަމަށެވެ. އަދި އޭނާ ބަސްބުނުމުގެ ޙައްޤު ހޯދިއިރު އިންތި އިނީ ސިއެސްޓާ އެއްގައި ނިދާފައި ކަމަށް ކަމަށް އިބްރާ ވިދާޅުވިއެވެ.\n"ހަޔާތް ކުޑަވާން ވެއްޖެ ނަމަ އިންތި މެންނަށް އަދި އެއް މޭލު ކައިރިއަށްވެސް ނާދެވޭނެ." އިބްރާ ވިދާޅުވިއެވެ.\nމީގެ އިތުރުން ކިތަންމެ ވަރަކަށް އޭނާ ބަދުނާމު ކުރަން އުޅުނު ކަމުގައި ވިއަސް ހައްޤު ހޯދުމުގައި ފަސް ނުޖެހޭނެ ކަމަށާއި، އިންތި ދެއްކީ ޤާނޫނާ ޚިލާފު ވާހަކަތަކެއް ކަމަށް އިބްރާ ވިދާޅުވިއެވެ. އަދި "އިންތިމެންކަހަލަ" ދިހަ ވަރަކަށް "ބުލީން" ކިހިލި ޖަހައިގެން އުޅެވޭނެ ކަމަށާއި، މެމްބަރުންގެ "އިމްތިޔާޒް" އަކީ ކިޔާ ނަމަކުން ލިބޭ އެއްޗެއް ނޫންކަމަށް ވެސް އިބްރާ ވަނީ ވިދާޅުވެފައެވެ.\nމެއި 3, 2021 19:08\nގަދަ މީހެއް ކޮބާ އިންތި ސައިޒް ކޮއްލީ ދޯ\nމެއި 3, 2021 19:24\nއެއީ ރީދޫ ހުން ޖެހުނީމާ އަރުއްވާގަންނަ އެއްޗެއް! ދެން ކަލޭމެން ދެމީހުން ލަދުހަޔާތްކުޑަކަމުގެ ވޯލްޑްކަޕް ބާއްވާ! ޗެމްޕިއަނަށް ބުއްޅަބޭ ޓްރޮފީ ދޭނެ!\nމެއި 3, 2021 19:32\nއާއެކެވެ އިބްރާ އެބުނީތެދެކެވެ އެއީ އޭނާއަކީ މިއްލަތެއް މަޛްހަބެއް އޮތްމީހެއް މޫނެވެ ލަދާ ޙަޔާތާ އަގަލާ ވަނީ ބުޑުދޮށުން ކަނޑާލާފަ ވިއްޔާއެވެ އެހެންވީމާ ވަނީ އެހެންނޫން ހެއްޔެވެ\nމެއި 3, 2021 19:40\nއި ބުރާ ބުންޏަސް ތެދެއްވާނީ ހަމަ ތެދަކަށެވެ. އަޅެއް ބުންޏަސް ތެދެއް ވާނީ ތެދަކަށް. ބޯގަންވިލާ އާއިލާ ގެ ކޮންމެ މީހެއްވެސް އިންތި އަށް ވުރެ ހަޔާތް ކުޑަވާނެ އެވެ. މިގައުމަށް ދިމާވެފައިވާ އެންމެ ބޮޑު އެއް ބަމާވެރިކަމަކީ ބޯގަންވިލާ އާއިލާ ގެ ކޮރަޕްޝަން . އިކޮނޮމިކް މިނިސްޓަރާ ރައީސް އޮފީހުގެ ކުރީ ގެ މިނިސްޓަ ހަސަން އިސްމާއިލް ގެ މަސްލަހަތު އޮންނަ ބިގް އަށްވެސް5މިލިއަން ރުފިޔާ ގެ ބަދަލަށް 80 މިލިއަން ދޭން ނިންމީވެސް މިސަރުކާރުން. ރައްޔިތުން ހޯބޯލަވަން ފެއްޓީމަ އަނެއްކާ މިހާރު އެމައްސަލަ ރިވިއު ކުރަނީ. އި ބުރާ ކޮން ޚަރަދެއް ކޮއްގެން5އަހަރު ތެރޭ 15 މިލިއަން ރުފިޔާ އެމްް.އީ.އެސް އަތުލުމުން ގެއްލުންވާނީ. 15 މިލިއަނަށް މާލޭން ރަނގަޅު ބިމެއްވެސް ގަނެވޭނެ. މަންދު ކޮލެޖް ހުރި އިމާރާތުގެ ކުއްޔައް މަހަކު 1 ލައްކަ ރުފިޔާ ވެސް ނުދާނެ.\nމެއި 3, 2021 19:46\nއި ބުރާ މީގެ5ދުވަސް ކުރިން ބުނި ބަދަލު ގެ ގޮތުގައި އޭނަޢަށް 140 މިލިއަން ރުފިޔާ ދޭންޖެހޭ ކަމަށް އެމްއީއެސް ހުރި ބިމުން ރަނާއި ޖަވާހިރު ނަގަނީތަަ5އަހަރު ތެރޭ އެމްއީއެސް އަތުލުމުން އި ބުރާ އަށް 140 މިލިއަން ރުފިޔާ ގެއްލުންވީ. ލަދު ހަޔާތް ކުޑަވެ އަމިއްލަ އެދުން ބޮޑުވިއަސް ތަންކޮޅެއް ބޮޑުވަރު.\nމެއި 3, 2021 19:56\nހޯހޯ.. ހޯހޯ ތިފާޑަށްނުއުޅޭ. އެންމެން އެއްބައިވެގެން ކުރިމަސަްކަތް ކާމިޔާބުވެ އަނެކާއަށް ތަންކޮޅެއް ގިނައިން މަންފާލިބުމުން ޖޭވެ ދިއްލާމަތީ އަތުންތަޅާ ދިއްލުގެ ސައިޒުބަލާ ހިސާބަށް ތިޔަގެންދަނީ. ތިފާޑަށް ނުއުޅެ ގެއްލުމުގެ ބަދަލެއް ޖެއްސީމާ އަހަންމަދުމެން އެދޭނެޔޭ.\nބޮނޑ އިބިރިހި މ\nމެއި 3, 2021 19:57\nއޭ އިބުރާ ރުޅި ނާރުވައްޗޭ؟ އިބު ރ ވަރަށް ހަޔާތް ކުޑަވާނެ\nމެއި 3, 2021 20:21\nއިބްރާ! ކަލޭއަށްވުރެ އިންތީގެ ހަޔާ މާބޮޑުތަނުން ކުޑަވާނެ ބެލީމަވެސް އެގޭ އިބްރާގެ ސައިޒު އަދި އޭނަގެ ސައިޒު ވުރެ ބޮޑުވާނެ އިންތީއަކީ ވަރަށް ގޮތްކުޑަ ހިމާރުގެ އަޑު އޮންނަ މީހެއް ވަގުން ހިފަން ޑިގްރީހަދައިގެން ހުރި މީހެއް ވަގެއްވެއްޖެއްޔާ އެންމެފަހަރަކުން ހިފާނެ ގޮތްކުޑަ އިންތީ ހަޔާކުޑަ އިންތީ ކަރުގެ ނާރުފުއްޕާފައި މީހުން ހިފާ ހައްޔަރުކުރަން ފެލޭނެ (ތިޔަ އޮޑީގެ ބްރަކި ފެއިލް ވަނީ)\nމުސްލިމު ވަންތަކަން ކުޑަމީހުން ބޮޑަށް ހަޔާތްކުޑަވާނީ\nމެއި 3, 2021 21:31\nތިތަނުން ގަދަވާނީ 240މިލިޔަންރުފިޔާލިބޭމީހާކަންޔަގީން އެހެންވީމައި އިންތި ސައިޒްކޮށްލީ ކޮކަޑިކޭމީދާވެސް ފެންލިބުނީމައި ގަދަވީކަންއެނގޭތަ އިންތިއަށްއެނގޭތަ އިންތިއަށްވުރެން ވަރުގަދަ މީހުންތިބޭކަން\nމެއި 3, 2021 22:04\nތީ ހަމަ އެއްވަރެއްގެ ދެމީހުން އަދިއަމުދުން އެމްޑީޕީ ވެއްޖެތަ އެހެންކިޔާއެއްޗޭއް (ލަދުހަޔާތް)ނުވެސްއޮންނާނެ އެކަމަކު މިފަހަރު ބުނާނީ އިބުރާއެބުނާހެން އެކަމުގަ އިބުރާ އިންތިޔައްވުރެން ދަރަޖައެއް ކުރީގަ އުޅޭނޭ\nމެއި 3, 2021 22:24\nއިބްރާއަށް ބުނެލަން ތިމާއަށް ތިމާ ފެނުމަކީ ނިކަމެތިކަމެއް.\nކާކުތޯ ހަޔާތް ކުޑަނުވާނީ ހުރިހައިވެސް އުއްމީދަކީ ފައިސާޔާ މުދަލާ ދުނިޔެ ކަން ގަބޫލު ކުރާމީހަކަށް ކޮންހަޔާތެެއް ލަދެއް އޮންނާނީ\nއިބުރާ ކަހަލަ މެނބަރުން ކަހަލަ މީހުން މަގުސަދަކީ ދައިލަތް ދަމާލާގެންވެސް ތިމާ މެން މުއްސަދިވުން\nދައުލަތުން ހަމަ އެއްމެފައިސާ ފޮތްޗެއް ވެސް ބަދަލޭ ކިޔާގެން ދީގެން ނުވާނެ.\nމެއި 3, 2021 22:55\nއެޓަރނީ ޖެނެރަލް އައީ އެޑިޔުކޭސަނުން 15 މިލިއަންރުފިޔާ އިބުރައަށް ދޭން ނިންމީ އެގްރީމެންޓް ބާތިލް ކުރުމުގެ ސަބަބުން ކަމަށް ވައިރު ދަވްލަތަށް ލިބުނު ގެއްލުމުގެ ބަދަލުގަ ޒިންމާ ވާންޖެހޭ ފަރާތަކީ ކޮބައިކަމާއި އެމީހަކު ހޯދާ އިހުމާލުގެ މައްޗަށް ދައުވާ އުފުލާ ދަވްލަތަށް 15 މިލިއަން ޑޮލަރު ހޯދަން ޖެހޭނެ ކަމަށްދެކެން. މިކަން ނުކޮށްފިނަމަ ދެންއަންނަ ސަރުކާރަކުން އެޓަރނީޖެނެރަލްއައި އެޑިޔުކޭސަން މިނިސްޓަރުގެ މައްޗަށް ދައުވާކޮށް 15 މިލިއަންރުފަިޔާ ދަވްލަތަށް ހޯދޭން.\nމެއި 4, 2021 00:49\nއިބްރާ އަށް ތިޔަކަމުގައި ހަމަ ހިޔަނިވެސް ނުފެންނާނެ އިނގޭތޯ!\nމެއި 4, 2021 00:50\nޙައްޤު ހޯދުމަކީ އިބްރާ ފަރިތަކަމެއް ކަމަށާއި، ބިރަކީ ދަންނަ އެއްޗެއް ނޫން ކަމާއި އަދި ބަސްބުނުމުގެ ޙައްޤު ހޯދިއިރު އިންތި އިނީ ސިއެސްޓާ އެއްގައި ނިދާފައި ކަމަށް- ސާބަހޭ އިބްރާ\nމެއި 4, 2021 00:52\n"އިމްތިޔާޒް" އަކީ ކިޔާ ނަމަކުން ލިބޭ އެއްޗެއް ނޫން- ސާބަހޭ އިބްރާ\nޖޫން 5, 2021 16:56\nއިންޓަރނޭސަނަލް ސްކޫލެއް ހިންގުމްށް އެމްއެއެސް ގެ އިމަރަތްތަށް ހަވަލުކުރުމުން އެތަނުގަ އިންޓަރނެސަނަލް ކޮލެޖެއް ނުހިންގަ މަންދު ކޮލެޖް ހިންގުމުގެ ސަބަބުންއެތަނަށް ދަވްލަތުން ކުލި ދޭންޖެހޭނެ ނޫންބާ؟ އަދި އެތަން ހަވަލުކުރި އިރު އަބުރަދައްކާގޮތަށް3މިލިއަންރުފިޔާ އިބުރައަސް ދިން އެތަނުގެ ހުރިހަ މަތަމަޓެއްކުރި އެފައިސައިން އިބުރައަތުންއެއް ވެސް ހަރަދެއްނުހިގާ. އެތަންބޭނުންކޮށްގެން ނާޖާއިޒް ފައިދާ ނެގިފަ ވޭތޯ ބަލަންޖެހޭނެ.


Fa Cup Kaamiyaabu Kurevijjenama Aubameyang Club Gai Madukurumuge Furusathu Bodu: Arteta - Vaguthu\nއިނގިރޭސި އެފްއޭ ކަޕްގެ ފައިނަލް މެޗަކީ އާސެނަލްގެ ކެޕްޓަން ޕިއޭ-އެމެރިކް އޮބާމަޔަންގެ ކުރިމަގު ނިންމާނެ މެޗު ކަމަށާއި ތަށި ލިބިއްޖެނަމަ ކްލަބާއެކު ހަދާފައިވާ އެއްބަސްވުން އޮބާމަޔަން އާ ކުރާނެ ކަމުގެ އިތުބާރު އެބައޮތް ކަމަށް ކޯޗް މިކެލް އާޓެޓާ ބުނެފިއެވެ.\nއާޓެޓާ ބުނީ އެފްއޭ ކަޕްގެ ފައިނަލަކީ މިވަގުތު އާސެނަލަށް ހުރިހާ ގޮތަކުންވެސް މުހިންމު މެޗެއް ކަމަށާއި އެޓީމުގެ ކެޕްޓަން އަދި އެންމެ މުހިއްމު ކުޅުންތެރިޔާ ގެބޮންގެ އޮބާމަޔަންގެ ކުރިމަގު ކަނޑައަޅާނީވެސް އެފްއޭ ކަޕް ފައިނަލް މެޗުން ކަމަށެވެ. އެފްއޭ ކަޕް ކާމިޔާބު ކުރެވުމަކީ އޮބާމަޔަން އެޓީމުގައި ބަހައްޓަން ކުރަމުން އަންނަ މަސަތްކަތަށް ލިބޭނެ ބޮޑު ހިތްވަރަކަށް ވާނެ ކަމަށާއި އާސެނަލާއެކު ކާމިޔާބީ ހޯދޭނެކަން އޮބާމަޔަންއަށް އަބަދުވެސް ވިސްނައިދޭން މަސަތްކަތް ކުރާ ކަމަށް އާޓެޓާ ބުންޏެވެ.\nއާސެނަލުން އެފްއޭ ކަޕް ފައިނަލުގައި މިރޭ ވާދަވެރި ޗެލްސީއާ ދެކޮޅަށް ނިކުންނައިރު، ޓީމު އޮތީ މެޗަށް ވަރަށް ރަނގަޅަށް ތައްޔާރުވެފައި ކަމަށް އާޓެޓާ ބުންޏެވެ. އާޓެޓާ ބުނީ އާސެނަލްގެ އަމާޒަކީ ތައްޓަކާއެކު ސީޒަން ނިންމާލުން ކަމަށެވެ.\nނަތީޖާތައް ރަނގަޅުވި ނަމަވެސް ސީޒަނުގެ ކުރީކޮޅު ކުރިމަތިވި ފޫނުބެއްދޭ ވަރުގެ ގެއްލުންތަކުގެ ސަބަބުން އަންނަ ސީޒަނުގައި ވެސް ޗެމްޕިއަންސް ލީގް ފުޓްބޯޅަ ކުޅުމުގެ ފުރުސަތު އާސެނަލް އަށް ވަނީ ގެއްލިފައެވެ. ޔޫރަޕްގައި ނުކުޅެވޭތީ އޮބާމެޔާން ކްލަބު ދޫކޮށްދާން އުޅޭކަމުގެ އަޑުތައް ވެސް ފަހަކަށް އައިސް އަންނަނީ ގަދައަށް ފެތުރެމުންނެވެ. އޮބާމެޔާން އަށް ސްޕެއިނުގެ ބާސެލޯނާ އާއި އިޓަލީގެ އިންޓަ މިލާނުން ފާރަލަމުން އަންނަ ކަމަށް މީޑިއާ ރިޕޯޓްތައް ބުނެއެވެ.


ކައުންސިލް އިންތިހާބަށް ކުރިމަތިލާފައިވާ ކެނޑިޑޭޓުން ހާމަކުރަން އިލެކްޝަނުން ދެކޮޅުހަދައިފި — Ihavandhoo.com\n5 ޑިސެމްބަރު 20160މުހައްމަދު އަކްރަމް\nކުރިޔަށްއޮތް ލޯކަލް ކައުންސިލްތަކުގެ އިންތިހާބުގައި ވާދަކުރުމަށް ކުރިމަތިލާފައިވާ ކެނޑިޑޭޓުންގެ މައުލޫމާތު ހާމަކުރަން އިލެކްޝަން ކޮމިޝަނުން ދެކޮޅުހަދައިފިއެވެ. މިނޫހުގެ ފަރާތުން، އިހަވަންދޫ ދާއިރާއިން އަތޮޅު ކައުންސިލަށް އަދި ރަށު ކައުންސިލަށް ކުރިމަތިލާފައިވަނީ ކޮން ފަރާތްތަކެއްތޯ ސާފުކުރުމަށް އިލެކްޝަންކޮމިޝަނުގައި އެދުމުން، އެކޮމިޝަނުގެ އިންފޮމޭޝަން އޮފިސަރ އަޒުވާ ރިޒާ ވިދާޅުވީ އެމައުލޫމާތު ހާމަކުރަން އިލެކްޝަން ކޮމިޝަނުން ނިންމާފައި ނުވާކަމުގައެވެ.\nލޯކަލް ކައުންސިލް އިންތިހާބަށް ކުރިމަތިލުމުގެ މުއްދަތު ޑިސެމްބަރު މަހުގެ 1 ގެ ނިޔަލަށްވަނީ ހަމަވެފައެވެ.\nއަންނަ ޖެނުއަރީ މަހުގެ 14 ވަނަ ދުވަހު ލޯކަލް ކައުންސިލް އިންތިޚާބު ބާއްވަން އިލެކްޝަން ކޮމިޝަނުން ނިންމާފައި ވަނިކޮށް އިތުރު ދެ މަހަށް އެ އިންތިޚާބު ފަސްކުރަން ސިވިލް ކޯޓުން މިދިޔަ ބުރާސްފަތި ދުވަހުވަނީ އަމުރުކޮށްފައެވެ. ސިވިލްކޯޓުން އެގޮތަށް އަމުރުކުރީ އެ އިންތިޚާބަށް ތައްޔާރު ނުވެވޭ ކަމަށް ބުނެ އިންތިޚާބު ފަސްކުރަން ޕީޕީއެމުން ހުށަހެޅުމުންނެވެ. އެ މައްސަލަ އިސްތިއުނާފްކުރަން އިލެކްޝަނުން މިހާރުވަނި ހުށަހަޅާފައެވެ. ކޯޓް އަމުރަކާއި އެކު އިލެކްޝަނުންވަނީ ރިރެޖިސްޓްރީވުމުގެ މުއްދަތު، ވަކިމުއްދަތެއް ނެތްގޮތަށް އިތުރުކޮށްފައެވެ. ނަމަވެސް ލޯކަލް ކައުންސިލް އިންތިހާބަށް ކުރިމަތިލުމުގެ މުއްދަތު އިތުރުކޮށްފައެއްނުވެއެވެ.\nލޯކަލް ކައުންސިލް އިންތިހާބުގައި މިފަހަރު އިންތިހާބުކުރާނީ 653 ކައުންސިލަރުންނެވެ. އިލެކްޝަނުން ހާމަކޮށްފައިވާ ގޮތުގައި ލޯކަލް ކައުންސިލްތަކުގެ އިންތިހާބުގައި 179 ރަށު ކައުންސިލަކަށް 563 ރަށު ކައުންސިލަރުންނާއި 18 އަތޮޅު ކައުންސިލަކަށް 67 އަތޮޅު ކައުންސިލަރުން އަދި ތިން ސިޓީ ކައުންސިލަކަށް 23 ސިޓީ ކައުންސިލަރުން އިންތިހާބުކުރާނެ ކަމަށެވެ.\n↵ އިލެކްޝަން ކޮމިޝަން, ލޯކަލް ކައުންސިލް އިންތިހާބު


Evve ulhun hani kuran PPM coalition ge5memberakaa Gasim dhekolhu | Mihaaru\nމަޖިލީހުގެ ޕީޕީއެމް ކޯލިޝަނަށް ނިސްބަތްވެވަޑައިގަންނަވާ ހަތަރު މެމްބަރުން. (ކ) އިން (ވ). ފާރިސް، ހުސެއިން އަރީފް، މުސްތަފާ އަދި ހުސެއިން މަނިކު ދޮން މަނިކު. - ފޮޓޯ: މަޖިލިސް\nއެއްވެ އުޅުން ހަނިކުރަން ޕީޕީއެމް ކޯލިޝަންގެ ފަސް މެމްބަރަކާއި ގާސިމް ދެކޮޅު\n17 އޯގަސްޓް 2016 - 15:47 16 comments\nއެއްވެ އުޅުމުގެ ގާނޫނަށް ހުށަހަޅާފައިވާ އިސްލާހު ފާސްކުރުމާ ދެކޮޅަށް ވޯޓު ދެއްވީ ދިއްގަރު ދާއިރާގެ ޕީޕީއެމް މެމްބަރު އަހުމަދު ފާރިސް މައުމޫން، ނޮޅިވަރަމް ދާއިރާގެ އެމްޑީއޭ މެމްބަރު ހުސެއިން އަރީފެވެ. ތަޅުމުގައި އިންނަވައި އެކަމަކު އެއްވެސް ކޮޅަކަށް ވޯޓު ނުދެއްވީ ތިމަރަފުށީ ދާއިރާގެ ޕީޕީއެމްގެ މެމްބަރު މުހައްމަދު މުސްތޮފާ އެވެ. ތ. ގުރައިދޫ ދާއިރާގެ ޕީޕީއެމް މެމްބަރު ހުސެއިން މަނިކު ދޮން މަނިކު މަޖިލިހުގައި އިންނެވި ނަމަވެސް ވޯޓުގައި ބައިވެރިވެވަޑައެއް ނުގެންނެވި އެވެ.\nމީގެ އިތުރުން ތުޅާދޫ ދާއިރާގެ ޕީޕީއެމް މެމްބަރު ނާޒިމް ރަޝާދު މަޖިލީހުގެ މިއަދުގެ ޖަލްސާގައި ބައިވެރިވެވަޑައިގެން ވާހަކަ ދެއްކެވި ނަމަވެސް ވޯޓު ގަޑީގައި އޭނާއެއް ނެތެވެ.\nކޯލިޝަންގެ ވިޕާ ދެން ހިލާފުވެވަޑައިގަތީ ތުލުސްދޫ ދާއިރާގެ ޕީޕީއެމް މެމްބަރު މުހައްމަދު ވަހީދު އިބްރާހިމް (ވައްޑެ) އެވެ. ވޯޓު ނެގުމުގެ ބައިގަޑިއެއްހާއިރު ކުރިން އޭނާ މަޖިލިހުން ނުކުންނެވީ ތްރީ ލައިން ވިޕް ވެސް ނެރުއްވި ފަހުންނެވެ.\nރައްޔިތުންގެ މަޖިލީހުގެ ޖަލްސާއެއްގައި މެމްބަރު ވަހީދު ވާހަކަ ދައްކަވަނީ: އެއްވެ އުޅުމުގެ ހައްގު ހަނިކުރާ ބިލަށް ވޯޓަށް އެހުމުގެ ކުރިން އޭނާ މަޖިލިސް ދޫކުރައްވައި ވަޑައިގެންފި.--- ފޮޓޯ: މަޖިލިސް\nބީލަމަށް ނުލައި ޓޫރިޒަމްގެ މަސައްކަތްތަކަށް ރަށްރަށާއި ފަޅު ފަދަ ތަންތަން ދޫކުރެވޭ ގޮތަށް ޓޫރިޒަމްގެ ގާނޫނަށް ސަރުކާރުން ގެނައި އިސްލާހަށް ވޯޓު ނެގިއިރު ޖަލްސާގައި ބައިވެރިވެވަޑައިނުގަތުމުން ވައްޑޭ ވަނީ ކުރިން އޭނާ ހިމެނުނު ކޮމިޓީން އެއަށް ވުރެ އާދައިގެ ކޮމިޓީއަކަށް ވެސް ބަދަލުކޮށްފަ އެވެ.\nއެއްވެއުޅުން ހަނިކުރަން ސަރުކާރުގެ ފަރާތުން ރައްޔިތުންގެ މަޖިލީހަށް ހުށަހެޅި އިސްލާހު ފާސްވީ ޕީޕީއެމް އާއި އެމްޑީއޭގެ 37 މެމްބަރުންގެ ވޯޓުންނެވެ.\nރައީސް ޔާމީނާއި ގާސިމް ސަލާމް ކުރައްވަނީ: އެއްވެ އުޅުން ހަނިކުރުމަށް ގާނޫނަށް މިއަދު ގެނައި އިސްލާހާ ދެކޮޅަށް ގާސިމް ވަނީ ވޯޓު ދެއްވާފައި.---މިހާރު ފޮޓޯ\nއެމްޑީޕީ އާއި ޖުމްހޫރީ ޕާޓީ (ޖޭޕީ) ގެ މެމްބަރުން ވޯޓު ދެއްވީ މި އިސްލާހާ ދެކޮޅަށެވެ. މީގެ ކުރިން ސަރުކާރުގެ ބިލްތަކާ އެއްކޮޅަށް ވޯޓު ދެއްވި ނަމަވެސް ގާސިމް ވަނީ މި ބިލް ބަލައިގަންނަން ވެސް ދެކޮޅު ހައްދަވައިފަ އެވެ. އޭނާގެ އެ ނިންމެވުން މިއަދުގެ ވޯޓުގައި ވެސް ދެއްކެވި އެވެ.\nމަޑުއްވަރީ ދާއިރާގެ ޕީޕީއެމްގެ މެމްބަރު މުހައްމަދު އަމީތު މަޖިލިހުގެ ޖަލްސާއެއްގައި ވާހަކަ ދައްކަވަނީ: އެއްވެ އުޅުން ހަނިކުރާ އިސްލާހަށް މަޖިލިހުގައި މިއަދު ވޯޓަށް އެހިއިރު އޭނާ މަޖިލިހަށް ވަޑައެއް ނުގަންނަވާ.---ފޮޓޯ: މަޖިލިސް\nއަބުރު ރައްކާތެރިކޮށްދިނުމާއި ހިޔާލުފާޅުކުރުމުގެ މިނިވަންކަމުގެ ނަމުގައި ހިޔާލުފާޅުކުރުން ހުއްޓުވަން މަޖިލީހަށް ހުށަހެޅި ބިލަށް ވޯޓަށް އެހިއިރު ޖަލްސާ އަށް ވަޑައިނުގެންނެވި ގޮތަށް އޭދަފުށީ ދާއިރާގެ ޕީޕީއެމް މެމްބަރު އަހުމަދު ސަލީމް (ރެޑްވޭވް) އާއި މަޑުއްވަރީ ދާއިރާގެ މެމްބަރު މުހައްމަދު އަމީތު މިއަދު ވެސް ވަޑައެއް ނުގަންނަވަ އެވެ. އޭގެ އިތުރުން ހިޔާލުފާޅުކުރުން ހުއްޓުވުމުގެ ބިލާ ދެކޮޅަށް ވޯޓު ދެއްވި ކުޅުދުއްފުށީ ދެކުނު ދާއިރާގެ ޕީޕީއެމް މެމްބަރު މުހައްމަދު ނަޝީދު ވެސް މިއަދުގެ ޖަލްސާގައި ނެތެވެ.\nމަޖިލީހުގެ ޖަލްސާއެއްގައި ސަލީމް ވާހަކަ ދައްކަވަނީ: ސަރުކާރުގެ ފަރާތުން މަޖިލިހަށް ހުށަހަޅުއްވާ ބައެއް ކަންކަމާ އޭނާ ސީދާ ދެކޮޅު. --ފޮޓޯ: މަޖިލިސް\nޕީޕީއެމް ކޯލިޝަނުން ނެރޭ ތްރީ ލައިން ވިޕުތަކާ ހިލާފަށް އެ ކޯލިޝަންގެ ބައެއް މެމްބަރުން ވޯޓު ދެއްވުން މިހާރު ވަނީ އާންމު ކަމަކަށް ވެފަ އެވެ. ވިޕާ ހިލާފުވެވަޑައިގަންނަވާ މެމްބަރުންގެ މައްސަލަ ބަލާނެ ކަމަށް ބުނި ނަމަވެސް، އެ މެމްބަރުންނާ މެދު އެއްވެސް ފިޔަވަޅެއް އަޅާފައެއް ނުވެ އެވެ.\nމިއަދު ފާސްކުރި އިސްލާހުގައިވާ ގޮތުން ހޯމް މިނިސްޓްރީން ކަނޑައަޅާ އާންމުކޮށް އިއުލާންކޮށްފައިވާ ތަންތަނުގައި ފުލުހުން ލިޔުމަކުން ދޭ ހުއްދައަކާ އެކު ނޫނީ އެއްވެސް ބާވަތެއްގެ އެއްވުމެއް ނުވަތަ ހިނގާލުމެއް ނުވަތަ އުޅަނދު ބުރެއް ނުބޭއްވޭނެ އެވެ. އަދި މި އިސްލާހު ގާނޫނަކަށް ވާތާ 30 ދުވަހުގެ ތެރޭގައި، އެއްވެ އުޅެވޭނެ ތަންތަނުގެ ލިސްޓެއް ހަދައި ހޯމް މިނިސްޓްރީން ގެޒެޓް ކުރަން ޖެހެ އެވެ.\nއިތުރު ލިޔުންތައް މުޒާހަރާ މެމްބަރު ގާސިމް އިބްރާހިމް (މާމިގިލި) ރައްޔިތުންގެ މަޖިލިސް މެމްބަރު މުހައްމަދު މުސްތަފާ ޖުމްހޫރީ ޕާޓީ ޕީޕީއެމް ފާރިސް މައުމޫން މެމްބަރު ހުސައިން މަނިކު ދޮންމަނިކު ޕީޕީއެމްގެ މަޖިލިސް ޕްރައިމަރީ


ދިގު މުއްދަތެއްގައި ދައުލަތަށް ޚިދުމަތް ކުރުމަކީ، ވަޒަންކުރެވޭ ވަރަށްވުރެ މާ އަގުބޮޑު ކަމެއް ކަމަށާއި މި ޝަރަފް އެރުވުމުގައި، އެ ބޭފުޅަކު ވަޒީފާ އަދާކުރެއްވީ ކޮން މަގާމެއްގައިތޯ ނުބައްލަވާ ކަމަށާއި ބެއްލެވީ ތެދުވެރިކަމާއި، އިޚްލާޞްތެރިކަމާއި އަދި ޒިންމާދާރުކަމާއެކު ކުރެއްވި މަސައްކަތަށް ކަމަށް ރައީސް އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nޖުމްހޫރީ ދުވަހުގެ މުނާސަބަތުގައި މިރޭ ބާއްވާ މި ޖަލްސާގައި، އެންމެ މުހިންމު އެއްކަމަކަށް ހަމަޖެހިފައި މިވަނީ، ދިވެހި ދައުލަތަށް ދިގު މުއްދަތަކަށް ޚިދުމަތް ކުރައްވާފައިވާ ބޭފުޅުންގެ ޚިދުމަތުގެ އަގުވަޒަންކުރުން. ދެންމެ އެފަދަ 30 ބޭފުޅަކަށް އަޅުގަނޑު އެ ޝަރަފު އަރުވައިފިން.\nއަދި މި ޖަލްސާގައި، އިތުރު 87 ބޭފުޅަކަށް އެ ޝަރަފު އެރުވޭނެ. އެހެންކަމުން، އެ ހުރިހާ ބޭފުޅުންނަށް ވަރަށް އިޚްލާޞްތެރިކަމާއެކު، މަރުޙަބާއާއި ހެޔޮއެދުންތައް އަރިސްކުރަން. އެހެން ނަމަވެސް، މިއީ މިފަދަ 30 އަކުން، ނުވަތަ 80 އަކުން ނިމެން އޮތް ލިސްޓެއް ނޫން. އެއަށްވުރެ ގިނަ ޚިދުމަތްތެރިންގެ ޚިދުމަތުން މާޒީގައި މި ރާއްޖެވަނީ ޒީނަތްކޮށްފައި.\nދިގު މުއްދަތެއްގައި ދައުލަތަށް ޚިދުމަތް ކުރުމަކީ، ވަޒަންކުރެވޭ ވަރަށްވުރެ މާ އަގުބޮޑު ކަމެއް. މި ޝަރަފް އެރުވުމުގައި، އެ ބޭފުޅަކު ވަޒީފާ އަދާކުރީ، ކޮން މަގާމެއްގައިތޯ ނުބަލަން. ބެލީ ތެދުވެރިކަމާއި، އިޚްލާޞްތެރިކަމާއި އަދި ޒިންމާދާރުކަމާއެކު ކުރި މަސައްކަތަށް.\nދެންމެ އިނާމު ލިބިވަޑައިގެންނެވި ބޭފުޅުންގެ ތެރޭގައި، 50 އަހަރަށްވުރެ ދިގު މުއްދަތެއްގައި ދައުލަތަށް ވަރަށް އިޚްލާޞްތެރި ޚިދުމަތްތަކެއް ކުރެއްވި ފަސް ބޭފުޅަކު ހިމެނިވަޑައިގަންނަވާ. އެ ބޭފުޅުންނަކީ، އަލްފާޟިލާ ފާއިޒާ ޢަބްދުލްޤާދިރު، އަލްފާޟިލް އިބްރާހީމް ޒަކީ، ކާނަލް (ރިޓަޔަރޑް) ރަންވިއްކާ އާދަމް މަނިކު، ލެފްޓިނަންޓް (ރިޓަޔަރޑް) ޢުމަރު މުޙައްމަދު، އަދި އަލްފާޟިލް އިބްރާހީމް ޙަލީމް.\nމި ފަސް ބޭފުޅުންގެ އިތުރުން، ކުރީގެ ރައީސް ސުމުއްވުލްއަމީރު އިބްރާހީމް ނާޞިރު ރަންނަބަނޑޭރި ކިލެގެފާނުގެ ރައީސްކަމުގެ ދައުރުން ފެށިގެން ޚިދުމަތް ކުރައްވަމުން ގެންދަވާފައިވާ9ބޭފުޅުން އެބަ ތިއްބެވި. މި ހުރިހާ ބޭފުޅުންނަށް އަޅުގަނޑު ވަރަށް ޚާއްޞަ ގޮތެއްގައި ޝުކުރު ދަންނަވަން.\nމީގެތެރެއިން، އަލްފާޟިލް އިބްރާހީމް ޒަކީއާއި، އަލްފާޟިލް އިބްރާހީމް ޙަލީމަކީ، ތަފާތު ދެ ބޭފުޅުން. ދެވަނަ ޖުމްހޫރިއްޔާގެ ހުރިހާ ރައީސުންގެ އަރިހުގައި ވަރަށް ގާތުން މަސައްކަތް ކުރެއްވި ދެ ބޭފުޅުން. މިއަދާ ހަމައަށްވެސް ހަމަ އެ ޚިދުމަތުގައި، ވެރިންގެ އަރިހުގައި އެގޮތުގައި ދެމިތިއްބެވި އިޚްލާސްތެރިކަމުގެ ނަމޫނާ މިސާލެއް. ވެރިންގެ އަރިހުން ޢާންމު ލޯތަކަށް ނުފެންނާނެ އެތައް އިޙްސާސަކާއި، ހިތާމައާއި، އުފާ އަދި ހައްސާސީ އެތައް ކަމެއް ވަރަށް ގާތުން ދެކެވަޑައިގެންނެވި ދެ ބޭފުޅުން.\nޒަމާން ދެއްކި ކޮންމެ ކުލައަކާއި، އައި ކޮންމެ އުސްގަނޑެއްގައި، އެ ބޭފުޅުން ތިއްބެވީ ޖުމްހޫރީ ޚިދުމަތުގައި. މި ޖުމްހޫރިއްޔާ މި ހިސާބަށް ވާޞިލުވުމުގެ އާރުކާޓީންނަކީ، މި ޚިދުމަތްތެރި ޢިއްޒަތްތެރި ބޭފުޅުން. މިފަދަ ޚިދުމަތްތެރި އެތަކެއް ހާސް ބޭފުޅުންގެ ޚިދުމަތް ވަނީ މި ދިވެހި ޖުމްހޫރިއްޔަތާ ގުޅިފައި. ޖުމްހޫރީ ނަވުގެ ރިޔަލުގައި ފައްސިޔަ ވަޔަކީ، އެ ބޭފުޅުންގެ ޚިދުމަތް. ދިވެހި ދައުލަތާއި، ދިވެހި ސަރުކާރާއި، އަދި އަޅުގަނޑުގެ އަމިއްލަ ނަމުގައި، އަދިވެސް އެއްފަހަރު، ފަށްފަށުން ޝުކުރާއި ތައުރީފު، އެ ބޭފުޅުންނަށް ރައްދުކުރަން.\nދިވެހި ދައުލަތަށް ޚިދުމަތް ކުރުމުގެ އިނާމަށް ބޭފުޅުން ހޮއްވެވުމަށް، ޤައުމީ އިނާމާބެހޭ ކޮމިޓީން ކޮށްދެއްވި ބުރަ މަސައްކަތްޕުޅުތަކުގެ އަގުވަޒަންކުރަން. އެ ކޮމިޓީގެ ޗެއަރޕަރސަނަށާއި، ކޮމިޓީގެ ހުރިހާ މެންބަރުންނަށް އަޅުގަނޑު ވަރަށް އިޚްލާޞްތެރިކަމާއެކު ޝުކުރު ދަންނަވަން


އެމްޑީއެން "ކުދިންގެ" ނިޔަތް ރަނގަޅު ކަމަށް ވިދާޅުވުމަށްފަހު ޕްރެޝަރ ބޮޑުވެގެން ރައީސް ނަޝީދުގެ ރާގު ބަދަލު ވެއްޖެ! | | Sangu News\nއެމްޑީއެން "ކުދިންގެ" ނިޔަތް ރަނގަޅު ކަމަށް ވިދާޅުވުމަށްފަހު ޕްރެޝަރ ބޮޑުވެގެން ރައީސް ނަޝީދުގެ ރާގު ބަދަލު ވެއްޖެ!\nއެމްޑީއެން ދިފާއު ކުރުމަށްފަހު 24 ގަޑިއިރުވެސް ނުވަނީސް ވިދާޅުވީ އެމްޑީއެންއަށް ފިޔަވަޅު އަޅަންޖެހޭ ކަމަށް - ފޮޓޯ: ސޯޝަލް މީޑިއާ\nދީނަށް ފުރައްސާރަކޮށް، އިސްލާމްދީނުގެ އަސްލުތަކަށް ސުވާލު އުފައްދާ މޯލްޑިވިއަން ޑެމޮކްރަސީ ނެޓްވޯކް އެމްޑީއެންއިން ނެރުނު ރިޕޯޓުގެ ދިފާއުގައި ވާހަކަ ދެއްކެވުމަށްފަހު ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދުގެ ރާގު ބަދަލު ވެއްޖެއެވެ.\nރައީސް ނަޝީދު ރާގު ބަދަލުކުރެއްވީ އާންމުންނާއި އެމަނިކުފާނަށް ތާއީދު ކުރައްވާ ބައެއް ފަރާތްތަކުގެ ޕްރެޝަރ ބޮޑުވުމުގެ ސަބަބުންނެވެ.\nޝެއިޚް ހުސެއިން ރަޝީދު ލިޔުއްވި ސަހީހު މުސްލިމްގެ ތަރުޖަމާގެ 10 ވަނަ ފޮތް ރަސްމީކޮށް ނެރެދެއްވައި ބުދަ ދުވަހުގެ ރޭ އިސްކަންދަރު ސްކޫލުގައި ވާހަކަފުޅު ދައްކަވަމުން ރައީސް ނަޝީދު އެމްޑީއެންގެ ރިޕޯޓު ލިޔުނު "ކުދިން" ގެ ދިފައުގައި ވާހަކަ ދައްކަވާފައިވެއެވެ. ރިޕޯޓެއް ލިޔާއިރު ވަކި ހަމަތަކެއް ހިފަހައްޓަން ޖެހޭނެ ކަމަށް ވިދާޅުވެ ރައީސް ނަޝީދު އެރޭ ވިދާޅުވީ އެ ހަމަތައް ނުހިފެއްޓުމަކީ އެއްވެސް ހާލެއްގައި އެއްވެސް ފަރާތަކުން އިސްލާމް ދީނަށް ނަފްރަތު އުފެއްދުމަށް ނުވަތަ އެ ދީން ބަލިކަށި ކުރުމަށް އެދިގެން ގަސްތުގައި ކުރާ ކަމެއް ނޫންކަމަށެވެ.\nރިޕޯޓު ލިޔުނު "ކުދިން" ދީނަށް ފުރައްސާރަ ކުރި ބަސްތައް ބޭނުންކުރެވިފައިވަނީ އެ ރިޕޯޓު އިނގިރޭސި ބަހުން ލިޔެން އުޅެގެން ކަމަށް ވިދާޅުވެ ރައީސް ނަޝީދު ވަނީ އެ ރިޕޯޓަކީ އެއްވެސް ހާލެއްގައި ދީނަށް ފުރައްސާރަ ކުރުމުގެ ނިޔަތުގައި ލިޔުނު ރިޕޯޓެއް ނޫންކަން ރިޕޯޓު ކިޔުމުން އެނގޭކަމަށެވެ. ރައީސް ނަޝީދުގެ އެ ވާހަކަތަކާއި ގުޅިގެން މީޑިއާތައް ހޫނުވެ، އާމުންގެ ނުރުހުން އަމާޒުވާން ފެށުމުން ރައީސް ނަޝީދު ވަނީ ރިޕޯޓު ފެންމަތިވީތާ އެތައް ދުވަހެއް ފަހުން އެ މީހުންނާއި މެދު ފިޔަވަޅު އަޅަންޖެހޭކަމަށް ފުރަތަމަ ފަހަރަށް ވިދާޅުވެފައެވެ.\nއެމަނިކުފާނު ރޭގައި މިހެން ވިދާޅުވުމަށްފަހު މީގެ ކުޑައިރުކޮޅެއް ކުރިން ކުރެއްވި ޓްވީޓެއްގައި ވިދާޅުވީ "އެމްޑީއެން ވެސް ބަންދު ކުރަންޖެހޭ" ކަމަށެވެ. ނަމަވެސް، އެއާއި ވިއްދާ ރައީސް ނަޝީދު ވިދާޅުވީ "ހަނގުރާމައަށް މީހުން ފޮނުވާ މީހުންނާއި، މަރުތަކާއި ގުޅޭ މީހުންނާއި މެދު ވެސް ފިޔަވަޅު އަޅަންޖެހޭ" ކަމަށެވެ.\nއެމްޑީއެންއިން "ޕްރިލިމިނަރީ އެސްސެމެންޓް އޮން ރެޑިކަލައިޒެޝަން އިން ދަ މޯލްޑިވްސް"ގެ ނަމުގައި ނެރުނު ރިޕޯޓުގައި އިސްލާމްދީނާ ދެކޮޅު ކަންކަން ފާހަގަކޮށްފައިވެ އެވެ. ރިޕޯޓުގައި އިސްލާމްދީނާ ދެކޮޅު އެތައް ވާހަކަތަކާއި، ކީރިތި ގުރުއާނާއި ރަސޫލާގެ ހަދީސް ބަސްފުޅުތަކަށް ސުވާލު އުފައްދާފައި ހުރުމުން މީސް މީޑިއާގައި އެކަމާ އެތައް ބަޔަކު ވަނީ ނުރުހުން ފާޅުކޮށްފައެވެ. ދީނުގައި އަންގަވާފައިވާ ކަންކަމަށް ހަޖޫޖަހާފައިވާ އެ ރިޕޯޓު އެމްޑީއެން އިން ނަގާފައިވަނީ އާންމުންގެ ފާޑުކިޔުން އަމާޒުވުމުން "ދީނީ އިލްމުވެރިއެއްގެ" އެހީގައި އަލުން ރިޕޯޓު ނެރޭނެ ކަމަށް ބުނެއެެެވެ.\nއެމްޑީއެންއިން ނެރުނު ނޫސްބަޔާނެއްގައި ވަނީ އެ ޖަމިއްޔާގެ މެމްބަރުންނާއި މުވައްޒަފުންނަށް ތަކުރާރުކޮށް މަރުގެ އިންޒާރު ލިބެމުންދާ މައްސަލަ ކުށްވެރި ކުރާ ކަމަށެވެ. އަދި އެ މައްސަލަ ނުބަލާ އެމްޑީއެން ބަންދު ކުރަން އުޅުމަކީ "ފިނޑި" އަމަލެއްކަމަށް ޖަމިއްޔާގެ ފައުންޑާ ޝަހިންދާ އިސްމާއިލް ވަނީ ވިދާޅުވެފައެވެ.


Aadhyaa hilaafu landu thakun Messi ge 50 vana hat-tirck\nއާދަޔާހިލާފް ލަނޑުތަކަކުން މެސީގެ 50 ވަނަ ހެޓްރިކް\nސެވިއްޔާއިން ދެ ފަހަރެއްގެ މަތިން ލިޑް ނަގާފައި ވަނިކޮށް، ކެޕްޓަން ލިއޮނަލް މެސީ ޖެހި މޮޅު ލަނޑުތަކަކާއެކު، އޭނާގެ 50 ވަނަ ހެޓްރިކު ހަދައިފި އެވެ.\nސެވިއްޔާގެ މައްޗަށް 4-2 ން މޮޅުވެ، ބާސެލޯނާ ވަނީ ތާވަލުގެ އެއް ވަނައިގައި، 10 ޕޮއިންޓްގެ ލީޑެއް ނަގާފަ އެވެ. ސެވިއްޔާގެ ރޯމަން ސަންޗޭޒް ޕިޒްޔާން ސްޓޭޑިއަމްގައި ކުޅުނު މެޗުގައި ސެވިއްޔާއިން، ފުރަތަމަ ހާފު ނިންމާލީ 2-1 ން ލީޑް ގައި އޮވެގެންނެވެ.\nއެ ޓީމުގެ ފުރަތަމަ ލަނޑު 22 ވަނަ މިނެޓްގައި ކާމިޔާބު ކުރީ، ޖީސަސް ނާވަސް އެވެ. އޭގެ ފަހުން 26 ވަނަ މިނެޓްގައި، މެސީގެ މޮޅު ލަނޑަކާއެކު ބާސާއިން ނަތީޖާ ހަމަހަމަ ކުރި އެވެ، އީވާން ރެކިޓިޗް އޭރިއާގެ ބޭރުން ނަގައިދިން ބޯޅަ މެސީ ގޯލްގެ ތެރެއަށް ފޮނުވާލީ ބޯޅަ ވައިގެ ތެރޭގައި އޮއްވައި ވެއްޓިގެންފައި ކަހަލަ ގޮތަކަށެވެ. ބާރު އުންޑައެއްހެން ފޮނުވާލި އެ ބޯޅަ ދިފާއު ކުރަން ސެވިއްޔާގެ ކީޕަރު ތޯމަސް ވެކްލިކް މަސައްކަތް ކުރި ނަމަވެސް، އެ ބޯޅަ ދިފާއު ކުރުމުގައި އޭނާއަށް ކުރެވުނެ އެއްވެސް ކަމެއް ނެތެވެ.\nފުރަތަމަ ހާފު ނިމެން ކައިރިވެފައި ވަނިކޮށް، ގެބްރިއަލް މާސެޑޯ ވަނީ، ސެވިއްޔާއަށް ލީޑް ނަގައި ދީފަ އެވެ. ބާސާއިން މެޗުގެ ނަތީޖާ ހަމަހަމަ ކުރީ 67 ވަނަ މިނެޓްގައި މެސީ ކާމިޔާބު ކުރި ލަނޑުންނެވެ. ސެވިއްޔާގެ ޕެނަލްޓީ އޭރިއާ ތެރޭގައި ހުރެފައި އޭނާ ބޯޅަ ފޮނުވާލީ ވަރަށް ހަމަޖެހިލާފައި ހުރެ އެވެ.\nބާސާއިން މެޗުގެ ނަތީޖާ އަނބުރާލީ، އެންމެ ފަހު ފަސް މިނެޓް ތެރޭގަ އެވެ. މެސީ ހެޓްރިކް ފުރިހަމަ ކުރީ، މެޗުގެ 85 ވަނަ މިނެޓްގަ އެވެ. އެއީ މެސީގެ ކެރިއަރުގައި އޭނާ ހެދި 50 ވަނަ ހެޓްރިކެވެ. އެއީ ސްޕެނިޝް ލަލީގާގައި އޭނާ ހެދި 32 ވަނަ ހެޓްރިކެވެ. އޭނާ ދެ ވަނައަށް އެންމެ ގިނަ ހެޓްރިކު ހެދީ ޔޫއެފާ ޗެމްޕިއަންސް ލީގް ގައެވެ. އެ މުބާރާޓުގައި އަށް ހެޓްރިކު ހެދި އެވެ. އާޖެންޓީނާގެ ގައުމީ ޓީމުގައި ހަ ހެޓްރިކް ހެދި އެވެ. ސްޕެނިޝް ކަޕުގައި، ތިން ހެޓްރިކު ހެދި އެވެ. ސްޕެނިޝް ސުޕާރ ކަޕުގައި އެއް ހެޓްރިކު ހެދި އެވެ.\nބާސާގެ ހަތަރު ވަނަ ލަނޑު މެޗުގެ 93 ވަނަ މިނެތްގައި ކާމިޔާބު ކުރީ ލުއިސް ސުއަރޭޒް އެވެ.


Hina ge mi agubodu hedhun kamakunudhiya, libunee hus faadukiun – Iru\nމަޝްހޫރު ތަރި ހީނާ ހާން ވަނީ މީސްމީޑިއާއަށް އަނެއްކާވެސް ފޮޓޯއެއް ދޫކޮށްލާފައިއެވެ. ހިނާ އަކީ ފެޝަނަށް ލޯބިކުރާ ތަރިއެކެވެ. އަދު ހީނާގެ ސްޓައިލް ތަކަކީ ޒުވާންކުދިންގެ މެދުގައި މަގުބޫލް ސްޓައިލް ތަކެއްވެސް މެއެވެ. ދާދިފަހުން ވެސް ހީނާ ވަނީ އޭނާގެ ފޭނުންނަށް ތަފާތު ލުކް އެއް ގެނެސްދީފައިއެވެ. އެއާއި އެކު އެ ހެދުމަށް ވަނީ ގިން ބައެއްގެ ތައުރީފް ލިބިފައިއެވެ.\n21 ހާސް އަށް ވުރެ އަގުބޮޑު ނޫކުލައިގެން މި ޓޮޕް އަށް ހީނާއަށް ލިބުނީ ތައުރީފްގެ ބަދަލުގައި ފާޑު ކިއުމެވެ. ނޫކުލައިގެ މި ޓޮޕް އިން ވަނީ ހީނާގެ ފެޝަން އަށް ލޯބިކުރާ މީހުންނަށް ހިތްހަމަނުޖެހުން ގެނެސްދީފައިއެވެ. ގިނަމީހުން ބުނަނީ މިފަހަރުގެ ސްޓައިލް ސުމެއްކަމަށެވެ.\nނޫކުލައިގެ ޓޮޕާއި އެކު ފައިކުރި ފުޅާ ހަރުވާޅެއް ބޭނުން ކޮށްފައިވާއިރު މުށި ކުލައިގެ ފައިވަނެއްވެސް ވަނީ ބޭނުން ކޮށްފައިއެވެ. އެއްވެސް ކަހަލަ އެކްސަސަރީޒް އެއް ބޭނުން ކޮށްފައި ނުވިނަމަވެސް ނޫ\nނޫކުލައިގެ ޓޮޕާއި އެކު ފައިކުރި ފުޅާ ހަރުވާޅެއް ބޭނުން ކޮށްފައިވާއިރު މުށި ކުލައިގެ ފައިވަނެއްވެސް ވަނީ ބޭނުން ކޮށްފައިއެވެ. އެއްވެސް ކަހަލަ އެކްސަސަރީޒް އެއް ބޭނުން ކޮށްފައި ނުވިނަމަވެސް ނޫޑް މޭކްއަޕްއެއް ވަނީ ކޮށްފައިއެވެ.\nހީނާ މިވަގުތު ހުރީ ބިގްބޮސްގެ ގޭގައިއެވެ. އެހެންކަމުން އޭނަގެ ސޯޝަލް މީޑީއާ ބަލަހައްޓަމުން ދަނީ އޭނާގެ ޓީމުންނެވެ. ޑްރާމާ ސީރީޒް ޔޭ ރިޝްތާ ކިޔާ ކެހެލާތާގައި އަކްޝަރާގެ ރޯލްކުޅެގެން ގިން ބައެއްގެ ލޯބި ހީނާ ވަނީ ހޯދާފައިއެވެ.\nއެ މަގުބޫލް ކަމާއެކު ހީނާ ވަނީ ބޮލީވުޑްއަށް ނިކުމެފައިއެވެ. ހީނާގެ އެންމެ ފުރަތަމަ ފިލްމް އަކީ “ހެކްޑް” އެވެ.


SunOnline: Uhudh Hanguraama - 5\nއުޙުދު ހަނގުރާމަ - 5\n12 މަސް2ހަފްތާ ކުރިން - 03 އޯގަސްޓް 2017 0\nއައުސުވަންހައިގެ ބޭކަލުން ޖާވާބުދެއްވިއެވެ. " އޭ ފާސިޤާއެވެ! މާތްﷲ ކަލޭގެ ލޮލަށް ފިނިކަމެއް ނުދެއްވާށިއެވެ!" އެޖަވާބު އަޑުއިވުމުން އޭނާ ބުންޏެވެ. " އަހަރެންގެ ޤައުމު އަހަންނަށްފަހު ވަނީ ނުބައިކަމުގައި ހައްޔަރުވެފައެވެ."\nޤުރައިޝުން މުސްލިމުންގެ ސަފުތައް ބައިބައިކުރަންކުރި ދެވަނަ މަސައްކަތްވެސް ވަނީ މިގޮތުން ނާކާމިޔާބުވެފައެވެ. މިކަންކަމުން އެނގެނީ ޤުރައިޝުންގެ ޢަދަދު ގިނަކަމާއި، ކާބޯތަކެއްޗާއި ހަތިޔާރުގެ ގޮތުން މުއްސަނދިކަމާއެކުވެސް މުސްލިމުން ދެކެ ޖެހިލުންވެފައި ތިބިވަރެވެ.\nކައުސާހިބާ ޞައްލަﷲ ޢަލައިހިވަސައްލަމަ އިސްލާމީ ލަޝްކަރު ތަރުތީބުކުރެއްވުމަށްފަހު ލަޝްކަރަށް ނަސޭހަތްދެއްވިއެވެ. ދުޝްމިނުންނާ ބައްދަލުވާހިނދު ސާބިތުކަމުގައި ދެމިތިބުމަށާއި،ކެތްތެރިކަމާއި ހިތްވަރާއެކު ހަނގުރާމަކުރަން އިރުޝާދުދެއްވިއެވެ. އެކަމުގެ ދަރުމަ ބޮޑުކަމާއި ފައިދާގެ ގިނަގުނަކަން ބަޔާންކުރެއްވިއެވެ. ސާބިތުކަންމަތީ ދެމިތިއްބެވިއްޖެނަމަ ފަޠަހަލިބޭނެކަމުގެ އުފާވެރި ޚަބަރުދެއްވިއެވެ. އިތުރުސާހިބާގެ އަމުރުފުޅު ނުލިބެނީސް އެކީ އެކައްޗަކަށް ޙަމަލަ ނުދޭން އެންގެވިއެވެ.\nއިސްލާމީ ލަޝްކަރުގައި ހިތްވަރާއި ފަންވަރުގެ ރޫޙު އުފައްދަވަމުން އެމާތް ސާހިބާގެ ވަރަށް އަގުހުރި ތޫނު ކަނޑިކޮޅެއް އުރަކޮޅުން ދަންމަވައިގަންނަވައިފައި ޞަޙާބީންނަށް ދައްކައިލެއްވިއެވެ. އިތުރުސާހިބާ ސުވާލުކުރެއްވިއެވެ. މިކަނޑީގެ ޙައްޤު އަދާކުރުމުގެ މައްޗަށް މިކަނޑި ލިބިގަންނާނީ ކާކުހެއްޔެވެ؟ އިތުރުސާހިބާ އެ ދަޢުވަތު ދެއްވުމާއިއެކު ޞާޙާބީންގެ އެތައް ހެވީންނެއް އެކަމަށް އަވަސްވެވަޑައިގެންނެވިއެވެ. އެބޭކަލުންގެ ތެރޭގައި ޢަލީބިން އަބީ ޠާލިބާއި، ޢުމަރުބުނުލް ޙައްޠާބުއާއި އައްޒުބައިރު ބުނުލް ޢައްވާމު (ރަޟިޔަﷲ ޢަންހުމް) ފަދަ އެތައް ފަހުލަވާނުންނެއް ތިއްބެވިއެވެ. ނަމަވެސް އަބޫދުޖާނާ އައްސިމާކު ބިން ޚަރުޝާ ރަޟިޔަﷲ ޢަންހު ކުރިއަށް ޖެހިވަޑައިގެން ސުވާލުކުރެއްވިއެވެ.\n" އޭ މާތްﷲގެ ރަސޫލާއެވެ! ތިޔަ ކަނޑިކޮޅުގެ ޙައްޤު އަދާކުރުމަކީ ކޮބައިތޯއެވެ؟"\nއިތުރު ސާހިބާ ޞައްލަﷲ ޢަލައިހިވަސައްލަމަ ޙަދިޘުކުރެއްވިއެވެ. " މިކަނޑި ގުދުވެއްޖައުމަށް ދާންދެން މުޝްރިކުންގެ ކަނދުރާތަކުގައި ކަނޑިން ޖެހުމެވެ."\nއަބޫ ދުޖާނާ ވިދާޅުވިއެވެ. "އޭ މާތްﷲގެ ރަސޫލާއެވެ! ތިޔަކަނޑިކޮޅު ލިބިގަނެ ކަނޑިކޮޅުގެ ޙައްޤު އަދާކުރަން އަޅުގަނޑު ބޭނުމެވެ." އިތުރު ސާހިބާ ޞައްލަﷲ ޢަލައިހިވަސައްލަމަ އަބޫދުޖާނާ އަށް އެކަނޑިކޮޅު ދެއްވިއެވެ.\nއަބޫދުޖާނާ ރަޟިޔަﷲ ޢަންހު އަކީ މަޝްހޫރު ހެވީންކުރެވެސް ނަންފުޅުވިދާ ބޭކަލެކެވެ. ހަނގުރާމައިގެ ވަގުތުގައި ހިންގަވައި އުޅުއްވަނީވެސް އަމިއްލަފުޅު ނަފުސަށް އޮންނަ ޔަޤީންކަމާއި އިތުބާރު ރަމްޒުކޮށްދޭ ފަތަރާސީ ހިންގެވުމެކެވެ. އެކަލޭގެފާނު ރަތްކުލައިގެ ފަގުޑިކޮޅެއް ގެންގުޅުއްވައެވެ. އެ ފަގުޑިކޮޅު އިސްތަށިފުޅުގައި އަޅުއްވައިފިނަމަ އޭގެމާނާއަކީ އެކަލޭގެފާނު ފަސްޖެހިވަޑައިގަތުމެއްނެތި ދެނަތީޖާ އިންކުރެ އެއްނަތީޖާއަކާ ހަމައަށް ހަނގުރާމަ ކުރައްވާނެކަމެވެ. އަބޫދުޖާނާ ކަނޑިކޮޅު އަތުލެއްވުމަށްފަހު އިސްތަށިފުޅުގައި ރަތް ފަގުޑިކޮޅެއް އަޅުއްވައިލެއްވިއެވެ. އެއަށްފަހު ދެލަޝްކަރުގެ ދެމެދަށް ނިކުމެވަޑައިގެން އެކަލޭގެފާނު ހަނގުރާމައިގެ މައިދާނުގައި ހިންގަވައި އުޅުއްވާ ފަތާރާސީ ހިންގެވުމުގައި ހިންގަވާން ފެއްޓެވިއެވެ. ކައުސާހިބާ ޞައްލަﷲ ޢަލައިހިވަސައްލަމަ އަށް އެތަން ފެނިވަޑައިގަތުމުން ޙަދީޘުކުރެއްވިއެވެ. "އެހިނގުމަކީ މިފަދަ މުނާސަބާތަކުގައި މެނުވީ މާތްﷲ ރުހިވޮޑިގެންވާ ހިނގުމެއްނޫނެވެ.\nހަނގުރާމަ ފެށުނީ7ޝައްވާލު3ހ. (23 މާޗް 625) ގައެވެ. އެދުވަހުގެ ހެނދުނުއެވެ. ހަނގުރާމަ ފެށުމުގައި އިސްނެގީ ޤުރައިޝުންގެ ފަރާތުންނެވެ. އެންމެ ފުރަތަމަ މައިދާނަށް ނެރުނީ ޤުރައިޝުންގެ އަންހެން ކޮނޑިއެވެ. އެބައިމީހުންގެ އަންހެން ކޮމާންޑަރ ހިންދު ބިންތި ޢުތުބާ (އަބޫސުފްޔާނުގެ އަނބުކަނބަލުން)ގެ ވެރިކަމުގެ ދަށުގައި، ދަފުޖަހައިފައި ނަށަމުން ލަވަކިޔަމުން ނިކުމެ މުޝްރިކުންގެ ލަޝްކަރަށް ހިތްވަރުދިނެވެ. އެބައިމީހުން އެންމެ ފުރަތަމަ ކީ ލަވައިގައި ކިޔައިފައެވެ.\n" އޭ ބަނީ ޢަބްދުއްދާރެވެ! އޭ ބުރަކަށި ހިމާޔަތްކުރާ މީހުންނޭވެ! ކަނޑި އެތިފަހަރުތައް ބަރާބަރަށް ބޭނުންކުރާށެވެ. ކަނޑިގެންގުޅޭ (ދުޝްމިނުންކުރެ ) ކޮންމެ މީހަކަށް ވަރުގަދަ ޙަމަލާއެއްދޭށެވެ."\nމިއީ ލަޝްކަރުގެ ދިދަ އުފުލާ މީހުންނާ މުޚާތަބުކުރިކުރުމެކެވެ. ދެވަނައަށް ޢާއްމުކޮށް ސިފައިންނާ މުޚާޠަބުކޮށް ދެވަނަ ލަވައިގައި ކިޔައިފައިވެއެވެ.\n" އަހަރުމެންނަކީ ފަލަކުތަކުގައި ވިދާތަރިތަކުގެ އަންހެން ދަރީންނީމުއެވެ. ކުރިއަށް އަރައިގެންގޮސް ހަމަލަދޭނަމަ އަހަރެމެން ތިޔަބައިމީހުން އުރަށްލަފައި ކަރާކަރު ޖައްސައިލާނޫއެވެ. މަޑުމަޑު އޮމާން ދޫލަތައް ފަތުރައިދޭނޫއެވެ. ފަހަތަށް ޖެހިއްޖެނަމަ އަހަރެމެން ތިޔަބައިމީހުނާ ރުޅިވާނޫއެވެ. ތިޔަބައި މީހުނަށް ފުރަގަސްދީފައި ވަކިވެގެން ހިނގައިދާނޫއެވެ."\nއެންމެ ފުރަތަމަ ޙަމަލަފެށީ ޤުރައިޝުންގެ ޙަލީފުންކަމުގައިވާ ހަވާޒިނުވަންހައިގެ ފަހުލަވާނުންނެވެ. އެބައިމީހުން ނިކުތީ ތިމާމެން މުލައްދަނޑީގެ ބާރާއި ހެވިކަމުގެ ކުޅަދާނަކަމާ މެދު ބޮޑާވެ ފަޚުރުވެރިވަމުންނެވެ. އެބައިމީހުން ކުއްލިގޮތަކަށް މުސްލިމުންނާ ދެކޮޅަށް އަރައިގަތެވެ. ނަމަވެސް އިސްލާމީ ލަޝްކަރުގެ ދުނިދަނޑިވެރީންގެ ވަރުގަދަ ޙަމަލައިން ދުޝްމިނުންގެ މޫނުތައް ފުރަގަހަށް އަނބުރައިލިއެވެ.\nއެއަށްފަހު ޢަބްދުއްދާރުވަންހައިގެ ފަހުލަވާނުން މުޝްރިކުންގެ ދިދަހިފައިގެން ކުރިއަށް ނުކުމެއްޖެއެވެ. އެދުވަސްވަރުގެ ހަނގުރާމަތަކުގައި ދިދައަށް ލިބިފައި އޮންނަނީ ވަރަށް ޚާއްޞަ އަހަންމިއްޔަތެކެވެ. ދިދަޔަކީ ލަޝްކަރުގެ ހިތްވަރާއި އަޒުމުގެ ނިޝާނެވެ. ދިދަ ވެއްޓިއްޖެނަމަ ލަޝްކަރުގެ ފައިތިލަތައް މައިދާނުން އުފުރިދެއެވެ. އެހެންކަމުން އަބޫސުފްޔާނުވަނީ ކޮންމެ ފަދަ ޤުރުބާނީއެއްވާންޖެހުނަސް ދިދަ ވެއްޓުނަ ނުދޭނެކަމަށް ޢަބްދުއްދާރުވަންހައިގެ މީހުން ލައްވައި ޢަހްދުކުރުވައިފައެވެ.\nޢަބްދުއްދާރު ވަންހައިން މިހަނގުރާމަޔަށް އައިސްތިބީ ވަރަށް މަދުބައެކެވެ. ނުވަވަރަކަށް މީހުންނެވެ. ޤުރައިޝުންގެ ދިދައިގެވެރިކަން ޢަބްދުއްދާރުވަންހަޔަށް ލިބިފައިވަނީ ޢަބްދުމަނާފުގެ ބޭފުޅުންގެ މެދުގައި ޤުޞައްޔުގެ ތަރިކައިން ލިބިވަޑައިގެންނެވި ވެރިކަމުގެ މަޤާމުތައް ބައްސަވައިލެއްވުނު އިރުއެވެ. ދިދައިގެ ވެރިކަމަކީ ކާބަފައިންގެ ޒަމާނުއްސުރެ ޢަބްދުއްދާރުވަންހަޔަށް އޮންނަ މަޤާމަކަށްވާތީ އެއްވެސް ބަޔަކު އެކަމާ އިންކާރެއްވެސް ނުކުރެއެވެ. ނަމަވެސް އުޙުދުގެ ކޮމާންޑަރ އިންޗީފު އަބޫސުފްޔާނު ޢަބްދުއްދާރުވަންހައަށް ހަނދާންކޮށްދެއްވިއެވެ.\n" އޭ ޢަބްދުއްދާރުވަންހައިގެ މީހުންނޭވެ! ބަދުރުހަނގުރާމައިގައި އަހަރެމެންގެ ދިދައިގެ ވެރިޔަކަށް ހުރީ ތިޔަބައިމީހުންގެ ނަޟަރު ބިން ޙާރިޘެވެ. އޭނާ ހައްޔަރުވުމުން އަހަރެމެންނަށް ކުރިމަތިވީ ކިހާބޮޑު މުޞީބާތްތަކެއް ހެއްޔެވެ؟" މިވާހަކަ ހަނދާންކޮށްދެއްވުމަށްފަހު ޢަބްދުއްދާރުވަންހައިގެ މީހުން އިތުރަށް ރުޅިއަރުވައިލެއްވުމަށްޓަކައި ވިދާޅުވިއެވެ. " އެދުވަހު ތިޔަބައިމީހުން ދިދައިގެ ވެރިކަމުގައި ތިބެ އަހަރެމެންނަށް ކުރިމަތިވި މުސީބާތް ތިޔަބައިމީހުންވެސް ހަނދާންހުންނާނެއެވެ. ޙަޤީޤަތުގައި ލަޝްކަރަށް ކުރިމަތިވާ ކޮންމެ ހާލަތެއްވެސް ކުރިމަތިވަނީ ދިދައިގެ ސަބަބުންނެވެ. ދިދަވެއްޓިއްޖެނަމަ ލަޝްކަރުމައިދާނުގައި ސާބިތުވެއެއް ނޯންނާނެއެވެ. އެހެންކަމުން މިފަހަރު ތިޔަބައިމީހުން ދިދަ ރަނގަޅަށް ސަމާލުކުރާށެވެ. އެހެންނޫނީ ދިދައާއި އަހަރެމެންނާ ދެމެދުން އެއްފަރާތްވާށެވެ. އަހަރެމެން ދިދަ ބެލެހެއްޓުމުގެ އިންތިޒާމު ހަމަޖައްސައިފާނޫއެވެ."\nއަބޫސުފްޔާނުގެ މިވާހަކަފުޅުގެ މަޤްޞަދުގައި އޭނާ ކާމިޔާބު ހޯއްދެވިއެވެ. އެހެނީ އެވާހަކަފުޅުތައް އަޑުއިވުމުން ޢަބްދުއްދާރުވަންހައި މީހުން ވަރަށް ބޮޑަށް ލޭކެކޭ ގޮތްވިއެވެ. އެމީހުން އިންތިހާދަރަޖައިގެ ޣީރަތާއެކު އަބޫސުފްޔާނަށް ޖަވާބުދިނެވެ. "އަހަރެމެންގެ ދިދަ ތިބާއާ ޙަވާލުކުރާނެކަމަށް ހީކުރަމުހެއްޔެވެ. އަހަރެމެން ދިދަ ބަލަހައްޓަނީ ކިހިނަކުންކަން މާދަމާ އެންމެނަށްވެސް ފެންނާނެއެވެ."\nއުޙުދު ހަނގުރާމައިގައި އެންމެ ފުރަތަމަ ޤަތުލުވި މީހަކީ މުޝްރިކުންގެ ދިދައިގެވެރިޔާ ޠަލްޙަތު ބިން އަބީޠަލްޙަތުލް ޢަބްދަރީއެވެ. އޭނާއަކީ ޤުރައިޝުންވަންހައިގެ އެންމެ ހިތްވަރުގަދަ އެންމެ ގަދަފަދަ ފަހުލަވާނުން ކުރެ އެކެކެވެ. އެނާއަށް މުސްލިމުން ދީފައިވާ ވަނަމަކީ "ލަޝްކަރުގެ ކަންބަޅިއެވެ" އެނާ ޖަމަލަކަށް ސަވާރުވެގެން ނިކުމެ މުސްލިމުންނަށް މުބާރަޒާކުރުމަށް ދަޢުވަތުދިނެވެ. އޭނާގެ ހިތްވަރުގަދަކަމުގެ ވާހަކަތައް މަޝްހޫރުވެފައި އޮންނަލެއް ބޮޑުކަމުން ޢާއްމު ޞަޙާބީން އޭނާއާ މުބާރަޒާކުރައްވަން ފަސްޖެހިވަޑައިގެންނެވިއެވެ. ނަމަވެސް އައްޒުބައިރުބުނުލް ޢައްވާމު ރަޟިޔަﷲ ޢަންހު އޭނާއާ ދިމާޔަށް ވަޑައިގެން އޭނާއަށް ކުޑަވެސް ފުރުޞަތެއް ނުދެއްވައި ސިންގާއެއް ފަދައިން ފުންމަވައިވަޑައިގެން އޭނާގެ ޖަމަލު މައްޗަށް ޖެހިވަޑައިގެންނެވިއެވެ. އޭނާ އުކުޅަށް އަރުއްވައިގެން ބިންމައްޗަށް ފުންމައިލައްވައި އޭނާ ޤަތުލުކޮށްލެއްވިއެވެ. (ބައެއް ރިވާޔަތްތަކުގައި ޒުބައިރުގެފާނުގެ ނަންފުޅުގެ ބަދަލުގައި އައިސްފައިވަނީ ޢަލީގެފާނުގެ ނަންފުޅެވެ.) ކައުސާހިބާ ޞައްލަﷲ ޢަލައިހިވަސައްލަމަ އަށް އެހިތްވަރުގަދަ މަންޒަރު ފެނިވަޑައިގެންނެވުމުން އުފާފުޅުން ތަކުބީރު ވިދާޅުވިއެވެ. މުސްލިމުންވެސް ﷲ އަކްބަރުގެ ނަޢުވާކުރިއެވެ.\nހަނގުރާމައިގެ އެންމެ ބާރުބޮޑު މަރުކަޒުގެ ބާރުކެނޑުމާއި، ދިދަ އުފުލާނެ މީހަކު ނެތި ހުސްވުން\nއެހައިތަނުން މުޅިމައިދާނުގައިވަނީ ހަނގުރާމައިގެ ހުޅުފަޅައިގެން ގޮސްފައެވެ. މަޢުރިކާގެ އެންމެ ބާރުބޮޑު ނުކުތާއަކީ މުޝްރިކުންގެ ދިދައިގެ ކައިރިއެވެ. ޢަބްދުއްދާރުވަންހައިގެ ކޮމާންޑަރ ޤަތުލުވުމުން އެވަންހައިގެ ނުވަ މީހުން އެކަކަށްފަހު އަނެކަކު އެދިދަ އުފުލިއެވެ. އެއެންމެންވެސްވަނީ މުސްލިމުންގެ އަތުން ޤަތުލުވެފައެވެ.\nޠަލްހަތު ބިން އަބީތަލްޙަތަށްފަހު ދިދައިގައި ހިފީ ޢުޘްމާން ބިން އަބީޠަލްޙަތެވެ. މުސްލިމުންގެ ތެރެއިން އޭނާއާ ހަމަލަދެއްވީ ޙަމްޒާބިން އަބްދުލް މުއްޠަލިބު ރަޟިޔަﷲ ޢަންހުއެވެ. ޙަމްޒަތުގެފާނު އޭނާގެ ކޮނޑުގައި ކަނޑިކޮޅުން ޖެއްސެވި އެތިފަހަރުން ފޫޅާހަމައަށް ފަޅުއްވައިލެއްވިއެވެ. ދިދައިގައި ދެން ހިފީ އަބޫސައީދު ބިން އަބީ ޠަލްޙަތެވެ. ސަޢުދުބިން އަބީވައްޤާޞު ރަޟިޔަﷲ ޢަންހު ޖެއްސެވި ދުނި އަމާޒުވީ އަބޫސަޢީދުގެ ކަރަށެވެ. އޭނާގެ ދޫ ބޭރަށް ނުކުމެ މަރުވެގެން ވެއްޓިއްޖެއެވެ. (ބައެއް މުއައްރިޚުން ވިދާޅުވާގޮތުގައި އަބޫސައީދު މުބާރަޒާގެ ދައުވަތުދިނުމުން ނިކުމެވަޑައިގަތީ ޢަލީގެފާނެވެ. އޭނާ ޤަތުލުކުރެއްވީ ޢަލީގެފާނެވެ.)\nދެން ދިދައިގައި ހިފީ މުސާފިއު ބިން ޠަލްޙަޠު ބިން އަބީޠާލްޙަތެވެ. ޢާޞިމު ބިން ޘާބިތު ބިން އަބީ އަފުލަޙު ރަޟިޔަﷲ ޢަންހު ދުންޏެއް ޖައްސަވައި އޭނާ ޤަތުލުކޮށްލެއްވިއެވެ. ދެންދިދައިގައި ހިފީ އޭނާގެ އަޚު ކިލާބު ބިން ޠަލްޙަތު ބިން އަބީޠަލްޙަތެވެ. ޠަލްޙަތު ބިން ޢުބައިދުﷲ ރަޟިޔަﷲ ޢަންހު ލޮންސީން ހަމަލަދެއްވައި އޭނާ ޤަތުލުކޮށްލެއްވިއެވެ. (ބައެއް ރިވާޔަތްތަކުގައިވާ ގޮތުން އޭނާ ޤަތުލުކުރެއްވީ ޢާޞިމުބިން ޘާބިތު ބިން އަބީ އަފުލަޙު ރަޟިޔަﷲ ޢަންހުއެވެ.) މިއެންމެންނަކީވެސް އެއް ޢާއިލާއެއްގެ މެމްބަރުންނެވެ. އެއް ގެއެއްގެ އަހްލުވެރިންނެވެ. އަބޫޠަލްޙަތު ޢަބްދުﷲ ބިން ޢުޘްމާން ބިން ޢަބްދުއްދާރުގެ ދަރިންނާއި ކާފަދަރީންނެވެ.\nމުޝްރިކުންގެ ދިދައިގައި ދެންވެސް ހިފީ ޢަބްދުއްދާރުވަންހައިގެ މީހެކެވެ. އަރްޠާތު ބިން ޝުރަޙަބީލެވެ. އޭނާ ޤަތުލުކުރެއްވީ ޢަލީގެފާނު ކަމުގައްޔާއި، ޙަމްޒަތުގެފާނު ކަމުގައްޔާ، މިދެގޮތަށްވެސް ރިވާޔަތްތައް އައިސްފައިހުރެއެވެ. އޭނާ މަރުވުމުން ދިދައިގައި ހިފީ ޝުރައިޙު ބިން ޤާރިޡެވެ. އޭނާ ޤަތުލުކުރީ ޤުޒްމާނެވެ.


SunOnline: Adhurey ge kokko aai gaaiy bayakah flat libunu, Adhurey vidhaalhuvanee nufoozeh neiy kamah\ndate_range ހޯމަ 06 އެޕްރިލް 2020\nއަދުރޭގެ ދެ ކޮއްކޮ އާއި ގާތް ބަޔަކަށް ފްލެޓު ލިބުނު، އަދުރޭ ވިދާޅުވަނީ ނުފޫޒެއް ނެތް ކަމަށް\nމުހައްމަދު މުޒައްޔިން ނާޒިމް 07 Mar 2019, 20:38\nއަބްދުއްރަހީމް އަބްދުﷲ: އޭނާގެ ދެ ކޮއްކޮއަކާއި ގާތް އިތުރު ބަޔަކަށް ފްލެޓް ލިބުނު -- ސަން ފައިލް ފޮޓޯ/ ފަޔާޒު މޫސާ\nއިދިކޮޅު ޕޮރޮގްރެސިވް ކޮންގްރެސް ކޯލިޝަންގައި ހިމެނޭ ކޮންގްރެސް ޕާޓީގެ ވަގުތީ ރައީސް އަދި ރައްޔިތުންގެ މަޖިލީހުގެ ފޮނަދޫ ދައިރާގެ މެމްބަރު އަބްދުއްރަހީމް އަބްދުﷲ (އަދުރޭ) ގެ ގާތް ބަޔަކަށް ފުލެޓް ލިބިފައިވާކަން ހާމަވެއްޖެ އެވެ.\nމިދިޔަ ހޯމަ ދުވަހު ރައީސް އޮފީހުން ވަނީ، ނިމިދިޔަ ސަރުކާރުގައި ހިންގި ފުލެޓް މަޝްރޫއުތަކުގެ ފްލެޓް ލިބުނު މީހުންގެ ނަންތައް އާންމުކޮށްފަ އެވެ. އެއާ އެކު ފުލެޓް މަޝްރޫއުތައް ހިންގާފައިވާ ގޮތާއި އެ މަޝްރޫއުތަކުގެ ފުލެޓްތައް ދޫކޮށްފައިވާ ގޮތާ މެދު ޝަކުވާ ހުށަހެޅުމުގެ ފުރުސަތު ވެސް ރައީސް އޮފީހުން ހުޅުވާލި އެވެ.\nއެ ލިސްޓުން އެނގޭ ގޮތުގައި އަދުރޭގެ އެއްބަޑު އެއްބަފާ ދެ ކޮއްކޮ އާއި އޭނާގެ ވިޔާފާރި ހިންގާ ދެ މީހަކަށް ވަނީ ފުލެޓް ލިބިފައެވެ. މީގެ އިތުރުން އަދުރޭ ނިސްބަތްވާ ފޮނަދޫގެ ޕީޕީއެމް އެކްޓިވިސްޓަކަށް ވެސް ވަނީ ފުލެޓް ލިބިފައެވެ.\nއަދުރޭގެ ކޮއްކޮ، ލ. ފޮނަދޫ، ބަނަފުސާ، އަބްދުލް ހަސީބު އިބްރާހީމަށް ފްލެޓް ލިބުނީ 18 އަހަރާއި 40 އަހަރާ ދެމެދުގެ މީހުންނަށް ދޫކުރާ 7000 ހައުސިން ޔުނިޓްގެ ކެޓަގަރީ އިންނެވެ. ރައީސް ޔާމީންގެ ސަރުކާރުގައި ހައުސިން މިނިސްޓްރީގެ ކޯޑިނޭޓަރު ކަން ކުރެއްވި ހަސީބަށް ފުލެޓް ލިބިފައިވަނީ ކިތައް ޕޮއިންޓް ލިބިގެން ކަމެއް އާންމު ކުރި ލިސްޓުން އެގެން ނެތެވެ.\nއަދުރޭގެ އެއްމާބަޑު، ލ.ފޮނަދޫ، އާލަމް، އަބްދުލްކަރީމް އަބްދުﷲ އަށް ފުލެޓް ލިބުނީ ނުކުޅެދުންތެރިކަން ހުންނަ ކެޓަގަރިންނެވެ. ލޯފަން މީހެއް ކަމުގައިވާ އަބްދުލް ކަރީމް މަސައްކަތް ކުރަނީ އެ ރަށު ބޮޑު މިސްކިތުގެ އިމާމަކަށެވެ. އޭނާ އަށް ލިބިފައިވަނީ، 90 ޕޮއިންޓެވެ.\nއެ ރަށުން ވާހަކަ ދެއްކި އިބްރާހިމް މުހައްމަދު "ސަން" އަށް ކިޔާދިން ގޮތުގައި އެ ހުރިހާ ބޭފުޅުންނަށް ވެސް ފުލެޓް ލިބިފައިވަނީ އަދުރޭގެ ނުފޫޒުންކަން ވަރަށް ސާފުކޮށް އެނގެއެވެ. ސަބަބަކީ ފުލެޓް ލިބުނު ގިނަ ބޭފުޅުން ދިރިއުޅެމުން އަންނީ ރަށުގައި ކަމަށްވާއިރު، ބައެއް ބޭފުޅުންގެ ގޯއްޗާއި ގެދޮރު ވެސް ފޮނަދޫގައި ހުރުމުން ކަމަށް އޭނާ ބުންޏެވެ.\nއެނާ ބުނީ، އަދުރޭގެ މައިންބަފައިންގެ ބޮޑު ގޯޗެއް ރަށުގައި އޮންނަ ކަމަށާއި ކޮއްކޮ އަބްދުލް ހަސީބު ހައުސިން މިނިސްޓްރީގެ ކޯޑިނޭޓަރު ކަން ލިބެންދެން އުޅުނީ ރަށުގައި ކަމަށް އޭނާ ބުންޏެވެ. އަދި އެއް މާބަޑު އަބްދުލް ކަރީމްގެ އަމިއްލަ ގެއެއް ރަށުގައި ހުންނަ ކަމަށާއި އޭނާ ދިރިއުޅެމުން އަންނީވެސް ފެންވަރު ރަނގަޅުކޮށް ހަދާފައި ހުންނަ އެގޭގައި ކަމަށް އޭނާ ބުންޏެވެ.\nފޮނަދޫ ދައިރާގެ މާމެންދޫ އަށް ނިސްބަތްވާ މުހައްމަދު އާރިފް އަކީވެސް ނުކުޅެދުންތެރިކަން ހުންނަ މީހުންގެ ކެޓަގަރީގެ ފުލެޓަށް ކުރިމަތިލި މީހެކެވެ. ހާއްސަ އެހީ އަށް ބޭނުންވާ އާރިފް "ސަން" އަށް ބުނީ، އޭނާ އަށް 100 ޕޮއިންޓް ލިބުނު ކަމަށާއި ނަމަވެސް އެންމެ ފަހުން އާންމު ކުރި ފުލެޓް ލިސްޓުގައި އޭނާގެ ނަން ނުހިމެނޭ ކަމަށެވެ.\n"އަޅުގަނޑަށް 100 ޕޮއިންޓް ލިބުނު. ނަމަވެސް އަޅުގަނޑު ލިސްޓުގައި ނެތް. ލަފާ ކުރޭވޭ ގޮތުގައި އަޅުގަނޑުގެ ނަން ކަޓުވާލީ އަޅުގަނޑަކީ އެމްޑީޕީ މީހަކަށް ވާތީ،" އާރިފް ބުންޏެވެ.\nފޮނަދޫ، ޕީޕީއެމް އިސް އެކްޓިވިސްޓަކަށް އަލަތު ކައިވެނި ކޮށްގެން އުޅޭ ޒުވާނުންނަށް ހާއްސަ ކެޓަގަރީން ވަނީ ފުލެޓް ލިބިފައެވެ.\nއެރަށުން ވާހަކަ ދެއްކި އެހެން މީހަކު "ސަން" އަށް ކިޔައި ދިން ގޮތުގައި އެމީހާގެ ފުރަތަމަ ކައިވެނީގެ އަނބިމީހާ މަރުވި ކަމަށާއި މިހާރު އެނާ އުޅެނީ ދެ ވަނަ ކައިވެނި ކޮށްގެން ކަމަށެވެ.\n"އަޅުގަނޑަކަށް ނުވިސްނޭ އޭނައަށް އަލަތު ކައިވެނި ކެޓަގަރީން ފުލެޓް ލިބެންވީ ސަބަބެއް. ދިރިއުޅެނީ ވެސް ރަށުގައި. މިހާރު ދެ ވަނަ ކައިވެނި ކޮށްގެން އުޅެނީ،" ފޮނަދޫ އިން ވާހަކަ ދެއްކި މީހަކު ކިޔައި ދިނެވެ.\n"ގާތް މީހުންނަށް ފްލެޓް ހޯދުމަށް ނުފޫޒެއް ނުފޯރުވަން"\nމިއަދު ޕީޕީއެމް އާއި ކޮންގްރެސް ޕާޓީ ގުޅިގެން ހ. ހުރަފަ ގައި ބޭއްވި ނޫސްވެރިންގެ ބައްދަލުވުމުގައި "ސަން" އިން ކުރި ސުވާލަކަށް ޖަވާބު ދެއްވަމުން އަދުރޭ ވިދާޅުވީ، އެނާގެ ފަސް ދަރިންގެ ތެރެއިން ތިން ދަރިން ފުލެޓަށް ކުރިމަތިލި ކަމަށާއި ނަމަވެސް އެއިން އެއްވެސް ކުއްޖަކަށް ފުލެޓް ލިބިފައި ނުވާ ކަމަށެވެ. އަދި އޭނާގެ އާއިލާގެ މީހަކަށް ފުލެޓަށް ޝަރުތު ފުރިހަމަ ވެގެން ފުލެޓް ލިބުމަކީ، އެނާގެ ނުފޫޒުން ފުލެޓް ލިބުނު ކަމަކަށް ނުވާނެ ކަމަށް އަދުރޭ ވިދާޅުވިއެވެ.\n"އަޅުގަނޑުގެ ނޯންނާނެ އެއްވެސް ނުފޫޒެއް. އަޅުގަނޑު ނުފޫޒު ފޯރުވައިގެން ފުލެޓް ލިބޭ ނަމަ އަޅުގަނޑުގެ ކުދިންނަށް ނޫންތޯ އެންމެ ފުރަތަމަ ފުލެޓް ލިބޭނީ. މި ދެންނެވީ އަޅުގަނޑުގެ ތިން ކުދިން ފުލެޓަށް ހުށަހެޅި. އެއްވެސް ކުއްޖަކަށް ނުލިބޭ ފުލެޓެއް،" އޭނާގެ ގާތް ބަޔަަކަށް ފުލެޓް ލިބުނީ އޭނާގެ ނުފޫޒުންތޯ ސުވާލު ކުރުމުން ޖަވާބުގައި އަދުރޭ ވިދާޅުވިއެވެ.\nމިއަދު އިދިކޮޅު ކޯލިޝަނުން ބޭއްވި ނޫސްވެރިންގެ ބައްދަލުވުމުގައި އަދުރޭ ވާހަކަ ދައްކަވަނީ: އޭނާ ވިދާޅުވަނީ ގާތް މީހުންނަށް ފުލެޓް ލިބުނީ އެނާގެ ނުފޫޒުން ނޫން ކަމަށް --- ސަން ފޮޓޯ\nއަދުރޭ ވިދާޅުވީ، ގިނައިން ފްލެޓް ލިބިފައި ހުރީ ޕީޕީއެމްގެ ފިކުރަށް ވުރެ އެމްޑީޕީ ފިކުރުގެ މީހުންނަށް ކަމަށެވެ. އަދި ރައީސް ޔާމީންގެ ސަރުކާރުގައި ފިކުރަށްވުރެ އިސްކަން ދެއްވީ ފުލެޓްގެ ހައްގު ވެރިންނަށް ފުލެޓް ދިނުމަށް ކަމަށް އޭނާ ވިދާޅުވިއެވެ.\nފުލެޓު މަޝްރޫއުތަކުގެ ފްލެޓުތައް ދޭނެ ފަރާތްތައް ނިމިދިޔަ ސަރުކާރުގެ ދައުރު ނިމުމުގެ ކުރިން ވަނީ އިއުލާނުކޮށްފަ އެވެ. ނަމަވެސް ފުލެޓް ލިބުނު ފަރާތްކުގެ ނަންތައް އެހެން މީހުންނަށް އެނގޭނެހެން ހާމަ އެއް ނުކުރެ އެވެ. ފުލެޓް ލިބުނު ފަރާތްތައް އާންމުންނަށް އެނގޭނެހެން އޭރު އިއުލާން ނުކުރުމުން އޭރު ފުލެޓަށް ކުރިމަތިލި މީހުނާނައި އިދިކޮޅު ފަރާތަކުން ދިޔައީ ސަރުކާރަށް ފާޑުކިޔަމުންނެވެ.\nނަމަވެސް އޭރުގެ ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ، އެ ފުލެޓް ލިބުނު މީހުންގެ ލިސްޓު ނަންތަކާއެކު އާންމު ނުކުރީ އޭގައި މީހުންގެ ޒާތީ މައުލޫމާތު ހިމެނޭތީ ކަމަށެވެ.\nރައީސް އިބްރާހިމް މުހައްމަދު ސޯލިހް ވެރިކަމާ ހަވާލުވެވަޑައިގަތުމަށް ފަހު، މިސަރުކާރުން ވަނީ ފްލެޓުތައް ހައްގު ނޫން ބަޔަކަށް ދިންކަމަށް ބުނެ އާންމުން ކުރާ ޝަކުވާއާ ގުޅިގެން ފްލެޓުތަކުގެ ކަންތައް ބެލުމަށް ކޮމެޓީއެއް އެކުލަވާލައިފަ އެވެ. އަދި އެ ކޮމިޓިން ދަނީ ފުލެޓްތައް ދިނީ އެންމެ އިންސާފުވެރި ހައްގު ބަޔަކަށްތޯ ބަަލަމުންނެވެ.\nހައުސިންގް އެންޑް އާބަން ޑިވެލޮޕްމަންޓް މިނިސްޓްރީ\ntedmaldives މުހައްމަދު މުޒައްޔިން ނާޒިމް\n"ދައުރު ނުނިމެނީސް މި ފެލްޓުތަކުގައި ދިރިއުޅެވެން ފެށޭނެ"\nހުޅުމާލޭގައި 1700 ހައުސިން ޔުނިޓުގެ ބިންގާ އަޅައިފި\nދިއްދޫގައި ހަވާލުނުކޮށްހުރި ފްލެޓުތައް ހަވާލުކުރަނީ


Holhudhoo Meehun "Kukulhu Alhaa Eythi" Kiyanee Bihahtha?\nހޮޅުދޫ މީހުން "ކުކުޅު އަޅާ އޭތި" ކިޔަނީ ބިހަށްތަ؟\n"ބިސް ހޮޅުދޫ" މި ނަމަކީ އެއްވެސް ދިވެއްސަކަށް އައު ނަމަކަށް ނުވާނެއެވެ. ވާނީވެސް އެހެންތާއެވެ. މިއީ އެތައް ޒަމާންތަކެއް ކުރިން ނ. ހޮޅުދުއަށް ކިޔަމުން އައި ނަމަކަށް ވާތީއެވެ. ނަމަވެސް، ގިނަ ބަޔަކަށް އަދާ ހަމައަށް ވެސް ނޭނގި އޮތް އެއްޗަކީ، މި ނަން ހޮޅުދުއަށް ދެވުނީ ކީއްވެ ކަމެވެ.\nއެއްބަޔަކު ބުނާ ގޮތުން، ހޮޅުދޫ މީހުން ކުކުޅު ބިހަަށް ބިސް ނުކިޔައެވެ. އެމީހުން އެޔަށް ކިޔަނީ "ކުކުޅު އަޅާ އޭތި" މިހެންނެވެ. ހޮޅުދުއަށް "ބިސްހޮޅުދޫ" ކިޔުނީ މިހެންވެ ކަމަށް އެމީހުން ބުނެއެވެ. އަނެއް ބަޔަކު ބުނަނީ، މަތިން ބަލައިފި ނަމަ ހޮޅުދޫ ފެންނަނީ ބިހެއްގެ ބައްޓަމަށެވެ. އެއީ ތެދެކެވެ. ސެޓެލައިޓް ފޮޓޯތަކުން ފެންނަން ހުރީ އެފަދަ ގޮތަކަށެވެ. ދެން ތިބި ބަޔަކު ބުނަނީ، މާ ކުރީގައި ހޮޅުދޫއަށް އާދަޔާ ހިލާފަށް ވެލާ އަރާ، ބިސް އަޅަމުން ދިޔަ އެވެ. އެހެންކަމުން، އެކަމަށްޓަކައި "ބިސް ހޮޅުދު" މި ނަން ދެވުނީ ކަމަށެވެ. ނަމަވެސް، އިސްވެ ދެންނެވުނު ކަންކަމަކީ އަދި މީވެ ހަގީގީ ސަބަބު ނޫން ކަމުގައި، ތާރީހު ހެކިދެއެވެ.\nކޮންމެއަކަސް، މިކަމުގެ ހަގީގަތް ތާރީހުގެ އަލީގައި ހާމަކޮށްލާނަމެވެ. މިރަށަށް "ބިސް ހޮޅުދޫ" ކިޔުނީ ކުރީ ޒަމާނުގައި އެރަަށަށް ރަދުން ވަޑައިގަތުމުން އެބޭފުޅުންނަށް މުޅިންވެސް ބިސް ހުރި ކޭމެއް އެރުުމުން ކަމަށް ތާރީހީ ލިޔުންތަކުން ފެންނާން އެބަހުއްޓެވެ. އެކޭން ރަދުން އަށް ފެނުމުން ރަދުން ބުނި ކަމަށް ވެއެވެ. "އެހެންވީމަ މިއީ ބިސް ހޮޅުދޫތާއޭ، އެއީކަމަށްވަނީ މިނަން ކިޔުނުގޮތަކީ،" މިހެންނެވެ.\nމިއީ "ބިސް ހޮޅުދޫ" ކިޔުނު ގޮތާއިމެދު، ތާރީހު ދިރާސާ ކުރާ މާހިރުންގެ އިތުރުން، އެރަށުގެ އިސްރަށްވެހިން އިއްތިފާގުވެލައްވާ ގޮތެވެ.\nHurihaa dhiraasaathakun dhakkaagothugaa hama bisholhudhoo ah nan nisbaivaa varuge dhiraasaahahthahaaves.. bihaagulhilaamehifavaa rasheh thee


ނ.އަތޮޅު ހަސްފަތާލުގެ ކަރަންޓު ހާލަތު ރަނގަޅުކުރުމަށް ކޭބަލެއް އަޅަނީ | Landhooinfo\nކޭބަލް ވަޅުލުމަށް މަގު ކޮނެފަ ---------- ފޮޓޯ:ލޭފަވެތި\nލޭފަވެތި2މަސްކުރިން\t1 ޚިޔާލު\nނ.އަތޮޅު ހަސްފަތާލަށް ދިމާވެފައިވާ ކަރަންޓްގެ މައްސަލަ ހައްލުކުރުމަށް، އިންޖީނުގެއިން ފެށިގެން ކޭބަލެއް އަޅަން ފަށައިފިއެވެ. 700 މީޓަރަށްވުރެ ދިގު، 150މމ ގެ މިކޭބަލް އަޅަނީ އިންޖީނުގެއިން ނިކުމެގެން، މަަނަދޫ ބަނދަރުމަގުން ހުޅަނގަށް ގޮސް، އާމަގުން ދެކުނަށް ގޮސް، ހަސްފަތާލުގެ ދެކުނު ފަރާތުންނެވެ.\nމިކަމާގުޅޭ އިތުރު މައުލޫމާތު ދެއްވަމުން އަތޮޅު ހަސްފަތާލުގެ މެނޭޖަރު، އަބްދުއްރަހްމާން ޞަބީހް ވިދާޅުވި ގޮތުގައި، ކަރަންޓް މައްސަލައަކީ އަތޮޅު ހަސްފަތާލުގެ ހިދުމަތްތަކަށް ދިމާވެފައިވާ އެންމެބޮޑު އެއް މައްސަލައެވެ. އަދި މިކަން ހައްލުކުރުމަށް 2016 ވަނަ އަހަރުންފެށިގެން ދަނީ މަސައްކަތް ކުރެވެމުންނެވެ. އަދި މިކަމަށް ދާއިމީ ހައްލެއް ގެނައުމަށް، ފެނަކަ މަނަދޫ ބްރާންޗުންފެށިގެން ހަސްފަތާލަށް ސުރެންސުރެން ކޭބަލެއް އަޅަން ނިންމުނު ކަމުގައެވެ.\nކޭބަލް ވަލުލުމަށް މަގު ކޮންނަނީ ——- ފޮޓޯ:ލޭފަވެތި\nކޭބަލް އެޅުމާއެކު2ހިދުމަތެއް ފެށިގެންދާނެކަމުގައި ޞަބީހް ވިދާޅުވިއެވެ. ” ކޭބަލް އެޅުމާއެކު ޑިޖިޓަލް އެކްސްރޭ އަދި ތެލެސީމީއާ ޓެސްޓްގެ ހިދުމަތް ފެށިގެންދާނެ”.\nމީގެއިތުރުން ތައިރޮއިޑް ޓެސްތް އަދި އެތެރެހަށީގެ ބަލިތަކަށްހާއްސަ ޑަކްޓަރެއްގެ ހިދުމަތްވެސް ވަރަށް އަވަސް މުސްތަގްބަލެއްގައި ފެށިގެންދާނެ އެވެ. އަދި ދަތުގެ ބަލިތަކުގެ ފަރުވާ ފެށުމަށް ވެސް މަސައްކަތްތަކެއް ކުރެވެމުންދާ ކަމުގައި ޞަބީހް ވިދާޅުވިއެވެ.\nނ.އަތޮޅު ހަސްފަތާލުގެ ހިދުމަތް ހޯދުމަށް، ކޮންމެ ދުވަހަކުވެސް އަތޮޅު ރަށްރަށުގެ ގިނަބަޔަކު މަނަދުއަށް ދަތުރުކުރެއެވެ.\nނ.އަތޮޅު ހަސްފަތާލަށް ޑްރައިވަރަކު ހޯދަނީ\nނ.އަތޮޅު ހަސްފަތާލަށް ޑްރައިވަރަކު ހޯދަން އިއުލާނުކޮށްފިއެވެ. މި ވަޒީފާއަށް ބޭނުންވަނީ މަސައްކަތަށް ޝައުގުހުރި، ގާބިލު މީހެއްކަމުގައި އެ ހަސްފަތާލުން ހާމަކުރައްވައެވެ. …\nއެޓޯލް ހޮސްޕިޓަލްގެ ފެންވަރު ރަނގަޅުވުމަކީ އެއީ ރަނގަޅު ފާލެއް. އަދި މާފަރު އިންޓަނޭޝަނަލް އެއާޕޯޓާއެކު އެތައް ވަޒީފާތަކަކާ އިގްތިސާދި ފުރުސަތުތައް ހުޅުވިގެންދާނެ. އަދި މިއަހަރު މަނަދޫ މަގުތަކުގައި ތާރުއަޅާ، އިތުރު ފުލެޓްސް ތައް އަޅާ، ގިނަބަޔަކަށް މަނަދޫގައި ވަޒަންވެރިވެވޭނެ މަގު މިސަރުކާރުން ފަހިކޮށްދޭނެ. ނ.އަތޮޅު މަދަރުސާގެ4ބުރީގެ އިމާރާތާއި، ފެރީޓާމިނަލް އަދި އިންޑޯ ސްޕޯޓްސް ކޮމްޕްލެކްސް އާއެކު 2025ގައި މަނަދޫ ސިޓީއަކަށް ބަދަލުވާނެއެވެ.\nސައި ހޮޓާ، ރެސްޓޯރަންޓް އަދި ޕެޓްރޯލް ޝެޑްތައް ބަންދުކުރާގަޑި ލަސްކޮށްފި


PNC varugadha kuranee, PPM ah vaanee kihineh? | Mihaaru\nޕީއެންސީ އުފެއްދުމަށް ބޭއްވި ޖަލްސާގައި ކުރީގެ ރައީސް އަބްދުﷲ ޔާމީނާއި އެ ޕާޓީގެ އިސް ބައެއް ބޭފުޅުން: ޕީއެންސީން އަމާޒު ހިފާފައި ވަނީ ރާއްޖޭގެ އެންމެ ވަރުގަދަ އިދިކޮޅު ޕާޓީ އަށް ވުމަށް. -- ފޮޓޯ: ނިޝާން އަލީ/މިހާރު\n28 އެޕްރީލް 2019 - 13:11 40 comments\nޕީޕީއެމް ދެ ފަޅިކޮށް، އުފެއްދި ޕީޕަލްސް ނެޝަނަލް ކޮންގްރެސް (ޕީއެންސީ)ގެ އަމާޒު ހުރީ ވެރިކަން ކުރުމަށެވެ. ރާއްޖޭގެ އެންމެ ވަރުގަދަ އިދިކޮޅު ޕާޓީ އަށް ވުމުގެ މަސައްކަތް ރަސްމީކޮށް ފެށިކަން އެ ޕާޓީގެ ރައީސް އަބްދުއްރަހީމް އަބްދުﷲ ވަނީ ރޭ އިއުލާން ކުރައްވައިފަ އެވެ. ކުރީގެ ރައީސް އަދި ޕީޕީއެމްގެ ރައީސް އަބްދުﷲ ޔާމީންގެ ވެސް ސިޔާސީ ކުރިމަގު އޮތީ ޕީއެންސީގައި ކަމަށް ވިދާޅުވެ، އެ ޕާޓީއާ ގުޅިވަޑައިގަންނަވާނެ ކަމަށް އުއްމީދު ކުރައްވާ ކަމަށް ވިދާޅުވި އެވެ.\nޕީއެންސީގެ ފުރަތަމަ ކޮންގްރެސް ނިންމުމުގެ ރަސްމިއްޔާތުގައި، ޕީޕީއެމްގެ ނައިބު ރައީސްކަން ކުރެއްވި އަބްދުއްރަހީމް ދެއްކެވި އެ ވާހަކަތަކުން ޕީޕީއެމްގެ ކުރިމަގާ މެދު މިވަނީ އަނެއްކާ ވެސް ސުވާލު އުފެދިފަ އެވެ. ޕީޕީއެމްގެ ލީޑަޝިޕްގައި ތިއްބެވި ބޭފުޅުންނާ އެކު ޕީއެންސީ ވަރުގަދަކުރާ އިރު، ޕީޕީއެމަށް ވާނީ ކިހިނެއް ހެއްޔެވެ؟\nޕީއެންސީ އުފެއްދީ، ޕީޕީއެމް ހިންގުމަށް ކުރިމަތިވި ގާނޫނީ މައްސަލަތަކުގެ ވަގުތީ ފަރުވާ އަކަށެވެ. ސިޔާސީ ގޮތުން އެންމެ ނުފޫޒު ގަދަ ޕާޓީގެ މަގާމަށް ޕީއެންސީ މަސައްކަތް މި ފެށީ، މިދިޔަ އަހަރުގެ ރިޔާސީ އިންތިޚާބާއި މި މަހުގެ ހަ ވަނަ ދުވަހު ބޭއްވި ރައްޔިތުންގެ މަޖިލިހުގެ އިންތިޚާބުގައި ޕީޕީއެމަށް ކުރިމަތިވި ނާކާމިޔާބީއާ ގުޅިގެން ޕާޓީގެ ލީޑަޝިޕަށް ބަދަލު ގެނެސް ވަރުގަދަ ކުރުމުގެ މަސައްކަތް ވެސް ފަށާފައި ވަނިކޮށެވެ.\nޕީއެންސީގެ ކޮންގްރެސްގައި އެ ޕާޓީގެ އިސް ބޭފުޅުންނާއި އާއްމު މެމްބަރުން ބައިވެރިވެވަޑައިގަންނަވަނީ. --ފޮޓޯ:ނިޝާން އަލީ/މިހާރު\nޕީޕީއެމްގެ ނައިބު ރައީސް އަހްމަދު ޝިޔާމް "މިހާރު" އަށް މިއަދު ވިދާޅުވީ، ސިޔާސީ ޕާޓީއެއްގެ ގޮތުގައި ޕީއެންސީ ވަރުގަދަ ވުމަކީ ޕީޕީއެމަށް ލިބޭ ކުރިއެރުމެއް ކަމަށެވެ. އެ ދެ ޕާޓީ ސިޔާސީ މައިދާނުގައި ހަރަކާތްތެރިވާނީ އަބަދުވެސް އެކުގައި ކަން އޭނާ ފާހަގަކުރެއްވި އެވެ.\nޕީޕީއެމްގެ ކުރިމަގެއް ނެތް ކަމަށް ދެކި އުފެއްދި ޕީއެންސީ އާއި ޕީޕީއެމް ވަނީ އެކުގައި މަސައްކަތް ކުރަން ކޯލިޝަން ހަދައިފަ އެވެ.\n"ޕީއެންސީ ވަރުގަދަ ވުމަކީ، ދެ ޕާޓީގެ ކޯލިޝަން ވަރުގަދަވުން،" ރައްޔިތުންގެ މަޖިލިހުގައި ނައިފަރު ދާއިރާގެ ގޮނޑި މި ފަހަރު ވެސް ދިފާއު ކުރެއްވި ޝިޔާމް ވިދާޅުވި އެވެ.\nއޭނާ ވިދާޅުވި ގޮތުގައި ޕީއެންސީ އަށް މެމްބަރުން އިތުރުކޮށް، ހަރުދަނާ ކުރުމުގެ މަސައްކަތް ކުރުމަކީ ޕީޕީއެމްގެ ކުރިމަގާ މެދު ސުވާލު އުފެދެންވީ ކަމެއް ނޫނެވެ. ޕީޕީއެމް ކުރިއަރުވަން ކަނޑައަޅާފައިވާ އަމާޒުތަކަށް ވާސިލްވުމުގެ މަސައްކަތް ކުރިއަށް ގެންދާ ކަމަށް އޭނާ ވިދާޅުވި އެވެ.\nޝިޔާމް ވިދާޅުވި ގޮތުގައި ރާއްޖޭގެ އެންމެ މެމްބަރުން ގިނަ ޕާޓީ އަކީ އަދިވެސް ޕީޕީއެމެވެ. ކުރިއަށް އޮތް ތަނުގައި ވެސް އެކަން ދެމިއޮންނާނީ އެގޮތުގައި ކަމަށް ވިދާޅުވި އެވެ.\n"މެމްބަރުން އިތުރުކުރުމާއި އެ ނޫން ވެސް ޕާޓީ ހަރުދަނާ ކުރުމުގެ ކަންކަން ރޭވިފައި އެބަހުރި. އެ ކަންކަން ކުރިއަށް ދާނެ،" ޝިޔާމް ވިދާޅުވި އެވެ.\nޕީއެންސީގެ ކޮންގްރެސްގައި ޝިޔާމް ވާހަކަ ދައްކަވަނީ: ޕީއެންސީ އަށް ލިބޭ ކުރިއެރުމަކީ ކޯލިޝަނަށް ލިބޭ ކުރިއެރުމެއްގެ ގޮތުގައި އޭނާ ދެކެވަޑައިގަންނަވާ. --ފޮޓޯ: ނިޝާން އަލީ/މިހާރު\nކުރިމަގުގައި ޔާމީން، ޕީއެންސީއާ ގުޅިވަޑައިގަންނަވާނެ ކަމަށް އުއްމީދުކުރައްވާ ކަމަށް އަބްދުއްރަހީމް ވިދާޅުވިޔަސް ޝިޔާމް ގަބޫލުކުރައްވާ ގޮތުގައި އެމަނިކުފާނު ހުންނަވާނީ ޕީޕީއެމްގަ އެވެ. ސިޔާސީ ގޮތުން އެންމެ ކާމިޔާބު ޕާޓީގެ މަގާމު އިޔާދަކުރަން ޕީޕީއެމުން ދަތުރު ފެށީ ޔާމީންގެ ވިސްނުންފުޅާއި އިރުޝާދާ އެކު ކަން ޝިޔާމް ފާހަގަކުރެއްވި އެވެ.\n"ރައީސް ޔާމީން ހުންނެވީ މި ޕާޓީގައި [ޕީޕީއެމްގައި]. އަޅުގަނޑު ގަބޫލުކުރާ ގޮތުގައި ޕީޕީއެމް ވުޖޫދުގައި އޮތްހާ ހިނދަކު، އެމަނިކުފާނު ޕީޕީއެމް ދޫކޮށެއް ނުލައްވާނެ. އެއީ، ރައީސް ޔާމީން ވަރަށް ބުރަ މަސައްކަތްޕުޅުން އުފެއްދެވި ޕާޓީއެއް،" ރައްޔިތުންގެ މަޖިލިހުގެ މެމްބަރުންގެ ތެރެއިން ޔާމީނާ އެންމެ އަރިސް ބޭފުޅުންގެ ތެރޭގައި ހިމެނިވަޑައިގަންނަވާ ޝިޔާމް ވިދާޅުވި އެވެ.\nއޭނާ ވިދާޅުވީ ގައުމާއި ރައްޔިތުންނަށް ކުރިއެރުން އޮތީ ޕީއެންސީ އާއި ޕީޕީއެމް ވަރުގަދަ ޕާޓީއެއްގެ ގޮތުގައި މަސައްކަތް ކޮށްގެން ކަމަށެވެ. އެހެންވެ، އެ ދެ ޕާޓީގެ އާއްމު މެމްބަރުންނާއި ރައްޔިތުން މާޔޫސްވިޔަ ނުދޭން ދެ ޕާޓީން ގުޅިގެން މަސައްކަތް ކުރާނެ ކަމަށް ވިދާޅުވި އެވެ.\nޕީޕީއެމް ހަރުދަނާކުރުމުގެ މަސައްކަތް ފަށާފައި ވިޔަސް އެ ޕާޓީގެ ކުރިމަގާ މެދު އުފެދިފައިވާ ގާނޫނީ ސުވާލުތަކަށް އަދި ފުރިހަމަ ޖަވާބެއް ނުލިބެ އެވެ. ޕީޕީއެމް ހިންގުމަށް އެ ޕާޓީގެ ކުރީގެ ރައީސް މައުމޫން އަބްދުލްގައްޔޫމް އަދިވެސް ޝައުގުވެރިވެވަޑައިގަންނަވާ އިރު، ގާނޫނީ އިމުގެ ތެރެއިން ޕީޕީއެމް އެމަނިކުފާނާ ހަވާލުކޮށްދެއްވާނެ ކަމުގެ ވައުދު ރައީސް އިބްރާހިމް މުހައްމަދު ސޯލިހް ވަނީ ވެވަޑައިގެންފަ އެވެ.\nރައީސް އިބްރާހިމް މުހައްމަދު ސޯލިހާއި މައުމޫން ވެސް ވިދާޅުވެފައިވާ ގޮތުގައި ޕީޕީއެމް މިހާރު ހިންގަމުން ދަނީ ޕާޓީގެ ހައްގުވެރިންނެއް ނޫނެވެ. ޕާޓީގެ ރައީސް ކަމުގެ މަގާމުން މައުމޫން ބޭރުކޮށްލީ، އިންސާފުން ނޫން ކަމަށް ވެސް ރައީސް ވިދާޅުވެފައިވެ އެވެ.\nޕީޕީއެމް، މައުމޫނާ ހަވާލުކުރައްވާނެ ކަމަށް ރައީސް އިބްރާހިމް މުހައްމަދު ސޯލިހް ވެވަޑައިގަތް ވައުދު ފުއްދެވުން ލަސްވާތީ، މައުމޫން ދާދި ފަހުން ވަނީ އެކަން ހަނދުމަފުޅުކޮށް އަރުވައިފަ އެވެ.\nއިތުރު ލިޔުންތައް ސިޔާސީ ޕާޓީ ކުރީގެ މެމްބަރު އަބްދުﷲ އަބްދުއްރަހީމް ޕީޕީއެމް ކުރީގެ މެމްބަރު އަބްދުއްރަހީމް އަބްދުﷲ ރައީސް އަބްދުﷲ ޔާމީން ޕީޕީއެމްގެ ކޯޅުން އިދިކޮޅު ފަރާތްތައް ޕީޕަލްސް ނެޝަނަލް ކޮންގްރެސް މެމްބަރު އަހުމަދު ޝިޔާމް (ނައިފަރު)


vnews - Qaanoonee hukoomathu negehettumaa hilaafuvun sarukaarun huttumakah gennan jehey: Dr. Jameel\nގާނޫނާ ތަކުރާރުކޮށް ޚިލާފްވުން ސަރުކާރުން ހުއްޓުމަކަށް ގެންނަންޖެހޭ: ޑރ. ޖަމީލު\n23 އޭޕްރިލް 2018\nޑރ މުހައްމަދު ޖަމީލް އަޙްމަދު\nސަރުކާރުން ކުރާ ޣައިރުގާނޫނީ އަމުރުތަކަށް ތަބާވާ ބަޔަކަށް މޯލްޑިވްސް ނޭޝަނަލް ޑިފެންސް ފޯރސްއާއި، މޯލްޑިވްސް ޕޮލިސް ސަރވިސް ވެގެން ނުވާނޭ ކަމަށާއި، ގާނޫނީގޮތުން އެ މުއައްސަސާތަކާ މަތިކޮށްފައިވާ ޒިންމާތަކާއި ވާޖިބުތައް ދަންނަންޖެހޭ ކަމަށް ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު ވިދާޅުވެއްޖެއެވެ.\nޑރ. ޖަމީލް މިއަދު ކުރެއްވި ޓްވީޓެއްގައި، ބަޔަކު ވަރަށް އަނިޔާވެރިގޮތެއްގައި ނޫސްވެރިޔާ ޔާމީން ރަޝީދު މަރާލި ހާދިސާ ތަހްގީގު ކުރުމަށް ގޮވާލައްވާފައި ވެއެވެ.\nޔާމިން ރަޝީދު މަރާލާފައި ވަނީ މިދިޔަ އަހަރުގެ އޭޕްރީލް މަހުގެ 23 ވަނަ ދުވަހުގެ ރޭ އޭނަގެ ގައިގެ އެކި ތަންތަނަށް ވަޅި ހަރައެވެ. އެހާދިސާއަށް މިއަދު މިވަނީ އެއް އަހަރު ފުރިފައެވެ.\nކުރީގެ ނާއިބް ރައީސް މިއަދު ކުރެއްވި ޓްވީޓްގައި މިރާއްޖޭގައި ގާނޫނީ ހުކޫމަތު ނެގެހެއްޓުމާ ސަރުކާރުގެ ތަކުރާރުކޮށް ޚިލާފް ވަމުންދާ ދިއުން ހުއްޓާލުމަށްވެސް ގޮވާލައްވާފައި ވެއެވެ.\nމީގެއިތުރުން، ރާއްޖޭގެ ރައްޔިތުންނަށް ބިރުދެއްކުން ހުއްޓާލުަމަށާއި، ސުޕްރީމް ކޯޓުގެ އުއްތަމަ ފަނޑިޔާރާއި، ސިޔާސީ ލީޑަރުން ޣައިރުގާނޫނީ ގޮތެއްގައި ހައްޔަރުކޮށްގެން ގެންގުޅުމާއި، އެބޭފުޅުންނާ ދެކޮޅަށް ދައުވާކުރުން ހުއްޓާލުމަށްވެސް ދިވެހި ސަރުކާރަށް ގޮވާލައްވާފައި ވެއެވެ.\nސަލާމަތީ ބާރުތަކުން އުއްތަމަ ފަޑިޔާރު ހައްޔަރު ކުރީ މިއަހަރުގެ ފެބްރުއަރީމަހުގެ ފަސްވަނަ ދުވަހުއެވެ.\nފެބްރުއަރީމަހުގެ ފަސްވަނަ ދުވަހު ރައީސް ޔާމީން ކުއްލި ނުރައްކަލަތުގެ ހާލަތު އިއުލާން ކުރެއްވުމަށްފަހު އުއްތަމަ ފަޑިޔާރުގެ އިތުރުން، ސުޕްރީމް ކޯޓުގެ ފަނޑިޔާރު އަލީ ހަމީދާއި، ކުރީގެ ރައީސް މައުމޫން އަބްދުލްގައްޔޫމުވެސް ހައްޔަރު ކޮށްފައިވާއިރު، މިތިން ބޭފުޅުންގެ މައްޗަށް ދައުލަތުން ވަނީ އަދުލުއިންސާފު ގާއިމުކުރުމަށް ހުރަސްއެޅުމުގެ ދައުވާ އިތުރުން ޓެރަރިޒަމްގެ ދައުވާވެސް އުފުލާފައެވެ. އަދި މިދައުވާގެ ޝަރީއަތް ނިމެންދެން ތިން ބޭފުޅުންވެސް ބަންދުގައި ބޭތިއްބުމަށް ކްރިމިނަލް ކޯޓުން ވަނީ އަމުރުކޮށްފަ އެވެ.\nމިތިން ބޭފުޅުންގެ މައްޗަށް ކުރަމުންދާ ތުހުމަތުތަކަށް އެބޭފުޅުން ވަނީ އިންކާރު ކުރައްވާފަ އެވެ.\nތިމަރަފުށީ އެއާޕޯޓަށް ރޭގަނޑު ފްލައިޓް ޖައްސަން ފަށައިފި\nވަކިޕާޓީއަކަށް މަޖިލީހުގެ މެޖޯރިޓީ ލިބެންޖެހޭނެ ކަމަށް ވާހަކަދައްކަނީ އަމިއްލައެދުން ބޮޑުވީމާ: ގާސިމް\nއިނގިރޭސި ރާނީ ޕިއްޒާ ފަރީއްކުޅުއްވާތަ؟ ކޭޓް މިޑްލްޓަންއަށް ޖަވާބުދޭން ދަތިވި ސުވާލެއް!\nޕްރައިވެޓް ޖެޓް ދޫކޮށްލުމަށްފަހު ލިއޮނާޑޯ ކޮމާޝަލް ފްލައިޓްތަކުގައި ދަތުރުކުރަން ފަށައިފި\nބްރިޖްގައި ތިން ބާވަތެއްގެ ކެމެރާ ހަރުކުރުމުގެ މަސައްކަތް ވަރަށްއަވަހަށް ފެށޭނެ: ފުލުހުން\nބާރޑް ބޮކްސް ޗެލެންޖް ހަދަންއުޅެނިކޮށް ނުރައްކާތެރި އެކްސިޑެންޓެއް\nގުރައިދޫގައި ބެލެނިވެރިން އިހްތިޖާޖް ކުރަނީ\nސިފައިންގެ ބޭފުޅަކު ޑިއުޓީގައި ހުއްޓާ ކުއްލި ގޮތަކަށް ނިޔާވެއްޖެ\n2 އަހަރުގެ ޒައިނަބްގެ ފުރާނަ ސަލާމަތްކުރަން ބޭނުންވާ ލޭ ހޯދަން މުޅިދުނިޔޭގައި އަތްފުނާ އަޅަނީ\nއިހަވަންދޫގައި މަންމަގެ ގައިދަށުވެގެން ކުޑަކުއްޖަކު މަރުވެެއްޖެ\nދަތްއެޅި މިޔަރުގެ ކިބައިން މީހަކު ބަދަލު ހިފައިފި\nކެއްސުމުގެ ފަރުވާއަށް ކޯފް ސިރަޕްގެ ބަދަލުގައި ޗޮކްލެޓް


Valencia ge captain akah Kudattey Valencia ge captain akah Kudattey\nވެލެންސިޔާގެ ކެޕްޓަނަކަށް ކުޑައްޓޭ\nވެލެންސިޔާގެ ކެޕްޓަން ކުޑައްޓޭއާ ޖަރޒީ ހަވާލުކުރަނީ\nކްލަބް ވެލެންސިއާގެ ކެޕްޓަނަކަށް ތަޖުރިބާކާރު ޑިފެންޑަރ މުހައްމަދު ޝިފާން (ކުޑައްޓޭ) އަދި ވައިސް ކެޕްޓަނުންނަށް ޔޫސުފް ރަމީޒުއާއި އަލީ އިމްރާން ހަމަޖައްސައިފިއެވެ.\nމީގެ ކުރިން ޤައުމީ ފުޓްބޯޅަ ޓީމުގެ ޑިފެންސްލައިން ބެލެހެއްޓުމުގައި މުހިއްމު ދައުރެއް އަދާކުރި ކުޑައްޓޭ، ވެލެންސިއާގެ ކެޕްޓަނަކަށް ހަމަޖެއްސިކަން އިއުލާން ކުރީ ރޭ ހޭންގްއައުޓް ރެސްޓޯރަންޓްގައި ބޭއްވި ވެލެންސިއާ ނައިޓްގައެވެ. ކުޑައްޓޭއަކީ ވެލެންސިޔާގައި މިހާރު ހުރި އެންމެ ތަޖުރިބާކާރު ކުޅުންތެރިޔާއެވެ. މިދިޔަ ސީޒަންގައިވެސް އޭނާ ކުޅުނީ ވެލެންސިޔާއަށް. ނިއުރޭޑިއަންޓުން ފާހަގަވި ކުޅުންތެރިޔާ ވަނީ ވިކްޓްރީއަށްވެސް ކުޅެފައެވެ. ނިއުއާ ވިކްޓްރީ އަދި ޤައުމީ ޓީމްގައި ކުޑައްޓޭ ވަނީ މިހާރު އޭނާގެ ކޯޗު ޞޮބާހު މުޙައްމަދާއެކު ކުޅެފައެވެ.\nއިއްޔެ ފެށި މިއަހަރުގެ ފުޓްބޯޅަ ސީޒަންގައި ވެލެންސިޔާ ކުޅޭ ފުރަތަމަ މެޗުގައި މިރޭ ވާދަކުރާނީ ޔުނައިޓެޑް ވިކްޓްރީއާއެވެ. މި އަހަރުގެ ފުޓްބޯޅަ ސީޒަނަން ވެލެންސިއާ ވަރުގަދަ ކުރުމަށްޓަކައި ޖަޕާނުގެ ކީޕަރު ޖުން ކޮޗީއާއި، އިތުރު ބިދޭސީ ކުޅުންތެރިންތަކެއްވެސް ވަނީ ގެންގޮސްފައެވެ. އެގޮތުން ވެލެންސިއާ އާއި ގުޅިފައިވަނީ ފޯވާޑަކާއި މިޑްފިލްޑަރަކާއި ޑިފެންޑަރެކެވެ.\nޖުން ކޮޗީއަކީ 2016 ވަނަ އަހަރު ނިއުރޭޑިއަންޓް ސްޕޯޓްސް ކްލަބަށް ކުޅެ، މިދިޔަ ސީޒަންގައި ކްލަބު ގްރީން ސްޓްރީޓްސްގެ ގޯލުވެސް ބެލެހެއްޓި ކީޕަރެވެ. އޭނާ ގްރީންއަށް ކުޅުނީ މިހާރު ވެލެންސިއާގެ ކޯޗު ސޮބާހް މުހައްމަދު (ސޮބާ) ގެ އިރުޝާދުގެ ދަށުންނެވެ.


Baazaaruge aguthah ehen roadha mahekey eh varehga, ekamaku Kandoodhoo mirus "ranah"!\nމިއަދު މާރުކޭޓުގައި ވިއްކަންހުރި ކަނޑޫދޫ މިރުސްތަކެއް--\n6 މެއި 20190ކޮމެންޓް\nމިފަހަރު ރޯދަމަހު ބާޒާރުގެ އަގުތައް ކުރިއެކޭވެސް އެއްވަރެއްގައި، އެކަމަކު ކަނޑޫދޫ މިރުސް "ރަނަށް"!\nބާޒާރުގެ އަގުތަކަކީ އާއްމު ރައްޔިތުންގެ ސަމާލުކަމަށް ބޭނުންވާ ކަމަކަށްވާތީ ސީއެންއެމުން، މިރޯދަމަހު ބާޒާރުގައި ވިއްކަން ހުންނަތަކެތީގެ، ހާއްސަކޮށް ކާބޯތަކެތީގެ އަގުތަށް ހިއްސާކުރަމުންދާނަމެވެ.\nމިއަދަކީ މި އަހަރުގެ ރަމަޟާން މަހުގެ ފުރަތަމަ ދުވަހެވެ. މެންދުރު ނަމާދަށްފަހު، ބާޒާރުމަތި ހަލަބޮލިވެއްޖެ އެވެ. ރޯދަ މަހު ބާޒާރުމަތި އެންމެ ހަލަބޮލިވާނީ އަސުރު ނަމާދަށްފަހު އެވެ.\nމިއަދުގެ ބާޒާރުގެ ކާބޯތަކެތީގެ އަގުތަކަށް ބަލާއިރު، އާއްމުކޮށް އެހެން ރޯދަ މަހެކޭ އަގުތަކުގައި މާބޮޑު ތަފާތެއް ނެތެވެ. އެންމެ ބޮޑު ހައިރާންކަމެއް ގެނުވީ ކަނޑޫދޫ މިރުހުގެ އަގު ވަރަށް ބޮޑުތަނުން އުފުލިފައިވާތީ އެވެ. ރޯދަ މަހު އާއްމުކޮށް މިރުސް ކިލޯއެއް އުޅެނީ 500 ރުފިޔާ ނުވަތަ 600 ރުފިޔާ އަށްވުރެ ދަށުގަ އެވެ. އެކަމަކު މި ރޯދަމަހު ކަނޑޫދޫ މިރުސް ކިލޯއެއްގެ އަގު އުޅެނީ 1000 ރުފިޔާ އަށްވުރެ މަތީގަ އެވެ.\nނަމަވެސް ބައެއް ގޮޅިތަކުން 100 ގްރާމް ކަނޑޫދޫ މިރުސް 95 ރުފިޔާ އާއި 85 ރުފިޔާއާ ދެމެދުގެ އަގެއްގައި ވިއްކަމުން އެބަދެއެވެ.\nކަނޑޫދޫ މިރުސް މިފަހަރު ރޯދަމަހަށް އަގުބޮޑުވެފައިވަނީ ވޭތުވެދިޔަ ދުވަސްތަކުގައި ރާއްޖެއަށް ވިއްސާރަ ނުވެހި، އަވިގަދަ ކަމުން ކަމަށް މާރުކޭޓްގައި ހުރި ކަނޑޫދޫ މީހަކު ބުންޏެވެ. އޭނާ ބުނީ މިފަހަރު ރޯދަމަހަށް ބޭނުންވާ ވަރަށް މިރުސް ހެއްދިފައިނުވަނީ އަވިގަދަ ވުމުގެ ސަބަބުން މިރުސް ދަނޑުތަކަށް ގެއްލުން ލިބުމާ ގުޅިގެންނެވެ.\nކަނޑޫދޫ މިރުހަކީ އެންމެކުޅި އަދި މީރު މިރުސްގެ ގޮތުގައި ރާއްޖެއަށް މަޝްހޫރު މިރުހެކެވެ. ކަނޑޫދޫ މިރުސް ނޫނަސް އެހެން ރަށްރަށުގެ މިރުސް މާރުކޭޓްގައި އެބަވިއްކަ އެވެ. އެހެން ރަށްރަށުގެ މިރުހުގެ އަގު އުޅެނީ 100 ގްރާމް 40 ރުފިޔާ އާއި 50 ރުފިޔާ އާ ދެމެދުގެ އަގެއްގަ އެވެ.\nއާއްމުކޮށް ރޯދަމަހު ބޭނުންކުރާ ކަރާ ކިލޯއެއް އުޅެނީ 30 ރުފިޔާ އާއި 40 ރުފިޔާ އާ ދެމެދުގެ އަގެއްގަ އެވެ. ތިން ފަތުގެ ކޮޕީފަތް ބޮނޑިއެއް އުޅެނީ 20 ރުފިޔާ އަށެވެ. ކުއްޅަވައްފިލާފަތް ބޮނޑިއެއް 10 ރުފިޔާ އަށެވެ.\nދޮންކެޔޮ ވަކެއް2ރުފިޔާ އާއި5ރުފިޔާ އާމެދުގައިހުރިއިރު، ފަލޯ ކިލޯއެއް 20 ރުފިޔާ އާއި 30 ރުފިޔާ އާދެމެދުގެ އަގުތަކުގައި ލިބެ އެވެ.\nކާބޯތަކެތީ އަގުތައް ރޯދަ މަހާ ދިމާކޮށް ކޮންމެ އަހަރަކުވެސް ބޮޑުވެ އެވެ. އަދި ރޯދަ މަހުގެ ތެރޭގައި ތަކެތީގެ އަގުތަކަށް ބޮޑެތި ބަދަލުތައް ވެސް އަންނަމުން ދެއެވެ.\nއެގޮތުން ކަނޑޫދޫ މިރުހުގެ އަގު ރޯދަމަހުގެ ފަހުކޮޅުގައި ހެޔޮވާނެ ކަމަށް މާރުކޭޓުގައި ހުރި އެރަށު މީހަކު ބުންޏެވެ.\nބާޒާރު އިގްތިސާދު ރޯދަ ހާއްސަ ރޯދަމަސް ލޯކަލް މާރުކޭޓު


Dhiraagu Aai Dhekolhu Muzaaharaa Flop Akah, Dhiyaee 12 Meehun - Vaguthu\nދިރާގާއި ދެކޮޅު މުޒާހަރާ ފްލޮޕަކަށް، ދިޔައީ 12 މީހުން\nދިރާގު އާއި ދެކޮޅަށް ކުރި މުޒާހަރާގެ ތެރެއިން - ވަގުތު އިމޭޖަސް: މުހައްމަދު އަފްޒަލް\nދިރާގާއި ދެކޮޅަށް، އެ ކުންފުނީގެ ހެޑް އޮފީސް ކުރިމަތީގައި މިއަދު 12 ވަރަކަށް މީހުން މުޒާހަރާއެއް ކޮށްފިއެވެ.\nދިރާގާއި ދެކޮޅު ލިޔުންތަކާއި އެ ކުންފުންޏާއި ދެކޮޅު ހެދުމުގެ ޝުޢޫރުތައް ލިޔެފައިވާ ލިޔުންތައް ހިމެނޭ ބޯޑުތަކެއް ހިފައިގެން މިއަދު 12 ވަރަކަށް މީހުން ދިރާގު ހެޑް އޮފީސް ކުރިމަތީގައި މުޒާހަރާކޮށްފައި ވަނީ އިންޓަނެޓްގެ ޚިދުމަތުގެ ފެންވަރު ރަނގަޅުކޮށް އަގުހެޔޮކުރުމަށް ގޮވާލައެވެ.\nމީގެ މަހެއްހާ ދުވަސްކުރީން ފެށިގެން މީސްމީޑިއާގައި ކުރި ކެމްޕޭނަކަށް ފަހު މިއަދު ޒުވާނުންތަކެއް ދިރާގު ހެޑް އޮފީސް ކުރިމަތީގައި މުޒާހަރާކޮށްފައިވާއިރު، އެފަރާތްތަކުން މީގެ ކުރިން ބުނަމުން ދިޔައީ މުޒާހަރާގައި 1200 އެއްހައި މީހުން ބައިވެރިވާނެ ކަމަށެވެ. މި މުޒާހަރާ އިންތިޒާމް ކުރާ ފަރާތްތަކުން ވަނީ، މީގެ ދުވަސްތަކެއް ކުރިން ކުރަން ފެށި މީސްމީޑިއާ ކެމްޕޭނުގެ ތެރެއިން، ގިނަ ބަޔަކަށް މި މުޒާހަރާގައި ބައިވެރިވުމަށް ދައުވަތު ދީފައެވެ. ނަމަވެސް މިއަދު މުޒާހަރާ ކުރިޔަށްގެންދިޔަ މީހުންގެ ތެރޭގައި މަދު ބަޔަކު ތިބުމުން އެކަމަށް ގިނަ ބައެއްގެ ފާޑުކިޔުން ވަނީ އަމާޒުވެފައެވެ.\nމިއަދުގެ މުޒާހަރާ އާއި ގުޅިގެން މުޒާހަރާގެ ބައެއް ބައިވެރިން ބުނެފައިވަނީ މި މުޒާހަރާއަކީ "ސައިލެންޓް ޕްރޮޓެސްޓް" އެއް ކަމުގައި އާއި، މިއީ ފެށުމެއް ކަމަށެވެ. އަދި ކުރިޔަށް އޮތް ތަނުގައިވެސް ސިލްސިލާ ގޮތެއްގައި މުޒާހަރާތައް ކުރިޔަށްގެންދިއުމަށް ނިންމާފައިވާ ކަމަށް އެފަރާތްތަކުން ވަނީ ބުނެފައެވެ.\nމިއަދު ހަވީރު 4:00 އިން ފަށައިގެން މަދު ބަޔަކު ކުރިޔަށްގެންދިޔަ މި މުޒާހަރާއަށް މާބޮޑު ތަރުޚީބެއް ނުލިބި ނިންމާލާފައި ވަނީ އިރުއޮއްސެން ކައިރިވެފައި ވަނިކޮށެވެ.\nގަރލްސް ޓު ކޯޑް ކުޅުދުއްފުށި ޕްރޮގްރާމް ކާމިޔާބު ކަމާއި އެކީ ނިންމާލައިފި!\nފިލްމް ފޯ ޗޭންޖްގެ "ކްލައިމެޓް އެޑިޝަން" ފަށައިފި\nދިރާގު ހައި ސްޕީޑް ފައިބަރ ބްރޯޑްބޭންޑަށް ހިލޭ ބަދަލުކޮށްލަން އިތުރު ފުރުސަތެއް!\nއޮގަސްޓް 2, 2019 20:08\nއިސްތިއުފާ ދޭން ޖެހޭ ވަރަށް މި ސާރުކާރު ފެއިލްވެއްޖެ ކަމަށް ރައީސް ޔާމީން އެވިދާޅުވަނީ އެއީ ބުއްދީގެ ހަމަ ތަކުން ވިސްނާ ފުރަމާލޭ މީހުން އެކަން ގަބޫލުކުރެއޭ\nއޮގަސްޓް 2, 2019 21:42\nއެކަން ފެނެއޭ ފުރަމާލޭ މީހުން އިންތިހާބުތަކުގަ މި ސަރުކާރަށް ދޭ ބޮޑު މެޖޯރިޓީން.. ފުރަނާލެއޭ ކުޔާ އިތުރަށް އަނގަ ނުހުޅުވާށޭ ދެން ތިބީ ތިޔަކަހަލަ ދެވަން ބުރާންތިންނެއް ނޫނޭ\nއޮގަސްޓް 2, 2019 20:11\nކެނެރީގޭ ނަޝީދުވެސް ފުރަތަމަ މުޒާހަރާކުރަން ނުކުތީ އެކަނި. މިހާރު ބަލާބަލަ އޭނަ އަރާއޮތް ތަން. އެހެންވީމަ ނޫސްތަކުގަ ކޮންމެވެސް ލިޔެވިދާނެ.\nއޮގަސްޓް 2, 2019 20:50\nގަންޖާބެ ފަހަތުގަތިބީ ހަމައެކަނި ހަމައިގަ ތިބެންބޭނުންނުވާ ބޭނުންދީނަކަށް އުޅެންބޭނުންވާ ކުއްވެރިން..\nއޮގަސްޓް 2, 2019 23:37\nއެއީ ދިވެހިރާއްޖޭގެ އާބާދީގެ ތިންބައިކޮށްފަ ދެބާ. ޕަކާސްސްސް\nއޮގަސްޓް 3, 2019 10:58\nގުބޯ ހައްދާފަ ތިބިމީހުން. ރަށަކަށް އަރާ މިސްކިތު އިސްކޫރު ހުއްޓަސް ދާނިން ވުލޫ ކޮއްލުމުން ރައްޔިތުން ތިބެނީ ގުބޯހެދިފަ. ކެމްޕެއިން ޕޯސްޓަރެއް ހިއްޕަން ހަރުގަނޑު ނުލިބިގެން އޮތީ ކޮނޑައް އަރާ . ފޮޓޯ އިން މިމަންޒަރު ފެނި ރައްޔިތުން ގުބޯ ހެދެއްޖެ. މުޅިން ރައްޔިތުން ހައްދަނީ .. ހެދެންޔާ ހައްދަންވީތާ ދޯ\nއޮގަސްޓް 2, 2019 20:48\nއޮގަސްޓް 2, 2019 20:52\nކަލޭމެން ތީ ބޮޓުންތަކެއް. ބޯގޮވި ބޮޓުންތަކެއް. އުރިދޫއިން ލަދުގަތީ 5ޖީ ތާރަފުކުރީމާ...\nއޮގަސްޓް 2, 2019 22:50\nއުރީދޫއިން ހަޖަމު ކުރާން ދަސްކޮއްބަލަ. އުރީދޫގެ ބަނޑު ހަރީތަ، ފަޅޮލު ޖޫސް ބޮއިބަލަ.\nއޮގަސްޓް 2, 2019 21:13\nވަޓަ އަ ޖޯކް.\nދިރާގުން އެކަނިތަ އިންޓަރނެޓް ދޫކުރަނީ.\nކީއްވެ އެހެން ކުފުނިތަކުގެ ކުރިމަތީގައި ނެތީ. ނޫނީ ކީއްވެ އެކުންފުނިތަކުން ހިދުމަތް ނުހޯދަނީ ؟\nއޮގަސްޓް 3, 2019 01:24\nއުރީދޫ އަދި ދިރާގަށް ވުރެ ނުބައި. ދެން ކިހިނެއް އެމީހުންގެ ހިދުމަތް ހޯދާނީ\nއޮގަސްޓް 2, 2019 21:18\nމައްނަ ޔާ ސަލްވާ ބާވައިލެއްވިޔަސް މި ދިވެހިން ހިތެއް ނުފުރޭނެ\nއޮގަސްޓް 2, 2019 21:36\nހަހަހަ. އުރީދޫއިން ދެރަވީ ދޯ؟ މި ހީވަނީ އުރީދޫގެ ރޭވުމެއްހެން. ދިރާގާއި އުރީދޫގެ އަގުތަކުގެ ފަރަގެއް ނޯވޭ\nއޮގަސްޓް 3, 2019 10:04\nކޮން މުޒާހަރާއެއް ؟\nއޫރިދޫ އެއޮތީ ގޮސް އެތަނުން އިންޓަރނެޓް ގަނެގެން ބޭނުން ކުރީމާ ހައްލުވީ.\nތިއުޅޭނީ މަޝްހޫރުވާން ކުރާނެކަމެއް ނޭގިނގެން.\nދަނޑިން ތެޅީމާ ފަޔަށް ބުރާނެ. އެވެސް ރަނގަޅުކަމެއް ކުރަން.\nއޮގަސްޓް 3, 2019 11:29\nމީ މަލީހުގެ ރޭވުމެއް


Bandharu ge massakai kuriah dhanee rayyithunaa odiverinn beynunvaa gothakah noon:Kulhudhuffushi council\nބަނދަރުގައި ހަދަމުންދާ މަސްމާރުކޭޓްގެ މަސައްކަތް. މިތަންވެސް ހަދަނީ ރައްޔިތުން ބޭނުންވި ގޮތަކަށް ނޫން:ކޭއޯފޮޓޯ\nބަނދަރުގެ މަސައްކަތް ކުރިއަށްދަނީ ރައްޔިތުންނާއި އޮޑިވެރިން އެދުނުގޮތަކަށް ނޫން: ކައުންސިލް\nކުޅުދުއްފުށީގައި މިހާރު ސަރުކާރުން ހަދަމުންދާ ލޯކަލް ބަނދަރުގެ މަސައްކަތްތައް ކުރިއަށް ދަނީ އޮޑިވެރީންނާއި ރައްޔިތުން އެންމެ ބޭނުންވާ ބަދަލުތަކެއް ގެނެސްގެން ނޫން ކަމަށް ކުޅުދުއްފުށީ ކައުންސިލުން ބުނެފި އެވެ.\nކުޅުދުއްފުށީ ބަނދަރަކީ މާލެއިން އުތުރުގެ އެންމެ ކާރުބާރު ބޮޑު ބަނދަރެވެ. ދުވާލަކު އެތައްސަތޭކަ ބަޔަކު މިބަނދަރުގެ ބޭނުންދަނީ ކުރަމުންނެވެ. މިހާރު ބޭނުން ކުރަމުންދާ ބަނދަރު ކުޑަވެ ސަރުކާރުން މިކަމަށް ހައްލެ ގެނެސްދިނުމަށް މިވަނީ ކުޅުދުއްފުށީގައި އިތުރު ލޯކަލް ބަނދަރެއް ހެދުމުގެ މަސައްކަތް ފަށައިފަ އެވެ. އެހެން ނަމަވެސް މިއަދު ސަރުކާރުން ކުޅުދުއްފުށީގައި ހަދަމުންދާ ބަނދަރަށް އޮޑިވެރީން ރައްޔިތުން ބޭނުންވާ އެއްވެސް ބަދަލެއް ނުގެނެވި ބަނދަރުގެ މަސައްކަތް ނިމެމުންދާތީ އޮޑިވެރީންނާއި އޮޑިދޯނިފަހަރު ގެންގުޅޭ ފަރާތްތަކުން ކަންބޮޑުވުންފާޅު ކުރަމުންނެވެ.\nކޭއޯއަށް މަޢުލޫމާތު ދެއްވަމުން ކުޅުދުއްފުށީ ކައުންސިލުން ބަނދަރުގެ މަސައްކަތްތަކާއި ހަވާލުވެ ހުންނެވި ކައުންސިލް މެމްބަރު އަހުމަދު މުޙައްމަދު ވިދާޅުވީ ކުޅުދުއްފުށީގައި މިހާރު ސަރުކާރުން ހަދަމުންދާ ލޯކަލް ބަނދަރަށް އޮޑިވެރީންނާއި ރައްޔިތުން ގެންނަން ބޭނުންވާ އެއްވެސް ބަދަލެއް ގެނެސް ނުދެވޭތީ ކަންބޮޑުވެވަޑައިގަންނަވާ ކަމަށެވެ.\n"މިއީ އެތައް އަހަރަކު ރައްޔިތުންނާ މަޝްވަރާ ކޮށްގެން ކުރިކަމެއް. ކަނޑިމަވެސް އަޅުގަނޑުމެންނާއި ރައްޔިތުން އެދުނީ އެމްޕީއެލް ބަނދަރު ކައިރިން ލާފައިވާ ތޮށިގަނޑު ކައިރިއަށް ކަނޑިމަ ލައިދިނުމަށާއި މާރުކޭޓްވެސް ދެބުރިއަށް ހަދައިދޭން އެދުނިން. އަދި ޓާމިނަލްވެސް ދެބުރިއަށް ހަދައިދޭން އެދުނިން އެއްކަމެއްވެސް ނުވި." ކައުންސިލް މެމްބަރު އަހުމަދު މުޙައްމަދު ވިދާޅުވި އެވެ.\nހައުސިން މިނިސްޓްރީ ބޭފުޅުންނާއެކު އެމްޓީސީސީ ސައިޓްގައި ކުރިއަށް ދިޔަ ބައްދަލުވުމުގައި ބޭރުތޮށި ބޭނުން ކުރެވޭގޮތަށް ހައްދަވައިދެއްވުމަށްވެސް އެދުނިން ކަމަށެވެ. މިނިސްޓްރީ ބޭފުޅުން ވިދާޅުވީ ކޮށްދެއްވާނެކަމަށް ލިޔެކިޔުމަކުން އެއްވެސް ޖަވާބެއް އަދި ނުލިބޭ ކަމަށް ކައުންސިލަރު އަހުމަދު ވިދާޅުވި އެވެ.\nކުޅުދުއްފުށީ ބަނދަރު ވީމާ ޖަހަމުންދާ ހިލަތޮށިވެސް ބޭރުއާނުގަނޑު މައްޗަށް ނުޖެހޭކަމަށާއި މާލެ ވީމާ ޖަހާތޮއްޓެއްވިއްޔާ ހައުސިން މިނިސްޓްރީން ބޭނުންވާހާގޮތަކަށް ބޭރު އާނުގަނޑު މައްޗަށް ވެސް ޖެހޭކަމަށް އަޙުމަދު ވިދާޅުވި އެވެ.\nއިތުރަށް އަޙުމަދު ވިދާޅުވީ އޮޑިވެރީންނާއި ރައްޔިތުންނާއެކު ވަރަށް ގިނަ ބައްދަލުވުންތަކެއް ކައުންސިލުން ކުޅުދުއްފުށީގެ ބަނދަރާއި ބެހޭގޮތުންވަނީ ބޭއްވި އެމީހުންގެ އެކަންބޮޑުވުންތަކާއި ބޭނުންވާ ބަދަލުތައްވެސް ވާނީ މިނިސްޓްރީއަށް ފޮނުވާފައިވާ ކަމަށެވެ.\n"އެހެންނަމަވެސް ހަދަމުންދާ މާރުކޭޓްވެސް ޓާމިނަލްވެސް ދެބުރިއަށް ހައްދަވައި ދެވެން ނެތްކަމަށް ލިޔުމުން ކައުންސިލަށް މިނިސްޓްރީންވަނީ އަންގާފައި. މިއީ އެއްގޮތަކަށް ކައުންސިލުން ވެސް އޮޑިވެރީން އަދި ރައްޔިތުން ބޭނުންވާގޮތެއްނޫން." ކައުންސިލް މެމްބަރު އަހްމަދު ވިދާޅުވި އެވެ.\nބޭނުންވަނީ މާރުކޭޓްވެސް ޓާމިނަލްވެސް ދެބުރިއަށް ހެދި ކުޅުދުއްފުށީ ބަނދަރު ބޭނުންކުރާ އެންމެހާ ފަރާތްތަކަށް ލުއިފަސޭހަ ބަނދަރެއްގެގޮތުގައި ކުޅުދުއްފުށީގެ ބަނދަރު ވެގެން ދިއުން ކަމަށެވެ. އަދި މިހާރުން މިހާރަށް ގެނެވެން ހުރި ބަދަލުތައް ސަރުކާރުން ގެނެސްދެއްވާނެކަމަށް އުންމީދު ކުރައްވާކަމަށް އޭނާ ވިދާޅުވި އެވެ.\nކުޅުދުއްފުށީގެ އެންމެ ގިނަ އޮޑިދޯނިފަހަރު ގެންގުޅޭ މުހައްމަދު ޒުހައިރު ވިދާޅުވީ ސަރުކާރުން މިހާރު ކުޅުދުއްފުށީގައި ހަދަމުންދާ ލޯކަލް ބަނދަރަކީ އެއީ އޮޑިދޯނިފަހަރު ގެންގުޅުވާ ފަރާތްތަކަށާއި ބަނދަރު ބޭނުން ކުރައްވާ ފަރާތްތައް އެންމެ ބޭނުންވާ ގޮތަށް ހެދެމުންދާ ބަނދަރެއް ނޫންކަމަށެވެ.\nމުހައްމަދު ޒުހައިރު ވިދާޅުވީ 2011 ވަނައަހަރު އެމްޑީޕީ ސަރުކާރުގައި މިބަނދަރުގެ ވާހަކަތައް ދެކުވުނު އިރު ބަނދަރުގެ ފުންމިނުގައި ފަސްމީޓަރު ހުންނަންބޭނުން ވާނެކަމަށާއި ޝީޓްޕައިލް ޖަހާނެވާހަކަ އެއިން އެއްވެސް ކަމެއް ނުވިކަމަށެވެ.\nބަނދަރުގެ މަސައްކަތް ކުރިއަށްދާގޮތުގެ ފޮޓޯއެއް--ފޮޓޯ:އިރުޝާދު\n"އޮޑިވެރީންނާއި އޮޑިދޯނިފަހަރު ގެންގުޅުވާ ފަރާތްތަކުގެ އިތުރުން އެކިއެކި ފަރާތްތާއެކު އެންމެފަހުން މިދިޔަ ހަފްތާގައި ކައުންސިލްގައި ބޭއްވި ބައްދަލުވުމުގައި ފާހަގަވެގެން ދިޔަގޮތުގައި މިހާރު އެތަނުގައި ނެތް ކޮޅުވެއްޓި ރޭމްޕެއްވެސް. ނޮޅިވަރަންފަރުގައި އިހަށްދުވަހު ނިމިފަޅުގައި ޖެޓީގަ ރޭމްޕެއް އޮވޭ. ކަނޑުތޮށީގެ އެތެރެފަރާތްވެސް ބޭނުމެއް ނުކުރެވޭ . ކަނޑިމަ ކަނޑާފައި އޮތްގޮތްވެސް ކަމަކުނުދާނެ." މުހައްމަދު ޒުހައިރު ވިދާޅުވި އެވެ.\nފުންކުރުމާއި ސީޓްޕައިލަށް ބަދަލު ނުގެނުވުނުކަމުގައިވިއަސް މިހާރުން މިހާރަށް ކަނޑުތޮށީގެ އެތެރެފަރާތް ބޭނުން ކުރެވޭގޮތާއި ކަނޑިމަ ރަގަޅުކޮށް ރޭމްޕެއް އޮންނަންޖެހޭނެކަމަށް މުހައްމަދު ޒުހައިރު ވިދާޅުވި އެވެ.\nމިޝަކުވާތަކާއި ގުޅިގެން ހައުސިންގ މިނިސްޓްރީގެ ބަހެއް ހޯދުމަށް މިނޫހުން ކުރި މަސައްކަތް ނާކާމިޔާބުމުގެ ސަބަބުން ހައުސިން މިނިސްޓްރީގެ ބަހެއް އަދި ވަނީ ލިބޭގޮތް ނުވެފަ އެވެ.


August 31 ah fahuves Afghan in nufeybeyne: Biden\nއޮގަސްޓް 31 އަށް ފަހުވެސް އަފްޣާނުން ނުފޭބޭނެ: ބައިޑަން\nއެމެރިކާގެ ރައީސް ޖޯ ބައިޑަން: އޮގަސްޓް 31 އަށް ފަހު ވެސް އަފްޣާންގައި ސިފައި ތިބެން ޖެހިދާނެ\nއެމެރިކާގެ ރައީސް ޖޯ ބައިޑަން ވިދާޅުވީ އޮގަސްޓް 31 އަށް ފަހު ވެސް އަފްޣާންގައި ސިފައިން ތިބެން ޖެހިދާނެ ކަމަށެވެ. އެއީ އެގައުމުގައި ތިބި އެމެރިކާ މީހުން މުޅިން ހުސްކުރެވެންދެން ކަމަށް އެމަނިކުފާން ވިދާޅުވި އެވެ.\nބައިޑަން ވިދާޅުވީ އަފްޣާނުން އެމެެރިކާ ސިފައިން ބޭލުމަށް އޮތް އެންމެ ފަހު ތާރިޚަކީ އޮގަސްޓް 31 ކަމަށް ކުރިން ކަނޑައެޅުއްވި ނަމަވެސް، އަފްޣާންގެ ހާލަތު މިހާރު އޮތް ގޮތުން ހުރިހާ ކަމެއް ޚަލާސްކޮށް އެ ތާރީޚަށް ނިންމެން ނެތީ އެވެ.\n"އެމެރިކާއިން ކަށަވަރުކުރާނެ އަފްޣާނުން އެމެރިކާ ސިފައިންނާއި އާންމުން މުޅިން ހުސްކުރެވިއްޖެކަން،" ބައިޑަން ވިދާޅުވި އެވެ.\nބައިޑަން ވިދާޅުވީ އެކަކު ދޫކޮށްލާފައި ވެސް އެމެރިކާ ސިފައިން ނުފައިބާނެ ކަމަށެވެ.\nއެމެރިކަން ބްރޯޑްކާސްޓިން ކޯޕަރޭޝަނަށް ދެއްވި އިންޓަވިއުއެއްގައި ބައިޑަން ވިދާޅުވީ ތާރީހެއް ކަނޑައެޅުއްވީ އެންމެންގެ އެއްބާލުމާއެކު ކަންކަން ހާސިލުކުރަން ކަމަށާއި މިހާލަތުގައި އެގޮތަށް ކަންތައް ވާން ނެތް ކަމަށެވެ. އަދި ވިދާޅުވީ ކަނޑައެޅި ތާރީޚަށް ހުރިހާ ކަމެއް ނުނިމޭނެކަން މިހާރު އެނގިލައްވާ ކަމަށާއި އުއްމީދަކީ އަފްޣާން ރައްޔިތުންނަށް ގައުމު ދޫކޮށްލެއްވުން ކަމަށެވެ.\nބައިޑަން ވިދާޅުވީ އަފްޣާންގައި އަދިވެސް 10،000-15،000 އާ ދެމެދުގެ އަދަދަކަށް އެމެރިކާ މީހުން ތިބި ކަމަށާއި 50،000-65،000 އާ ދެމެދުގެ އަދަދަކަށް ގާތް އެކުވެރި ގައުމުތަކުގެ އޮފިޝަލުންނާއި އާންމުންވެސް ތިބި ކަމަށެވެ.\nއެމެރިކާ ބޯޓުތަކުން މީހުން އުފުލަން ކުރާ މަސައްކަތްތަކުގައި އެހީތެރިކަމަށް އެދިއްޖެ ކޮންމެ ގައުމަކަށް އިޖާބަ ދެއްވާނެ ކަމަށް ބައިޑަން ވިދާޅުވި އެވެ. އަދި ވިދާޅުވީ މިހާރު އޮތް ހާލަތުން މަސައްކަތް ނިންމަން ޖެހެނީ އެންމެން ގުޅިގެން އެކުވެރިކަމުގައި ކަމަށެވެ.\nއެމެރިކާ އަފްޣާނިސްތާން ގަތަރު + ޖޯ ބައިޑަން


ހއ.އަތޮޅު ހޮސްޕިޓަލަށް ތިރީގައި މިދަންނަވާ މަޤާމަށް މީހަކު ހޯދަން ބޭނުންވެއްޖެއެވެ.\n3- ރިސްކު އެލަވަންސް -/100 ( މަސައްކަތަށް ހާޞިރުވާ ދުވަހަކަށް )\n1- އޯޕީޑީއާއި އައިޕީޑީއަށް އަންނަ ބަލިމީހުންގެ ސާމްޕަލްތަކާއި، އެހެން މުޢައްސަސާތައް މެދުވެރިވެގެން އަންނަ ސާމްޕަލްތައް އައިޑެންޓިފިކޭޝަންތައް ޗެކްކުރުމަށްފަހު ބަލައިގަތުން.\n2- ކުރަންޖެހޭ ތަޙުލީލުތަކުގައި ލަފާ ހޯދަންޖެހޭ ފަރާތްތަކާއި ގުޅައިގެން ލަފާ ހޯދާ، ބަލިމީހާއަށް އެންމެ ފުރިހަމަ ޚިދުމަތެއް ފޮރުކޮށްދީ ބަލިމީހާއަށް ބޭނުންވާ މަޢުލޫމާތު ސާފުކޮށްދިނުން.\n3- ޑިއުޓީތަކުގައި ކުރަންޖެހޭ ޓެސްޓުތައް ސްޓޭންޑަރޑް ޕްރޮސީޖަރ އާއި އެއްގޮތަށް ޕްރޮސެސްކުރުމާއި ޓެސްޓްތައް ފުރިހަމަކުރުމާއެކު، ރިޕޯޓްތައް ގަޑިއަށް ތައްޔާރުކުރުން.\n4- ރެޖިސްޓްރީތަކުގައި ލިޔަންޖެހޭ ނަތީޖާތައް ރަނގަޅަށް ލިޔެ ޗެކްކޮށް ފުރިހަމައަށް ބެލެހެއްޓުމާއި، ޓެސްޓް ނަތީޖާއާއި ބެހޭގޮތުން އުފެދޭ ސުވާލުތަކަށް ޖަވާބުދިނުން.\nޚާއްޞަ ލެބޯޓްރީ ޓެސްޓްތައް ކުރުމާއި ކުރެވޭ ޓެސްޓްތައް އިތުރަށް ފުރިހަމަކުރުމަށް މަސައްކަތްކުރުން.\n5- ލެބޯޓްރީގައި ކުރެވޭ ޓެސްޓްތަކުގެ ކޮލިޓީ ކޮންޓްރޯލް ޗެކްކުރުމާއި، ރެކޯޑްތައް ބެލެހެއްޓުމާއެކު ޖޫނިއަރ މުވައްޒަފުންނަށް ކަމުގެ ހުނަރު ދަސްކޮށްދިނުން.\n6- މަޤާމުގެ ގޮތުން ދަށް މުވައްޒަފުންގެ ކަންތައްތައް ބަލަހައްޓާ ސުޕަވައިޒްކުރުން.\n7- ލެބޯޓްރީގައި ކުރާ ޓެސްޓްތައް ކުރުމަށް ބޭނުން ކުރެވޭ ކޮންސިއުމަބްލްސް، ރިއޭޖެންޓްސް އާއި ކެމިކަލްސްގެ ސްޓޮކް ބެލެހެއްޓުމާއެކު އެއްވެސް އެއްޗެއް ހުސްވުމުގެ ކުރިންނާއި އެކްސްޕަޔާރ ވުމުގެ ކުރިން ދުވަސް އޮއްވާ އިސް ފަރާތަށް އެންގުން\n8- ލެބޯޓްރީގެ މަސައްކަތްކުރާ މާޙައުލު އެކުވެރިކޮށް ބޭއްވުމާއެކު ލެބޯޓްރީ ސާފުތާހިރުކޮށް ބޭއްވުމަށް މުވައްޒަފުންނަށް އަންގާ ބެލެހެއްޓުން.\n9- ލެބޯޓްރީގައި ބެހެއްޓިފައިވާ މެޝިންތަކާއި އިކުއިޕްމަންޓްތައް ޑެއިލީ މެއިންޓަނަންސް ހެއްދުމާއި، ހަފްތާއަކު އެއް ފަހަރު ހަދަންޖެހޭ މެއިންޓަނަންސް ހެދިތޯ ބަލާ އޭގެ ރެކޯޑްތައް ބެލެހެއްޓުމާއި މިއިން އެއްޗަކަށް ގެއްލުމެއް ވެފައިވާނަމަ އިސްފަރާތަކަށް އެންގުން.\n10- ލެބޯޓްރީ އާމެދު ބަލިމީހުން/ ބަލަދުވެރިޔާ ނުވަތަ އެހެނިހެން ފަރާތްތަކުން ކުރާ ޝަކުވާ ބަލާ ޙައްލުކުރެވޭނަމަ ޙައްލުކޮށް އެކަން އިސް ފަރާތަކަށް އެންގުން.\n11- ލެބޯޓްރީ އެސިސްޓެންޓުންނާއި ލެބޯޓްރީ ޓެކްނޮލޮޖިސްޓް ޓްރޭނީންނަށް ދާއިރާއާއި ގުޅޭ ތަމްރީނާއި ހުނަރު ދަސްކޮށްދީ ސްޕަވައިޒްކޮށް ބެލެހެއްޓުން.\n12- މިނިސްޓްރީ އޮފް ހެލްތު / ފެކަލްޓީ އޮފް ހެލްތް ސައިންސަސް އިން ފޮނުވާ ދަރިވަރުންނަށް ބޭނުންވާ ޢަމަލީ ތަމްރީންތައް ރާވާ ހިންގުމާއި، ފޮނުވާ މުވައްޒަފުންނަށް ދާއިރާއާއި ގުޅޭ ތަމްރީނު ދިނުން.\nމެޑިކަލް ލެބޯޓްރީ ނުވަތަ މެޑިކަލް ސައެންސް ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ނުވަތަ ލެވެލް6ގެ ސަނަދެއް ހާސިލްކޮށްފައިވުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 21 ނޮވްމެބަރ 2019ވާ ބުރާސްފަތި ދުވަހުގެ 13.00ގެ ކުރިން ހއ.އަތޮޅު ހޮސްޕިޓަލްގެ އިދާރީ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޑިސެމްބަރ މަހުގެ ތެރޭގައި ހއ.އަތޮޅު ހޮސްޕިޓަލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


United athun Tottenham molhuvejje - vNews.mv\nގަދަ ހަތަރަކަށް އަރަން ޔުނައިޓެޑް ކުރާ މަސައްކަތައް އިތުރު އުދަނގުލެއް\nމުހައްމަދު ޝާން އަބްދުﷲ 11 April 2016, 11:43\nއިނގިރޭސި ޕްރިމިއާ ލީގުގެ ގަދަ ހަތަރަކަށް އެރުމަށް މެންޗެސްޓާ ޔުނައިޓެޑުން ކުރަމުން އަންނަ މަސައްކަތްތަކަށް އިތުރު އުދަނގޫ ތަކަކާ ކުރިމަތިލާން ޖެހިއްޖެ އެވެ.\nލީގުގެ ގަދަ ހަތަރަކަށް އަރަން ޔުނައިޓެޑުން ކުރަމުން އަންނަ މަސައްކަތްތަކަށް އިތުރު އުދަނގޫ ތަކާ ކުރިމަތިލާން ޖެހުނީ ރޭ ޓޮޓެންހަމް ހޮޓްސްޕާ އަތުން 3-0 ލަނޑުން ބަލިވުމުންނެވެ.\nޓޮޓެންހަމްގެ ވައިޓް ހާޓް ލޭންގައި ކުޅުނު މިމެޗުގައި، ޔުނައިޓެޑް ކޮޅަށް ޓޮޓެންހަމްއިން ޖެހި ފުަރަތަމަ ލަނޑު މެޗުގެ 70 ވަނަ މިނެޓުގައި އެޓީމަށް ކާމިޔާބު ކޮށްދިނީ ޑެލޭ އަލީ އެވެ. އޭގެ ހަތަރު މިނެޓްފަހުން ލަމޭލާ ދިން ބޯޅައަކުން ޓޮޓެންހަމްއަށް ލީޑު ފުޅާކޮށްދިނީ ޓޮބީ އެލްޑާވެރެލްޑް އެވެ. އަދި މެޗުގެ 76 ވަނަ މިނެޓުގައި ޓޮޓެންހަމްއިން ވަނީ އިތުރު ލަނޑެއް ޖަހައި، އިތުރަށް ލީޑު ފުޅާކޮށްފަ އެވެ. ޑިފެންޑަރު ޑެނީ ރޯސް ދިން ބޯޅައަކުން ޓޮޓެންހަމްއަށް އެ ލަނޑު ކާމިޔާބުކޮށްދިނީ އެރިކް ލަމޭލާ އެވެ.\nމި ނަތީޖާއާއެކު ލީގުގެ ދެ ވަނައިގައި އޮތް ޓޮޓެންހަމްއަށް 33 މެޗުން 65 ޕޮއިންޓް ލިބިފައިވާއިރު، އެއް ވަނައިގައި އޮތް ލެސްޓާ ސިޓީއަށް 33 މެޗުން ލިބިފައިވަނީ 72 ޕޮއިންޓެވެ. އަދި ޔުނައިޓެޑް ކުޅުނު 32 މެޗުން ލިބުނު 53 ޕޮއިންޓާއެކު ފަސް ވަނައިގައި އޮތްއިރު، ހަތަރު ވަނައިގައި އޮތް މެންޗެސްޓާ ސިޓީއަށް 32 މެޗުން ލިބިފައިވަނީ 57 ޕޮއިންޓެވެ.\nމީގެ އިތުރުން ޕްރިމިއާ ލީގުގައި ރޭ ކުޅުނު އިތުރު މެޗްތަކަށް ބަލާއިރު ސްޓޯކް ސިޓީ އަތުން ލިވަޕޫލް ވަނީ ފަސޭހަކަމާއެކު 4-1 ލަނޑުން މޮޅުވެފަ އެވެ. ލިވަޕޫލްއިން ޖެހި ހަތަރު ލަނޑުގެ ތެރެއިން ދެ ލަނޑު ޑިިވޯކް އޮރިގީ ކާމިޔާބުކޮށްދިންއިރު، އަނެއް ދެ ލަނޑު ކާމިޔާބުކޮށްދިނީ އަލްބާޓޯ މޮރޭނޯ އާއި ޑެނިއެލް ސްޓަރިޖް އެވެ. ސްޓޯކް އިން ޖެހި ހަމައެކަނި ލަނޑު ކާމިޔާބުކޮށްދިނީ ބޯޖާން ކްރިކް އެވެ. އަދި ސަންޑްލޭންޑް އަތުން ލެސްޓާ ސިޓީ މޮޅުވީ 2-0 ލަނޑުންނެވެ.


2 Aharu Ge Kujjaa Ah Kaafa Ai Munikaafa Goanaa Kuri Massalaige Shareeatheh Maadhamaa - Vaguthu\nގއ. ކަނޑުހުޅުދޫގައި އުމުރުން ދެ އަހަރުގެ ކުއްޖަކަށް ޖިންސީ ގޯނާ ކުރި މައްސަލައާއި ގުޅިގެން އެ ކުއްޖާގެ ކާފައާއި މުނިކާފަގެ މައްޗަށް އުފުލާފައިވާ ދައުވާގެ ޝަރީއަތުގެ އަޑުއެހުމެއް މާދަމާއަށް ތާވަލުކޮށްފިއެވެ.\nކްރިމިނަލް ކޯޓުގެ އަޑުއެހުންތަކުގެ ތާވަލުގައިވާ ގޮތުން މި މައްސަލައިގެ ދައުވާގެ ޝަރީއަތުގެ އަޑުއެހުމެއް ތާވަލުކޮށްފައިވަނީ މާދަމާ މެންދުރުފަހު 1:00 އަށެވެ. މި މައްސަލައެގެ އަޑުއެހުންތަކެއް ކުރިން ވެސް ބާއްވާފައިވާއިރު މި ޝަރީއަތް އަދި އޮތީ އިބްތިދާއީ މަރުހަލާގައެވެ.\nމި ކުޑަ އަންހެން ކުއްޖާގެ ކާފަ، އުމުރުން އުމުރުން 62 އަހަރުގެ އިބްރާހިމް ދީދީއާއި މުނިކާފަ އުމުރުން 82 އަަހަރުގެ ހަސަން މޫސާ ދީދީގެ މައްޗަށް އުފުލާފައިވަނީ އާއިލާގެ މެންބަރަކު އެ އާއިލާގެ ކުޑަކުއްޖަކާއެކު ޖިންސީ އަމަލެއް ހިންގުމުގެ ކުށުގެ ދައުވާ އެވެ.\nކަނޑުހުޅުދޫގައި އުމުރުން ދެ އަހަރުގެ ތުއްތު ކުއްޖާއަށް ޖިންސީ ގޯނާ ކުރި މައްސަލަ ފެންމަތިވީ މި އަހަރުގެ ކުރީކޮޅުގައެވެ. އެ ވާހަކަތައް މީޑިއާތަކުން އާންމުންގެ ސަމާލު ކަމަށް ގެނައުމުން މުޅި ގައުމަށް ވަނީ ސިހުން ލިބިފައެވެ. އަދި ކުއްޖާގެ ދިފާއުގައި އެއްވުންތަކާއި ހިނގާލުންތައް ބާއްވާ އަޑުއުފުލާފައިވެއެވެ.\nދެކުނުގައި ކުޑަކުޑަ އާބާދީއެއް އޮންނަ ކަނޑުހުޅުދޫގައި އުމުރުން އޭރު އެންމެ އެއް އަހަރާއި، ނުވަ މަހުގެ އަންހެން ކުއްޖަކަށް ޖިންސީ ގޯނާ ކުރުމުން ޖެންޑާ މިނިސްޓްރީ އާއި، ފުލުހުންގެ ސަމާލު ކަމަށް އެކަން އައީ ޖެނުއަރީ 19 ވީ ބުދަ ދުވަހުއެވެ. އެ މައްސަލައާއި ގުޅޭ މައުލޫމާތު މީޑިއާއަށް ފުލުހުން ހިއްސާ ކޮށްފައި ވަނީ އޭގެ އެއް ދުވަސް ފަހުންނެވެ.\nކަނޑުހުޅުދޫ ކުޑަކުއްޖާގެ މައްސަލައާއި ގުޅިގެން އެ ކުއްޖާގެ ކާފައާއި މުނިކާފަ ހައްޔަރު ކުރީ ޖެނުއަރީ މަހުގެ 21 ވަނަ ދުވަހުއެވެ.\nމީގެ ކުރިން ފުލުހުން ވިދާޅުވެފައި ވަނީ ކުއްޖާއަށް ޖިންސީ ގޯނާ ކުރިކަމުގެ ތުހުމަތު ކުރެވެނީ އެ ކުއްޖާގެ ކާފައަށް ކަމަށެވެ. މުނިކާފަ ހައްޔަރުކުރީ އޭގެ ކުރިން އެފަދަ މައްސަލައެއްގެ ރެކޯޑް އޮތުމުންނެވެ. އަދި އޭނާ އޭރު ފުލުހުންގެ ބަންދުން ދޫކޮށްލާފައި ވަނީ ސިއްހީ ހާލަތާއި އުމުރަށް ބެލުމަށްފަހު ކަމަށެވެ.\nއޭގެ ފަހުން އެ ކުއްޖާގެ ބައްޕަ ފިލައިގެން ހުޅުމާލެ ފްލެޓެއްގައި ހުންނަނިކޮށް ވަނީ ހައްޔަރުކޮށްފައެވެ. އޭރު އެ ފްލެޓް ކައިރިއަށް ގިނަ އަދަދެއްގެ މީހުން ޖަމާވެ ކުއްޖާގެ ދިފާއުގައި އަޑުއުފުލާފައިވެއެވެ. ބައެއް ހަމަނުޖެހުންތައް ވެސް އެ ދުވަހު އެ ފްލެޓް ކައިރީ ހިނގާފައިވެއެވެ.\nމި މައްސަލަގާއި ހިމެނޭ ކުޑަ ކުއްޖާ ވަނީ ދައުލަތުގެ ބެލުމުގެ ދަށަށް ނަގާފައެވެ. އެ ކުއްޖާގެ މަންމައާއި ބައްޕައަކީ މަސްތުވާތަކެތި ބޭނުން ކުރާ ދެ މީހުނެވެ. އެ ކުއްޖާއަށް އިހުމާލުވި ކަމުގެ ދައުވާ މަންމައާއި ބައްޕަގެ މައްޗަށް ދައުލަތުން އުފުލާފައިވެެއެވެ.\nމި މައްސަލައިގައި އެ ކުއްޖާގެ ކާފައާއި މުނިކާފަ ހައްޔަރު ވެސް ކުރިއެވެ. އެ ކުއްޖާގެ މުނިކާފައަކީ އޭގެ ކުރިން ޖިންސީ ގޯނާ ކުރުމުގެ ކުށުގެ ރެކޯޑް ވެސް އޮތް މީހެކެވެ. އެކަމަކު އޭނާ ހައްޔަރު ކުރުމަށް ފަހު، ފަހުން ދޫކޮށްލާފައިވާ އޭނާގެ ސިއްހީ ހާލަތާއި އުމުރަށް ބެލުމަށް ފަހު ކަމަށް ފުލުހުން ބުނެފައިވެއެވެ.\nނޮވެމްބަރު 28, 2020 12:45\nއަދި ތަންކޮޅެއް އަވަހެއްނު ތިކަމާއުޅެން ، އެކުޑަމަންޖެވެސް ބޮޑުވެތަސައްރަފު ފުދުނީމަ ޝަރީޢަތް ބާވާނެކަމަށް އަޅުގަޑުމެން ހީކޮށްގެންމިތިބީ! ކީއްކުރާނީ، ތިކަމެއްހިނގާގެން އުޅުނު ދުވަސްވަރުހީވީ ދެފަޔައްހިނިއަރާގެން އެންމެންއުޅުނުހެން.. އަދުލުއިންސާފު، ކޮންމެމީހަކުވެސްކާލާގެން ބަނޑުދައްކާލަނީ!\nނޮވެމްބަރު 28, 2020 13:25\nތި މީހުންނަށް ރުގިއްޔާ ކުރަން އަހަރުމެންނާއި ހަވާލޮކޮށް ދީފާނަންތަ؟\nނޮވެމްބަރު 28, 2020 17:06\nމި މީހުން ދޫކޮށްނުލަނީ އެމްޑީޕީ ބަޔަކަށް ނުވާތީދޯ.. ހޯރައިއްބެ ނޫންވީމަ މި މީހުން ހައްޔަރުކުރީހެން ހީވަނީ\nއަނިޔާވެރި ރޭޕް ސަރުކާރު އިސްތިއުފާ


Aharen Ge Anbimeehaa Akee Serial Killer Eh - Vaguthu\nއަހަރެންގެ އަނބިމީހާ އަކީ ސީރިއަލްކިލާއެއް!\n2013 ވަނަ އަހަރުގެ މާޗް މަހު މުޅި އިނގިރޭސިވިލާތައް ކުއްލި ސިހުމެއް ގެނުވި ޚަބަރަކީ ރަހުމެއް ނެތި ތިން ފިރިހެނަކު މަރާލާފައި އޮއްވާ ފެނުނު ޚަބަރެވެ. ތޫނު އެއްޗެހިން ހަމަލާދީ ތިން ފިރިހެނުން މަރާލާފައި ވަނީ ދިހަ ދުވަސް ތެރޭގައެވެ. އެމީހުންގެ ހަށިގަނޑުތައް ފެނުނީ ފޮރުވާފައި ހުއްޓައެވެ.\nއެއާއި އެކު ފުލުހުން ވަނީ ތިން މީހުން ގާތިލް ހޯދަން މަސައްކަތް ފަށާފައެވެ. 140 މޭލުގެ ވަށައިގެންވާ ސަރަހައްދު ހޯދަމުން ދަނިކޮށް މައްސަލައިގެ ތުހުމަތު ކުރެވޭ މީހަކު ފެނުނީ ދެ ދުވަސް ފަހުންނެވެ. ފުލުހުންގެ ތުހުމަތުގޮސް ހުއްޓުނީ އިނގިރޭސިވިލާތުގެ އަންހެނެއް ކަމަށްވާ ޖޯނާ ޑެނީ އަށެވެ.\nޖޯނާ އަކީ ދެކުދިންގެ މަންމަ އެކެވެ. ޚަޔާތުގެ ބައިވެރިޔާ އާއި އެކު ނިކަން އުފާވެރިކޮށް ދިރިއުޅެމުން އައި އަންހެނެއް ކަމަށް ބަލާބެލުމަށް ހީވިއެވެ. ނަމަވެސް ފުލުހުން އޭނާ ހައްޔަރުކޮށް ތަޙްޤީޤު ފެށިއެވެ. ޖޯނާ ވަނީ ވަރަށް ފަސޭހައިން އޭނާ ކުރި ކުށަށް އިއުތިރާފުވެފައެވެ. ތިން މީހަކު މަރާލި ކަމަށާއި އަދި އިތުރު ދެމީހަކު މަރާލަން މަސައްކަތް ވެސް ކުރި ކަމަށް ޖޯނާ އެއްބަސްވިއެވެ.\n2014 ވަނަ އަހަރުގެ ފެބްރުއަރީ މަހު ޖޯނާގެ މައްޗަށް ވަނީ އުމުރު ދުވަހުގެ ޖަލު ޙުކުމެއް އިއްވަފައެވެ.\nދާދިފަހުން ޖޯނާގެ ފިރިމީހާ ޖޯން ޓްރެނާ ވަނީ ޓީވީ ޑޮކިއުމެންޓްރީ އަކަށް އިންޓަވިއުއެއް ދީފައެވެ. މިހާރު އުމުރުން 19 އަހަރާއި 13 އަހަރުގެ ދެކުދިން ބަލަހައްޓަމުން އަންނަ ޖޯން ބުނީ، ޖޯނާ އަކީ ކުރިން ވެސް އަވަހަށް ރުޅިއަންނަ، އޭނާ ބޭނުންވާ ގޮތް ފިޔަވައި އިތުރު އެއްވެސް ގޮތަކަށް ކަމެއް ނިމެން ބޭނުން ނުވާ މީހެއް ކަމަށެވެ.\n"އަހަރެންނަށް ކުރިން ވެސް އެތައް ފަހަރަކު ހީވި އަހަރެން އުމުރުދުވަހު ޖޯނާ އާއި އެކު ދިރިއުޅޭނީ ކިހިނެއް ބާއޭ؟ ނަމަވެސް އަހަރެން އަހަރެންގެ ދަރިން ދެކެ ވަރަށް ލޯބިވޭ. އެހެންވެ އަހަރެން އެއްވެސް ނިންމުމެއް އަވަހަށް ނިންމަން ބޭނުން ނުވީ. އަހަރެން ކުރިން ފެށިގެން ތައްޔާރުވެގެން ހުރީ އަހަރެމެންގެ ދަރިން އޭނާ އާއި ހަވާލުނުކޮށް އަހަރެންގެ ބެލުމުގެ ދަށުން ބޮޑު ކުރަން." ޖޯން ބުންޏެވެ.\nޖޯން ބުނީ އޭނާގެ ޚަޔާތުގެ ބައިވެރިޔާ ސީރިއަލް ކިލާއަކަށް ވެދާނެއެކޭ އޭނާ އެއް ފަހަރު ވެސް ހިތަކަށް ނާރައެވެ. ޖޯނާ އަކީ އިނގިރޭސިވިލާތުގެ ތާރީޚުދުއް އެންމެ އަނިޔާވެރި އެއް އަންހެނަކަށް ވުމުގައި އޭނާގެ އާއިލާގެ ބައިވެރިވުމެއް ނެތް ނަމަވެސް އަދި ޖޯނާގެ މަތިން ހަނދާން ނައްތާލަން އާއިލާގެ ހުރިހާ މެންބަރުން ބޭނުންވި ނަމަވެސް އެއީ ވަރަށް ބޮޑު ގޮންޖެހުމަކަށް ވެފައިވާ ކަމަށް ޖޯން ބުންޏެވެ.\nޖޯން އާއި އޭނާގެ އާއިލާގެ އުއްމީދަކީ ދެން ދުވަހަކު ވެސް އެމީހުންނަށް ޖޯނާގެ މޫނު ނުފެނުމެވެ.\nމަސްތުވާތެކެތީގެ ވަބާއިން ސަލާމަތްވި ދިވެއްސެއްގެ ދުލުން، އެއީ މުޅި ހަޔާތް ބަނަކޮށްލާ ވިލާގަނޑެއް\nޖުލައި 12, 2019 18:20\nމަގޭ ބިޓަކީ ވެސް! ހީ ކލްސް މީ ސުލޯލީ، މަކައިރީ އިދެ ފެގު ބޮމުން! އޭނަ ވަރަށް ކޫލު، ތަލަ ބޯ އަދި ޓެޑީ ބެޔާރ ފަލަ، އޯއެމްޖީ ހީއިސް ސޯ ހޮޓު! އެނާ ވަނީ މަގޭ ހިތް ވަގަން ނަގާފަ، އޭނަ އަކީ ހަމަ ކުރިމިނަލް އެއް. އޭނަ އަކީ މަގެ ބާގީ!\nޖުލައި 22, 2019 02:31\nބަލަ ކީކޭތަ ލިޔަން ތިއުޅެނީ ތިކިޔާ އެއްޗެއް ހަމަ އެއްގޮތަކަށް ވެސް ނުވިސް ނުނު. ނޭގޭ ވަރުގަ މާއިނގިރޭސި ވާން ވެއްޖެޔާ ވާނީ ތިޔަހެން މަހަމަ ހީހީ ހަލާކު ވެއްޖެ. ހަބޭސް


Moonugai Bihi Negun Huttuvai Dhey Baeh Kaana! މޫނުގަ ބިހި ނެގުން ހުއްޓުވައިދޭ ބައެއް ކާނާ – Huvadhoo News Moonugai Bihi Negun Huttuvai Dhey Baeh Kaana! Huvadhoo News\nމޫނުގަ ބިހި ނެގުން ހުއްޓުވައިދޭ ބައެއް ކާނާ\nނިދާ ހޭލާއިރު މޫނުގައި ބިއްސެއް ނުވަތަ ބިހިތަކެއް ހުރެއްޖެނަމަ ހިތާމައިގެ ކޮޅެއް ނެތެވެ. ބިހިތައް އަވަހަށް ފިލުވާލުމަށް އުނގުޅުނުހާ އެއް އުނގޫޅާ ކުރެވުނުހާ ކަމެއް ކުރާނެތެވެ. ފުރާވަރު އުމުރުގެ ކުދީންނަށް މިކަމުގެ ހާސްކަން އިންތިހާ މާބޮޑެވެ. ނަމަވެސް ބިހި ނެގުން ހުއްޓުވުމަށް ބޭނުން ކުރެވިދާނެ ބައެއް ކާނާ އެބަ ހުއްޓެވެ.\nބްރައުން ރައިސް އަކީ މޫނުން ބިހި ނެގުން ހުއްޓުވުމަކަށް ކާން ރަނގަޅު ކާނާ އެކެވެ. އޭގައި ވިޓަމިން ބީ، ޕްރޮޓީން، މެގްނީޒިއަމް އަދި ތަފާތު އެންޓިއޮކްސިޑެންޓްސް ހިމެނެ އެވެ. ވިޓަމިން ބީ އަކީ ސްޓްރެސް މަތަކޮށްދޭނެ މާއްދާއެކެވެ. ސްޓްރެސް މަތަވެ ދަށްވާނަމަ ހޯމޯން ލެވެލަށް އަންނަށް ބަދަލުތައް މަދުކޮށްދެ އެވެ. ނަތީޖާއެއްގެ ގޮތުން މޫނުގައި ބިހި ނެގުމުގެ ފުރުސަތު ކުޑަކޮށްދެ އެވެ.\nލޮނުމެދަކީ ވެސް މޫނުން ބިހި ނަގާނަމަ ރަނގަޅު ހައްލެކެވެ. ލޮނުމެދުގައި އެކުލެވޭ ”އެލިސިން“ ނަމަކަށްކިޔާ ކެމިކަލަކީ ނުރައްކާތެރި ކެމިކަލްތައް ނެތިކޮށްލާ ކެމިކަލެކެވެ. މޫނުގައި ބިހި ނެގުމުން އެ ބިހީގައި ނުވަތަ ނަގާފައި ހުރި ބިހިތަކުގައި ލޮނުމެދެއް ފަޅިކޮށްލުމަށްފަހު އުނގުޅާލާށެވެ. އޭރުން ނަގާފައި ހުރި ބިއްސެއް ނުވަތަ ބިހިތައް ތިރި ވާނެ އެވެ.\nކަނޑުމަހުގައި އޮމެގާ ތިނެއް އަދި އޮމެގާ ހައެއްގެ ފެޓީ އެސިޑްސް އެކުލެވެ އެވެ. އެ އެސިޑްސް އަކީ މޫނުގައި ބިހިނެގުމުން ދުރުކޮށްދިނުމަށް އެހީވެދޭނެ މާއްދާއެކެވެ. އެހެންކަމުން ގިނައިން ކަނޑުމަސް ކާނަމަ މޫނުގައި ބިހި ނެގުމުގެ ފުރުސަތު ކުޑަކޮށްދެ އެވެ.\nވިޓަމިން އޭ އަދި ކެރޮޓެނޮއިޑްސް ގައި އެންޓި އިންފްލެމެންޓޮރީ ޕްރޮޕަޓީސް ހިމެނެ އެވެ. އެ މާއްދާއަކީވެސް މޫނުގައި ބިހި ނެގުން މަދުކޮށްދިނުމަށް އެހީވެދޭނެ މާއްދާއެކެވެ. މި މާއްދާ އެކުލެވޭ ބައެއް ކާނާގެ ތެރޭގައި ކެރޮޓު، ސްޕިނެޗް، ކޭލް، ތަރުކާރީ ސޫޕް، އަނބު، ފަޅޯ، އޯޓްމީލް އަދި ޓޮމާޓޯ ޖޫސް ހިމެނެ އެވެ.


Vissaara vumah fahu moosun rangalhuvaa dhuvasvaru ithuru balithah...\nރާއްޖެ - މޫސުން ރަނގަޅުވާ ދުވަސްވަރު\nވިއްސާރަ ވުމަށް ފަހު މޫސުން ރަނގަޅުވާ ދުވަސްވަރު އިތުރު ބަލިތައް ޖެހުމުގެ ފުރުސަތު ބޮޑު: އެޗްޕީއޭ\nގޭތެރެ އާއި ގޯތި ތެރޭގައި ފެން ހަރުލާ ފަދަ އެއްޗެއް ހުރި ނަމަ އެތަކެތި ރަނަގަޅަށް ސާފްކުރަންޖެހޭ\nއިރު އޮއްސޭ ވަގުތާއި އިރު އަރާ ވަގުތު ގޭގޭގެ ދޮރުތައް ލެއްޕުމަކީ މުހިންމު ކަމެއް\nކ. މާލެ 23 އޭޕުރިލް 2019 | އަންގާރަ 01:30 2,637\nދެތިން ދުވަހުގެ ވިއްސާރަ އަށް ފަހު މިހާރު މޫސުމް ރަނގަޅު - މުހައްމަދު ޝަރުހާން\nވިއްސާރަވުމަށް ފަހު ދެން މޫސުން ރަނގަޅު ވާ ދުވަސްވަރު އިތުރު ބަލިތައް ޖެހުމުގެ ފުރުސަތު ބޮޑުވާނެތީ އެކަމަށް ސަމާލު ވުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އިލްތިމާސް ކޮށްފިއެވެ.\nއެޗްޕީއޭ އިން ބުނި ގޮތުގައި ވިއްސާރަ ދުވަސްވަރެއްގައި ޖެހުމުގެ ފުރުސަތު އެންމެ ބޮޑުބަލިތަކަކީ ބޭރަށް ހިނގުމާއި އަރިދަފުސް ރޯގާ އާއި ތަފާތު އެކިވައްތަރުގެ ވައިރަލް ހުންތަކެވެ.\nއެގޮތުން މަދިރީގެ ސަބަބުން ޖެހޭ ބަލިތައް ކަމަށްވާ ޑެންގީ އާއި ޗިކަން ގުންޔާ ފަދަ ބަލިތައް ވެސް ހިމެނެއެވެ. މި ދެ ބައްޔަކީ އެޕްރީލްމަހުގެ މިހާ ހިސާބައް އައިރު ކޮންމެވެސް މިންވަރަކަށް ފެތުރުން މަދުވެފައިވާ ބަލިތައް ނަމަވެސް ވިއްސާރަވުމުގެ ސަބަބުން މިބަލިތައް ކުރިއެކޭ ވެސް އެއްގޮތަށް ފެތުރުމުގެ ފުރުސަތު ބޮޑުވެފައި ވެއެވެ.\nއެހެންކަމުން މަދިރިން ރައްކާތެރިވުމުގެ ފިޔަވަޅުތައް އެޅުމަށް ވަކިން ސަމާލުކަން ދޭންޖެހޭ ކަމަށް އެޗްޕީއޭއިން ބުނެފައި ވެއެވެ. އަދި ގޭތެރެ އާއި ގޯތިތެރޭގައި ފެންހަރުލާ ފަދަ އެއްޗެއް ހުރި ނަމަ އެތަކެތި ރަނަގަޅަށް ސާފްކުރަންޖެހޭ ކަމަށާއި އެގޮތުން އެންމެ ރަނގަޅީ ހަފްތާއަކު އެއް ފަހަރު ދޮންނަ އުސޫލުން އެކަން ކުރުން ކަމަށް ބުނެއެވެ.\nމީގެ އިތުރުން ވެސް އެޗްޕީއޭ އިން ބުނީ ކޮންމެ މީހަކު ވެސް ފަރުދީ ޒިއްމާގެ ގޮތުގައި ދެކިގެން ކުރަންޖެހޭ ކަންކަން ހުންނާނެ ކަމަށާއި އެންމެން އެއްވެގެން ހިންގަން ޖެހޭ ބައެއް ހަރާކަތްތައް ހުންނާނެ ކަމަށެވެ. ފަރުދީ ގޮތުން ކުރެވިދާނެ ކަންކަމުގެ ތެރޭގައި ކެއުމުގެ ކުރިންނާއި ފާޚާނާކޮށްގެން ވެސް ސައިބޯނި ލައިގެން އަތް ދޮވުމާއި، ގަޔަށް ދޫ އަދި ބޮޑަށް ނިވާވާ ހެދުން ލުން ހިމެނޭ ކަމަށެވެ. އަދި ބޭރަށް ނުކުންނައިރު މަދިރި ލޯޝަން ލުމާއި އިރު އޮއްސޭ ވަގުތާއި އިރު އަރާ ވަގުތު ގޭގޭގެ ދޮރުތައް ލެއްޕުމަކީ މުހިންމު ކަމެއްގެ ގޮތުގައި ފާހަގަކޮށްފައި ވެއެވެ.\nޑެންގީ އިތުރުވާ ރަށްރަށުގައި މުޅި ރަށް ސާފްކުރުމުގެ މަސައްކަތް ކުރެވިދާނެކަން ފާހަގަކޮށް އެޗްޕީއޭ އިން ބުނީ ރައްޔިތުންނާއި ރަށު ކައުންސިލާއި ހެލްތު ސެންޓަރުތަކުގެ އިތުރުން އެންޖީއޯތައް އެކުވެގެން މުޅި ރަށުގައި ފޮގު ކުރެވިދާނެ ކަމަށާއި ޖަންކުޝަންތަކާއި ކުނި ގޮނޑު ފަދަ ތަންތަން ސާފު ކުރެވިދާނެ ކަމަށެވެ.


12 member in Maseeh aa dhekolhah fuluhah mahsala hushalhanee\n12 މެންބަރުން މަސީހާ ދެކޮޅަށް ފުލުހަށް މައްސަލަ ހުށަހަޅަނީ\nމަޖިލީހުގެ ކުރީގެ ރައީސް މަސީހު: އޭނާއާ ދެކޮޅަށް މައްސަލައެއް ފުލުހަށް ހުށަހަޅަނީ -- ފޮޓޯ | މަޖިލީސް\nމަޖިލީހުގެ ކުރީގެ ރައީސް އަބުދުﷲ މަސީހާއި ދެކޮޅަށް ރައްޔިތުން މަޖިލީހުގެ ގޮނޑި ނުގެއްލޭ ކަމަށް ސުޕްރީމް ކޯޓުން ކަނޑައެޅި 12 މެންބަރުން ފުލުހަށް މައްސަލައެއް ހުށަހަޅަން ނިންމައިފި އެވެ.\nއެމައްސަލަ ޕޮލިހަށް ހުށަހަޅަނީ 12 މެންބަރުންނާއި ދެކޮޅަށް މަސީހު ހިންގާފައިވާ ކަންކަމާއި ތުހުމަތު ކުރެވޭ ކަންކަން ޖިނާއީ މައްސަލަތައް ބަލައި ތަހުގީގް ކުރުމަށް އެދި އެވެ. އެމައްސަލަ ޕޮލިހަށް ހުށަހެޅުމަށް ހަމަޖެހިފައިވަނީ މިއަދު މެންދުރުފަހު 1:30ގައި އެވެ.\nގޮނޑީގެ މައްސަލައަށް އެއްވެސް ހައްލެއް ނުލިބި އަހަރަކާއި ހަތަރު މަހެއް ހާ ދުވަހު ފަހުން ސުޕްރީމް ކޯޓުން ވަނީ 12 މެންބަރުންގެ ގޮނޑި ވެސް ނުގެއްލޭ ކަމަށް ވަރަށް ސާފުކޮށް ކަނޑައަޅާފަ އެވެ. އެއާއެކު އެންމެފަހުން ބޭއްވި މަޖިލީހުގެ ޖަލްސާއަށް 12 މެންބަރުން ވެސް ވަޑައިގަތެވެ.\nއަބްދުﷲ މަސީހު މުހައްމަދު 12 މެންބަރުންގެ މައްސަލަ\nމަސީހުގެ މައްސަލައިގައި ސޮއިކޮށްގެން ގޮނޑި ނުގެއްލޭނެ: ހުކުމް


އިސްލާމީ ޔުނިވަރސިޓީ (އިޢުލާން)\nމޯލްޑިވްސް އިސްލާމިކް ބޭންކުން،ދިވެހިރާއްޖޭގެ އިސްލާމީ ޔުނިވަރސިޓީއަށް ލިބިފައިވާ ސްކޮލަރޝިޕްގެ ފުރުޞަތުތައްތިރީގައި މިވަނީއެވެ.މިއީ ފުލް ސްކޮލަރޝިޕްތަކެކެވެ.\nކޯހުގެ ޢަދަދު: 5\nކޯސް: ބެޗްލަރ އޮފް އިސްލާމިކް ފައިނޭންސް\nމުއްދަތު:3އަހަރު\nޔުނިވަރސިޓީ: އިސްލާމިކް ޔުނިވަރސިޓީ އޮފް މޯލްޑިވްސް\n•\tޖީ.ސީ.އީ އޭ ލެވެލް ނުވަތަ އެޗް.އެސް.އެސް.ސީ ދެ ފާސް (ފާސް ކަމުގައި ބެލެވެނީ ޖީ.ސީ.އީ އޭ ލެވެލް ނަމަ ދަށްވެގެން "އީ" ގްރޭޑް، އެޗް.އެސް.އެސް.ސީ ނަމަ ދަށްވެގެން "ސީ" ގްރޭޑް)، ނުވަތަ ޝަހާދާޘާނަވިއްޔާ ފާސް، ނުވަތަ ގުޅޭ ދާއިރާ އަކުން މޯލްޑިވްސް ކޮލިފިކޭޝަންސް އޮތޯރިޓީ ޤަބޫލު ކުރާ ލެވެލް4ގެ ސަނަދެއް އޮތުން\n•\tޖީ.ސީ.އީ އޯލެވެލްގެ އިގިރޭސިން ދަށްވެގެން [ސީ] ގްރޭޑް، ނުވަތަ IELTSސްކޯރ 6.0 ނުވަތަ TOFEL ސްކޯރ 550 ލިބިފައިވުން\n•\tދިވެހި ރައްޔިތެއް ކަމުގައިވުން.\n•\tމޯލްޑިވްސް އިސްލާމިކް ބޭންކްގައި ވަޒީފާ އަދާކުރާ މީހަކު ކަމުގައި ނުވުން.\n•\tމޯލްޑިވްސް އިސްލާމިކް ބޭންކްގައި ވަޒީފާ އަދާކުރާ މީހެއްގެ އަނބިމީހާ/ފިރިމީހާ، ދަރިން، މަންމަ، ބައްޕަ، އެއްބަނޑު، ނުވަތަ އެއްބަފާ މީހަކު ކަމުގައި ނުވުން.\n•\tސްކޮލަރޝިޕަށް ހޮވުމުގައި އެމީހެއް ނުވަތަ އެމީހަކަށް މާލީ ގޮތުން އެހީވެދޭނެ ފަރާތެއްގެ މާލީ ތަނަވަސްކަމުގެ ހާލަތަށް ބަލައި، މާލީ ގޮތުން ތަނަވަސްކަމެއް ނެތް ފަރާތަކަށް އިސްކަން ދެވޭނެއެވެ.\nސްކޮލަރޝިޕް ގައި ހިމެނެނީ:\n•\tކޯސް ފީ (މި ފީ ދައްކާނީ އެމް.އައި.ބީ. އިން އައި.ޔޫ.އެމް.އަށް).\n•\tކޯހުގައި ކިޔެވުމަށްޓަކައި މާލެ ބަދަލުވާނަމަ، އެސްޓެބްލިޝްމަންޓް އެލަވަންސް 2000/- ދިވެހި ރުފިޔާ.\n•\tކޯހުގައި ކިޔެވުމަށްޓަކައި މާލެ ބަދަލުވާނަމަ، އެރައިވަލް އެލަވަންސް 1750/- ދިވެހި ރުފިޔާ.\n•\tލެޕްޓޮޕް އެލަވަންސް 7000/- ދިވެހި ރުފިޔާ.\n•\tކޯހުގައި ކިޔެވުމަށްޓަކައި މާލެ ބަދަލުވާނަމަ، އަހަރަކު އެއްފަހަރު ރަށަށް ގޮސް އައުމަށްޓަކައި އެއާ ޓިކެޓް (އެންމެ ގިނަވެގެން 3500/- ދިވެހި ރުފިޔާ).\n•\tކޮންމެ ސެމެސްޓަރ އަކު ބުކް އެލަވަންސް 1000/- ދިވެހި ރުފިޔާ.\n•\tކޮންމެ މަހަކު ޕޮކެޓްމަނީ 1000/- ދިވެހި ރުފިޔާ.\n•\tކޯހުގައި ކިޔެވުމަށްޓަކައި މާލެ ބަދަލުވާނަމަ، ކޮންމެ މަހަކު އެކޮމޮޑޭޝަން އެންޑް ފުޑް 2500/- ދިވެހި ރުފިޔާ.\n•\tކޯހަށް އެދި ފުރިހަމަކޮށްފައިވާ ފޯމާއި އެ ފޯމްގައި ބަޔާންކޮށްފައިވާ ތަކެތި.\n•\tތަޢުލީމީ ސެޓްފިކެޓްތަކުގެ ކޮޕީ އާއި ޓްރާންސްކްރިޕްޓްގެ ކޮޕީގައި އަޞްލާއި އެއްގޮތްކަމަށް ބަޔާންކޮށް.\n•\tއެދޭ ފަރާތުގެ ވަނަވަރު.\nބޮންޑު: ކޯސް ފުރިހަމަ ކުރުމަށްފަހު ދިވެހިރާއްޖޭގެ އިސްލާމިކް ބޭންކަށް ދެ (2) އަހަރު ދުވަހުގެ މުއްދަތަކަށްޚިދުމަތް ކޮށްދިނުން.\nސްކޮލަރޝިޕް ފޯމް ބަލައިގަންނަ އެންމެ ފަހު ތާރީޚް: 22ޑިސެމްބަރ 2016 ވާބުރާސްފަތިދުވަހުގެ 14:00 ގެ ކުރިން ޔުނިވަރސިޓީގެ ރިސެޕްޝަނަށް ހުރިހާ ޑޮކިއުމަންޓްތަކާއި އެކު ސްކޮލަރޝިޕް ފޯރމް ފުރިހަމަ ކުރުމަށްފަހު ހުށަހަޅަން ވާނެއެވެ.\nސްކޮލަރޝިޕަށް އެދޭ ފޯމް ހެނދުނު 8:30 އިން މެންދުރުފަހު 14:00 އަށް ޔުނިވަރސިޓީގެ ކައުންޓަރުންނާއި، ޔުނިވަރސިޓީގެ ވެބްސައިޓުން http://www.ium.edu.mv ލިބެން ހުންނާނެވެ. އިތުރު މަޢުލޫމާތު 3322718 ނަންބަރު ފޯނުން ލިބިވަޑައިގަންނަވާނެއެވެ.


Flying School ge dharivarunah Teacheraku furahsaara kuraa massala eh!\nއައްޑޫ ފުލައިން ސްކޫލް\nފްލައިން ސްކޫލުގެ ދަރިވަރުންނަށް ޓީޗަރަކު ފުރައްސާރަ ކުރާ މައްސަލައެއް!\n06 އޭޕްރީލް 2021 - 15:50:14\nއައްޑޫ ސިޓީގެ ގަމުގައި ހިންގަމުންފާ އޭޝިއަން އެކަޑަމީ އޮފް އެއިރޯނޮޓިކްސް (އޭއޭއޭ)ގައި ކިޔަވަމުންދާ އެކި ދަރިވަރުންނަށް ގިނަ މައްސަލަތަކަކާ ދިމާވެފައިވާ މައްސަލަ ފެންމަތިވެފައި ވަނީ ނިމިދިޔަ އަހަރުގަ އެވެ.\nސްކޫލުގައި ކިޔަވަމުން އަންނަ ދަރިވަރުންގެ ކިޔެވުން ނުނިމި ދިގުލާ މައްސަލައާއި، ބައެއް ދަރިވަރުން ކޯހުން ވަކި ކުރުމަށް ނޯޓިސް ދިނުމުގެ ބައެއް މައްސަލަތައް ފާހަގަ ކުރެވުނެ އެވެ.\nއެ މައްސަލަތަކުގެ އިތުރުން އެކުދިންނަށް ކިޔަވާދޭ ޓީޗަރަކު އެކުދިންނާ ފުރައްސާރަ ކުރާ މައްސަލައެއް ވެސް ވަނީ ފެންމަތިވެފައެވެ.\nމިކަމާ ގުޅިގެން ފްލައިން ސްކޫލްގެ ދަރިވަރަކު ކަންބޮޑުވުން ފާޅުކޮށް ސީއެންއެމްއަށް ބުނީ އެކުދިން މައްސަލަ ޖެންޑާއަށް ހުށަހަޅާފައިވާނޭ ކަމަށާއި ނަމަވެސް އަދި އެކަމަކަށް ހައްލެއް ލިބިފައި ނުވާ ކަމަށެވެ.\nއެ ދަރިވަރު ކިޔާދިން ގޮތުގައި އެޓީޗަރު ވަނީ އޭނާ ބުނާގޮތް ނަހަދައިފި ނަމަވަ ފެއިލް ކޮށްލާނެ ކަމަށް ބުނެފަ އެވެ. އަދި އޭއޭއޭ ސްޓޫޑެންޓު ޔޫނިޔަންގެ ކުދިންނާ އެކުގައި އުޅުމުން މާރަނގަޅު ނުވާނޭ ކަމަށް ބުނެ އިންޒާރު ދީފައިވާ ކަމަށް ވެސް އެ ދަރިވަރު ކިޔާދިނެެވެ.\n"ދަރިވަރުންނަށް ފިޒިކަލް އަނިޔާއެއް ނުދޭ. ބަހުން ކިޔާ އެއްޗެއް އެ ޓީޗަރު ކިޔަނީ، އިންޒާރު ދީ ބިރުދައްކަމުން ދަނީ" އެދަރިވަރު ކިޔާދިނެވެ.\nމިކަމާ ގުޅިގެން ފްލައިން ސްކޫލުގެ ޖެނެރަލް މެނޭޖަރު މުހައްމަދު ފަޒީލް ރަޝީދު ސީއެންއެމްއަށް ވިދާޅުވީ އެ ދަރިވަރުންގެ ފަރާތުން އެކަހަލަ ޝަކުވާއެއް ސްކޫލުގެ މެނޭޖްމަންޓަށް ފޮނުވާއި ނުވާކަމަށެވެ.\nޖެންޑާއިން ބުނެފައިވަނީ އެ މައްސަލަ އެމީހުން މިހާރު ފުލުހުންނަށް ޕާސްކޮށްފައި ވާނޭ ކަމަށެވެ. ފުލުހުންގެ ފަރާތުން މި މައްސަލައާ ގުޅޭގޮތުން ޖަވާބެއް ލިބިފައެއް ނުވެއެވެ.\nދެހާސް އެއް ވަނަ އަހަރު ތަސްދީގުކުރެވުނު ރާއްޖޭގެ ސިވިލް އޭވިއޭޝަން އޮތޯރިޓީގެ ގާނޫނުގެ 2/2012 ދަށުން، 2014 ވަނަ އަހަރުން ފެށިގެން ރަޖިސްޓްރީކޮށް ހިންގަމުން އަންނަ އައްޑޫ ފްލައިން ސްކޫލުގެ އެކި މައްސަލަތައް ފަހަކަށް އައިސް ވަނީ ފެންމަތިވެފައެވެ. މީގެ ތެރޭ އެ ސްކޫލުގައި ކިޔަވަމުން އަންނަ ދަރިވަރުންގެ ކިޔެވުން ނުނިމި ދިގުލާ މައްސަލައާއި، ބައެއް ދަރިވަރުން ކޯހުން ވަކި ކުރުމަށް ނޯޓިސް ދިނުމުގެ ބައެއް މައްސަލަތައް ފާހަގަ ކުރެވެއެވެ.\nފްލައިން ސްކޫލްގެ ގާތްގަނޑަކަށް 60 ޕަސެންޓު ކުދިންނަކީ ލޯނުން ނަގައިގެން ކިޔަވާ ކުދިން ކަމަށް ވެއެވެ. އެ ކުދިންނަށް ހުރުމާއި ކެއުމުގެ ހަރަދު ލިބިފައި ވަނީ ސްކޫލަށް ވަންނައިރު ހަވާލުކުރެވޭ ޕްލޭސްމެންޓްގައިވާ މުއްދަތަށް ކަމަށް ވާތީ، ކޯސް ނުނިމި ގިނަ ދުވަސް ވުމުގެ ސަބަބުން ދަރިވަރުންގެ ލޯނު އެއްކޮށް ހުސްވެ ބައެއް ދަރިވަރުން ވަނީ ކޯސް މެދުކަނޑާލަން ވެސް ޖެހިފަ އެވެ.\nއަސްލަން މިހާރު ކުރާކަމަކީ "ސަންސެޓް" ބެލުން\nސިޔާސަތުތައް ބަދަލު ކުރަން ޖެހޭ: އަނަސް\nނަތީޖާ ގަބޫލުކޮށް މުއިއްޒަށް މަރުހަބާ ކިޔައިފި\nވޯޓުން ދެއްކީ ގުޅީފަޅު އާބާދުކުރަން ބޭނުންވާކަން\nމާލެ ސިޓީ މޭޔަރުކަން މުއިއްޒު ކަށަވަރު ކުރައްވައިފި


Inthihaabu Faskureveynee Majleehun Gaanoonu Islaahukohgen: Fuad - Vaguthu\nރާއްޖޭގައި ކޮވިޑުގެ ހާލަތު ގޯސްވަމުން ދިޔަ ނަމަވެސް އަންނަ މަހުގެ ފަސް ވަނަ ދުވަހު ބާއްވަން ނިންމާފައިވާ ކޮމަންޑޫ ދާއިރާގެ ބައި އިލެކްޝަން ލަސްކުރުމުގެ ބާރު އިލެކްޝަންސް ކޮމިޝަން (އީސީ) އަށް ނެތް ކަމަށް އެ ކޮމިޝަންގެ ރައީސް ފުއާދު ތައުފީގް ވިދާޅުވެއްޖެއެވެ.\nރާއްޖޭގައި މިހާރު ކޮވިޑަށް ފައްސިވާ މީހުންގެ އަދަދު ރެކޯޑު ނިސްބަތަކަށް އިތުރުވެފައިވާތީ އެކަމާއި ގުޅިގެން "ވަގުތު" އިން ކުރި ސުވާލަކަށް ޖަވާބު ދެއްވަމުން އިލެކްޝަންސް ކޮމިޝަންގެ ރައީސް ފުއާދު ތައުފީގް ވިދާޅުވީ އިންތިހާބު ފަސްކުރުމަކީ އިލެކްޝަންސް ކޮމިޝަނަށް އޮތް އިހްތިޔާރެއް ނޫން ކަމަށެވެ.\nމިގޮތުން އިންތިހާބުތަކުގެ ގާނޫނުގައި ވާގޮތުގެ މަތިން ރައްޔިތުންގެ މަޖިލީހުގެ ގޮނޑިއެއް ހުސްވެއްޖެ ކަމުގައި ވާނަމަ 60 ދުވަހުގެ ތެރޭގައި އިންތިހާބު ބާއްވަން ޖެހޭކަމަށް ފުވާދު ފާހަގަ ކުރެއްވިއެވެ.\n"އިންތިހާބުތަކާއި ބެހޭ ގާނޫނޫގައިވާ ގޮތުން ރައްޔިތުންގެ މަޖިލިސްގެ ގޮނޑިއެއް ހުސްވެއްޖެ ނަމަ، އެދުވަހުން ފެށިގެން 60 ދުވަހުގެ ތެރޭގައި އިންތިހާބު ބާއްވާ އެ މަގާމަށް މީހަކު ހޮވަން ވާނެ ކަމަށް. އެހެންވެ އިންތިހާބު ފަސްކުރުމަކީ އިލެކްޝަންސް ކޮމިޝަނަށް އޮތް ޗޮއިސެއް ނޫން އިނގޭތޯ" އޭނާ ވިދާޅުވިއެވެ.\nއިންތިޚާބު ފަސްކުރެވޭނީ ރައްޔިތުންގެ މަޖިލީހުން ގާނޫނަށް އިސްލާހު ގެނެސްގެން ކަން ފުއާދު ފާހަގަ ކުރެއްވިއެވެ. އަދި ސިއްޚީ ބަލިމަޑުކަމަކާއި ގުޅޭ ކަމަކަށް ވުމުން އޭގައި ގޮތް ނިންމޭނީ އެޗްޕީއޭއިން ދޭ ލަފައެއްގެ މަތިން ކަމަށް ފުއާދު ވިދާޅުވިއެވެ.\nއިންތިހާބު ފަސްކުރެވެން ނެތް ކަމަށް އިލެކްޝަންސް ކޮމިޝަނުން ވިދާޅުވިއިރު ރާއްޖޭގެ ކޮވިޑުގެ ހާލަތު މިހާރު ވަނީ ގޯސްވެފައެވެ. އިއްޔެ އެކަނި ވެސް ރާއްޖެއިން ރިކޯޑު އަދަދަކަށް މީހުން ކޮވިޑަށް ފައްސިވެފައިވާއިރު މިހާރު ކޮންމެ ދުވަހަކު ފައްސިވާ މީހުންގެ އަދަދުތައް ހުރީ 1000 އިން މަތީގައެވެ.\nމީގެ ކުރިން ރާއްޖޭގައި ކޮވިޑްގެ ހާލަތު އެންމެ ބޮޑަށް ގޯސްވެގެން ދިޔައީ މިދިޔަ އަހަރުގެ މެއި މަހުއެވެ. އޭރު އެންމެ ގިނަ މީހުން ކޮވިޑަށް ފައްސިވީ މެއި 20 ވަނަ ދުވަހުއެވެ. އެދުވަހު ރާއްޖެ އިން ކޮވިޑަށް ފައްސިވީ 2،194 މީހުންނެވެ. އެ ދުވަސް ވަރު ވެސް އެލާޓް ލެވަލް ހުރީ ރަތުގައެވެ. މިހާރު އަނެއްކާވެސް ކޮވިޑުގެ ހާލަތު ގޯސްވެފައިވަނީ އައު ވޭރިންޓްތައް ފެތުރެން ފެށުމާއި ގުޅިގެންނެވެ.\nއެހެން ނަމަވެސް ކޮމަންޑޫ ދާއިރާގެ އިންތިހާބަށް ތައްޔާރުވުމުގެ ގޮތުން ވެރިކަންކުރާ މައި ޕާޓީ އެމްޑީޕީންނާއި، އިދިކޮޅު އެންމެ ބޮޑު ޕާޓީ ޕީޕީއެމް އަދި އަލަށް އުފައްދާފައިވާ އެމްއެންޕީން ވެސް އަންނަނީ އެ ރަށްރަށުގައި ކެމްޕޭން ހަރަކާތްތައް ކުރިޔަށް ގެންދަމުންނެވެ.\nޖެނުއަރީ 23, 2022 14:31\nއެކަމަކު ރިޔާސީ އިންތިޚާބު ފަސްކުރީ ގާނޫނަށް ބަދަލު ގެނެސް ގެނެއްނޫން.\nތިނަދޫ ރަށުކައުންސިލްގެ ކުރީގެ މެންބަރެއް\nޖެނުއަރީ 23, 2022 14:54\nގާނޫނަށް އިސްލާހު ގެނެސްގެން ވެސް ގދ.ތިނަދޫ އަށް މޭޔަރަކު ހަމަޖައްސަން އެބަޖެހޭ މޭޔަ ރުކަން ނުލިބިގެނަ މީހަކު ދުނިޔޭން އެބަމޮޔަވޭ ވިއްޔާ


Raajje india 0-3 balikurun | Bithufangi\nކުޑަ ގައުމެކެވެ. އަމިއްލަ އަށް ފުދިގެން އުޅޭ ގައުމެކެވެ. މީސްކޮޅު މަދު ގައުމެކެވެ. ބޮޑު ހިތްތަކެއްގެ ވެރި ބައެކެވެ. ބިމާ ވަސީލަތްތައްވެސް މަދު ނަމަވެސް ނިއުމަތްތަކުން ފުރިފައިވާ ގައުމެކެވެ. ދިވެހި ރާއްޖޭގެ ޖުމްހޫރިއްޔާ ނުވަތަ ދިވެހި ރާއްޖެ އަކީ މިކަންކަމާއިއެކު އިންޑިއާ ކަނޑުގައި މިނިވަން ކަމާއެކު އެބައި މީހުންގެ ފެއްސާ ރަތާ ހުދުގެ ދިދަ ފަހުރުވެރިކަމާއެކު ވިހުރާ ބައެކެވެ.\nވަކި ވަކި 1200 ރައްށުގެ މައްޗައް އެކުލެވިގެންވާ ދިވެހިރާއްޖެއަކީ 1965 ވަނަ އަހަރުގެ ޖުލައި މަހުގެ 26 ވަނަ ދުވަހުންސުރެ މިނިވަން ޖައްވަކަށް ނޭވާލާ ފަހުރުވެރި ދިވެހިންތަކެއް ދިރިއުޅެމުން އައި ގައުމެއްކެވެ. ޒަމާނުންސުރެ ރާއްޖޭގެ ކަނޑު ފަޅުތަކުގެ ގުދުރަތީ މުއްސަނދި ކަމާއި ރީތި ދޮންވެލި ގޮނޑުދޮށާ ހިތްގައިމު ރައްތަކުގެ ދަހިވެތިކަމުގައި ދުޝްމަނުން ކަޅި އަޅަމުން އައި ގައުމެކެވެ. ސައްތައިން ސައްތަ މުސްލިމުން ދިރިއުޅެމުން އައި މި ހިތްގައިމު " ސުވަރުގެއަކީ " މާތް ﷲ ގެ ތަނަވަސް ރަހުމަތްފު ވަރަށް ތަނަވަސް ގައުމެކެވެ.\nރާއްޖެއަކީ ޒުވާން " ޅަނދޮޅު" ފުރިހަމަ ބަނިޔާދަން ގައުމެއްކަމުން ކަޅިއަޅާނެ ކިތަންމެ " ސޮރެއް " ވާނެކަން ކަށަވަރެވެ. އަވައްޓެރިންގެ " ހޮރުއްޕާން " ބޮޑުވާނޭ ބުނާހެން ރާއްޖެއަށް މި " ބަލާ " މިޔޮތީ ޖެހިފައެވެ. އަވައްޓެރި އިންޑިއާ ގެ " ބަލާ " އެވެ. ދިވެހި ރައްޔިތުން މިއަދު މިނިވަން ޖައްވަކަށް ނަމަވެސް ދިވެހިންގެ ތެރެއިން ބައެއް ދިވެހިންގެ ހަސަދައާއި ސުންޕާކަމުން ދިވެހި މި ވަތަނުގެ މިނިވަންކަން އެއްފަހަރަށްވުރެ ގިނަފަހަރު ގެއްލިފައި ވެއެވެ.\nމިފަހަރުވެސް ލައިގަތީ މިފަދަ ހަސަދަވެރި ދިވެހިންކޮޅެއްގެ ސުންޕާ ކަމަކާއެވެ. ދިވެހިން އެ އާއިލާއެއް ދަންނަ ޙާއިނުންގެ އާއިލާއިން އައި ޙާއިނެއްގެ ބަލާވެރިކަމެވެ. ވެރިކަމުގެ ދަހިވެތިކަމުގައި އަވައްޓެރި އިންޑިއާގެ ބަލާ ރާއްޖެ އަށް ޖެއްސީއެވެ. އެއް ބަލާވެރިކަމުން މިންޖުވާއިރަށް އަނެއް ބަލާއެއް ކުރިމަތި ކުރުވަނީ އެވެ.\nގެރިގުއިން ތަތްތެޅިފައި ތިބި ހިންދޫއިންއާއި ބާޣީން ފުރަތަމަ ވިސްނީ ރާއްޖެއަށް ކަނޑައަޅާފައި ހުރި ސަފީރު ގައުމަށް ގައްދާރުވާން ތައްޔާރަށްތިބި މަދު މީސްކޮޅެއްގެ އެހީގައި ރައްޔިތުންގެ މަޖިލިސްކުރާގެއައް ވައްދާ ރަހީނުކުރިކަމަށް ދައްކާގެން އިންޑިއާ ސިފައިން ރާއްޖެ އަރުވާ ރާއްޖޭގައި އޮތް ސުލްހަ މަސްލަހަތު ނަގައިލުމަށެވެ. އަމަންގެއްލުވާލާ ރާއްޖޭގެ ޤާނޫނީ ވެރިކަން ބަދަލުކޮއް އަނެއްކާވެސް ޣައްދާރުންގެ އަތްމައްޗަށް ރާއްޖެ ހަވާލުކުރުމެވެ. ނަމަވެސް ﷲ މާތް ރަހުމަތްފުޅު މިގައުމަށް ބޮޑެވެ. ފުރަތަމަ ބަޣާވާތް ވީ ނާކާމިޔާބެވެ. ރާއްޖެއިން އިންޑިއާ ކޮޅަށް ބޯޅަޖެހީއެވެ.\nދެންވެސް ގެރި ގޮރު ބޮއެގެން އުޅޭ ހިންދޫއިންގެ ސުންޕާވެރިކަމެކެވެ. މިފަހަރު ވިއްދީ އިންޑީއާ ސަފީރާ އިންޑިއަން ހައިކޮމިޝަން ގޮއްވާލުމަށެވެ. ހިމާޔަތުގައި އިންޑިއާ ސިފައިން ރާއްޖެއަރާ ބޮޑު ގަތުލުއާމެއް ހިންގުމަށެވެ. އަދި ރާއްޖޭގެ ވެރިކަން ބާރުގެ ބޭނުންކޮއް ފޮރޮޅާލުމަށްފަހު ކެނެރީގެއާއި ހަވާލުކުރުމަށެވެ.ނަމަވެސް ކަންތަށްވީ ރޭވިގޮތަކަށް ނޫނެވެ. މިފަހަރުވެސް އެވެރިންގެ ނުބައި ރޭވުމަށްވުރެ މޮޅައް ރާއްވަވާ ބަޣާވާތް ނާކާމިޔާބު ކޮއްލުމަށް އެހީވެދިނީ މާތް ﷲ ގެ ތަނަވަސް ރަހުމަތްފުޅުން ފަހުރުވެރި ދިވެހި ފުލުހުންނާއި ސިފައިންނެވެ. ދިވެހި ލަސްކަރީއާއިން މިފަހަރު އިންޑިއާ ކޮޅަށް ބޯޅަޖެހީއެވެ.\nއެންމެފަހުން ބަޣާވާތް ކުރަން ނިކުތީ ހަސަދައިގެ ގިނި އަނދާ ދިވެހި ޙާއިނުންކޮޅެކެވެ. އިއްޒަތާ ޝަރަފުގެ ތާޖުން ޒީނަތްވެގެންތިބި ދިވެހި ލޭ ހިންގާ ދިވެހިން ދަރިންކޮޅެކެވެ. މާތް ﷲ ގެ ހުކުމްފުޅުތަށް ތަންފީޒުކުރަން ތިބި ފަނޑިޔާރުންނެވެ. މާތް ﷲ ގަންދީ އިސްލާމްދީނާ ގައުމާ އަމިއްލަ ވެރިކަން ދިފާއުކުރުމަށް ހުވާކޮއްގެންތިބި މަދު ޣައްދާރުން ކޮޅެކެވެ. ހަރާމްކުރެވިގެންވާ ރިސްވަތުގެ ފައިސާ ނަންގަވާގެން އިސްލާމީ ވެރިޔަކާ ދެކޮޅަށް ތެދުވިއެވެ. ގައުމުގެ އަމަން ނަގާލިއެވެ.\nނުރައްކާތެރި ކުއްވެރިން ދޫކޮއްލާ އެބައިމީހުންނާ ބައިވާންތިބި ދިވެހިންކޮޅެއް މަގުތަކަށްނެރި ދިވެހިން ލައްވާ ދިވެހި މި ވަތަން ހަލަބޮލިކުރުމަށް ރޭވިއެވެ. ތައުހީދުގެ އަޑު މި ފަސްގަނޑުން ކަނޑާލައި އިންޑިއާގެ ސިފައިން ރާއްޖެއަރާ ދިވެހި ބިން އަތުލުމަށް ރޭވިނަމަވެސް ތިންވަނަ ފަހަރުވެސް ބަޣާވާތުގެ ނުބައި ވިހައިން ދިވެހިން ސަލާމާތް ކޮއްދެއްވީ ކޮންމެ ކަމެއް މޮޅަށް ދެނެވޮޑިގެންވާ އެއްކައުވަންތަ ﷲ އެވެ. މޮޅުވީ ދިވެހިންނެވެ.\nމާތް ﷲ ކުޅަދުންވަންތަކަން ނިކަން ވިސްނަވާށެވެ. ކިތަންމެ މޮޅެތި މާސްޓްރ ޕްލޭންތައް ހެދިއެއްކަމަކު އެންމެ މޮޅަށް ރޭވުންތެރި އިލާހްގެ ރޭވުންތެރިކަމާ ގޮންޖަހާލެވިދާނެތޯއެވެ؟ ވެރިކަން ގެންދަވާނީ ވެރިކަން ދެއްވި ފަރާތުންނެވެ. ދިވެހި ސަރުކާރުން ދިނީތީ 25000 ހާސް އިންޑިއާ ރައްޔިތުން ކާގެން އުޅޭއިރުވެސް އަދިވެސް އަރަންވީ ދިވެހިންގެ ބޮލައްތޯއެވެ؟ ދަތްއަޅަންވީ ދިވެހިންގެ އަތުގައި ތޯއެވެ؟ ކިތަންމެ ކުޑަ ނަމަވެސް ދިވެހިން މިފަހަރު މޮޅުވެއްޖެއެވެ. މިފަހަރު މިއޮތް ކުޑަ ރާއްޖެ އަރާ އެއޮތް ބޮޑު އިންޑިއާ ތިނެއް ސުމަކުން ބަލިކޮއްފިއެވެ.\nMarch 03, 2018 by މޯދީ Reply\nއިންޑިާގެ ބަލާވެރިކަން ހިސާބަށް ވުރެ ބޮޑު ވެއްޖެ. އެމީހުނަށް ހީ ވާ ކަހަލަ މި އޭށިޔާގައި ހިނގަން ޖެހެނީ އިންޑިޔާގެ ގާނޫނު އެކަންޔޭ. މިކަމުގަ އަދި އެބަ ޖެހޭ އިންޑިޔާގެ ބަލާ ޖެހިފަ ތިބި އެހެނިހެން ގައުމު ތަކާއި ހާރިޖީ ގުޅުން ބަދަހި ކކޮއް އިންޑިޔާ އަ ފިސާރި ފިލާވަޅެއް ދޭން\nMarch 03, 2018 by Anonymous Reply